**ZMLUVA O DODANÍ DIELA**

**A POSKYTOVANÍ SLUŽIEB**

**V OBLASTI DÁTOVÉHO MANAŽMENTU**

medzi

**Slovenskou republikou zastúpenou Ministerstvom financií Slovenskej republiky**

a

[●]

ZMLUVA O DODANÍ DIELA A POSKYTOVANÍ SLUŽIEB V OBLASTI DÁTOVÉHO MANAŽMENTU

uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 261 ods. 2, § 269 ods. 2 a § 536 a nasl. zákona č. 513/1991 Zb. Obchodný zákonník v znení neskorších predpisov a § 65 a nasl. zákona č. 185/2015 Z. z. Autorský zákon v znení neskorších predpisov

(ďalej len **„zmluva“**),

Číslo zmluvy Objednávateľa: 2025/1392

medzi zmluvnými stranami:

**Objednávateľ:** **Slovenská republika zastúpená Ministerstvom financií Slovenskej republiky**

Sídlo: Štefanovičova 5, 811 04 Bratislava 1

Korešpondenčná adresa: Štefanovičova 5, P. O. BOX 82, 817 82 Bratislava 15

IČO: 00151742

IČ DPH: SK2020798351, nie je platiteľom dane z pridanej hodnoty, je osobou registrovanou pre daň podľa § 7 zákona č. 222/2004 Z. z. o dani z pridanej hodnoty v znení neskorších predpisov

V zastúpení: Ing. Vladimír Kešjar, generálny tajomník služobného úradu

Bankové spojenie: Štátna pokladnica

IBAN: SK59 8180 0000 0070 0000 1400

SK93 8180 0000 0070 0019 1005

(ďalej len **„Objednávateľ“**)

a

**Zhotoviteľ:**

Sídlo:

IČO:

DIČ:

IČ DPH:

V zastúpení:

Zapísaný v:

Bankové spojenie:

IBAN/SWIFT:

(ďalej len **„Zhotoviteľ“**)

(Objednávateľ a Zhotoviteľ ďalej spoločne len **„zmluvné strany“**).

**PREAMBULA**

* 1. Táto zmluva je výsledkom verejného obstarávania, ktoré bolo vyhlásené prostredníctvom oznámenia o vyhlásení verejného obstarávania vo Vestníku verejného obstarávania Úradu pre verejné obstarávanie č. XXX dňa XXX pod značkou XXX ako nadlimitná zákazka na predmet zákazky s názvom ............................................., zadávaná Objednávateľom postupom podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len **„Verejné obstarávanie“**) a uzatvára sa so Zhotoviteľom ako s úspešným uchádzačom v danom Verejnom obstarávaní.
  2. Táto zmluva sa uzatvára v rámci projektu „Lepšie využívanie údajov MF SR“, kód projektu 401101B413 výzvy PSK-MIRRI-617-2024-DV-EFRR – Lepšie využívanie údajov, predmetom ktorého je strategická priorita Manažment údajov, a to najmä pre koncept Mojich údajov ako koncept prinášajúci ideu sprístupňovania údajov evidovaných v informačných systémoch verejnej správy dotknutej fyzickej alebo právnickej osobe (alebo tiež MyData). Dodávka predmetu zákazky má teda zabezpečiť plnenie cieľov uvedeného projektu.
  3. Zmluvné strany berú na vedomie, že predmet zmluvy je financovaný z prostriedkov štátneho rozpočtu   
     a Európskej únie (ďalej len „EÚ“) na základe Zmluvy o poskytnutí nenávratného finančného príspevku č. Z401101B413 uzavretej medzi Ministerstvom investícií, regionálneho rozvoja a informatizácie Slovenskej republiky a Ministerstvom financií Slovenskej republiky dňa 31. 3. 2025 (ďalej len „zmluva o poskytnutí NFP“).
  4. Zmluvné strany, vedomé si svojich záväzkov obsiahnutých v tejto zmluve a s úmyslom byť touto zmluvou viazané, sa dohodli na jej uzatvorení v nasledujúcom znení:

**ČLÁNOK 1**

**DEFINÍCIE POJMOV**

1. Zmluvné strany sa dohodli na nasledovných pojmoch používaných v tejto zmluve alebo jej prílohách:

|  |  |
| --- | --- |
| Bezpečnostný incident | Narušenie bezpečnosti systémov a/alebo bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa) a/alebo porušenie bezpečnostnej politiky Objednávateľa, ktoré spadajú kompetenčne pod túto zmluvu. Bezpečnostný incident môže i nemusí prebiehať súčasne s prevádzkovým incidentom. Bezpečnostné incidenty sa podľa závažnosti delia na kritické bezpečnostné incidenty, vysoko závažné bezpečnostné incidenty, stredne závažné bezpečnostné incidenty a nízko závažné bezpečnostné incidenty. |
| DI | Dátová integrácia: sprístupnenie údajovej základne VS vrátane otvorených údajov prostredníctvom platformy dátovej integrácie. |
| Dokumentácia | Dokumentáciou sa rozumie technická, inštalačná, administrátorská, prevádzková, užívateľská, používateľská dokumentácia a iná dokumentácia, najmä podľa Vyhlášky č. 401/2023 Z. z., ktorá vyplýva z ustanovení tejto zmluvy alebo ktorá čo i len sčasti súvisí s vyhotovením a dodaním Diela. |
| DM | Dátový model. |
| DPIA | Data Protection Impact Assessment (Posúdenie vplyvu na ochranu údajov). |
| DPO | Data Protection Officer (Zodpovedná́ osoba pre ochranu údajov). |
| DQ | Data Quality (Dátová kvalita). |
| DWH | Data warehouse, dátový sklad ako zdroj dát pre reporting. |
| EUDIW | European Digital Identity Wallet (Európska digitálna peňaženka s identitou). |
| eGOV | Elektronické služby štátu. |
| ET | Extract, transform, load. |
| EÚ | Európska únia. |
| FO | Fyzická́ osoba. |
| GDPR | General Data Protection Regulation – nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). |
| HW | Hardware. |
| IAM | Identity and Access Management (Správa identít). |
| ID | Identifikačné číslo. |
| IEC | International Electrotechnical Commission. |
| IS CPDI | IS Centrálna platforma dátovej integrácie, predchádzajúce označenie Centrálna integračná platforma (CIP) je rozšírením IS CSRÚ, preto sa spoločne označujú ako IS CPDI. |
| IS MOU | IS Manažment osobných údajov. |
| IS SEMP | IS Systém pre evidenciu a monitoring pomoci. |
| IS CRPŠ | IS Centrálny register pohľadávok štátu. |
| IS CEM | IS Centrálna evidencia majetku. |
| IS JP | IS Justičnej pokladnice. |
| IS CKS | IS Centrálny konsolidačný systém. |
| IS CES | IS Centrálny ekonomický systém. |
| ISO | International Organization for Standardization (Medzinárodná́ organizácia pre štandardizáciu). |
| ISVS | IS verejnej správy. |
| ITVS | Informačné technológie verejnej správy. |
| JSON | JavaScript Object Notation. |
| LKOD | Lokálny katalóg otvorených dát. |
| JSON-LD | JavaScript Object Notation for Linked Data. |
| MDM | Master data management. |
| MetaIS | Centrálny metainformačný systém verejnej správy. |
| MF SR | Ministerstvo financií Slovenskej republiky. |
| MIRRI SR | Ministerstvo investícií, regionálneho rozvoja a informatizácie Slovenskej republiky. |
| MRR | Menej rozvinutý región. |
| MOU | Manažment osobných údajov. |
| Náhradné riešenie | Dočasné technické riešenie alebo organizačné opatrenie, pri ktorom funkčnosť Informačného systému (Informačnej technológie), resp. jeho jednotlivých častí alebo služieb a plánovaná použiteľnosť Informačného systému (Informačnej technológie) je v porovnaní s dokumentáciou k Informačnému systému (vrátane detailného návrhu riešenia) síce poskytovaná odlišne, avšak nie je podstatne ovplyvňované jej pôvodne plánované použitie. Náhradné riešenie pri incidentoch sa zavádza po vzniku incidentu s cieľom odstrániť stav obmedzujúci alebo stav znemožňujúci používať Informačný systém (Informačnú technológiu) a tak obnoviť čiastočnú alebo plnú funkčnosť Informačného systému (Informačnej technológie), ako aj služieb do času implementácie trvalého riešenia. Náhradné riešenie sa môže stať súčasťou aj trvalého riešenia incidentu. Ak sa náhradné riešenie stane súčasťou trvalého riešenia incidentu, zmluvné strany si spoločne písomne odsúhlasia ďalší postup. |
| NKIVS | Národná koncepcia informatizácie verejnej správy Slovenskej republiky. |
| OE | Objekt evidencie. |
| OOTS | Once-Only Technical System (Technický systém pre jedenkrát a dosť). |
| OpenData | Otvorené údaje. |
| OS | Operačný systém. |
| OVM | Orgán verejnej moci. |
| OWL | Web Ontology Language. |
| PMÚ | Protimonopolný úrad Slovenskej republiky. |
| Preexistentný zdrojový kód | Zdrojový kód každého softvéru tretej strany softvéru, ktorý bol vytvorený nezávisle od zhotovenia diela (preexistentný obchodne dostupný, nedostupný proprietárny softvér, preexistentný open source softvér). Ak súčasťou plnenia zmluvy je preexistentný obchodne nedostupný softvér, preexistentný obchodne dostupný softvér, Zhotoviteľ je povinný v čase odovzdania Diela alebo jeho časti udeliť Objednávateľovi licenciu na používanie preexistentného obchodne nedostupného proprietárneho softvéru preexistentného obchodne dostupného proprietárneho softvéru, v rozsahu nevyhnutnom na funkčné používanie Diela alebo jeho časti (s výnimkou použitia, ktoré má obchodný charakter) v súlade s účelom, na aký je Dielo alebo jeho časť vytvorené a na celé obdobie používania Diela. |
| RFO | Register fyzických osôb. |
| RPO | Register právnických osôb. |
| RPMU | Rezortná platforma manažmentu údajov. |
| RPC | Rezortný privátny cloud MFSR v DataCentre. |
| RSO | REGIO specific objective, špecifický cieľ pre regióny. |
| RA | Register adries. |
| SLA | Service-level agreements (Dohoda o správe). |
| SPARQL | SPARQL Protocol and RDF Query Language (Dopytovací jazyk). |
| SW | Software. |
| TP | Technické požiadavky. |
| URI | Jednotný identifikátor (kompaktný reťazec znakov používaný na identifikáciu alebo pomenovanie zdroja). |
| Úplný zdrojový kód | Zdrojový kód, ktorý sa skladá z vytvoreného zdrojového kódu a preexistentného zdrojového kódu. |
| VRR | Viac rozvinutý región. |
| Vytvorený zdrojový kód | Zdrojový kód každého softvéru, ktorý bol Zhotoviteľom vytvorený pri zhotovení Diela. |
| W3C | World Wide Web Consortium. |
| XML | Extensible Markup Language. |
| XSD | XML Schema Definition. |
| XSLT | XSL Transformations. |
| ZoD | Zmluva o dielo. |
| ZČ | Základné číselníky. |

1. Zmluvné strany sa dohodli na nasledovných skratkách právnych predpisov:
2. **„Obchodný zákonník“** je zákon č. 513/1991 Zb. Obchodný zákonník,
3. **„Zákon o pohľadávkach štátu“** je zákon č. 374/2014 Z. z. o pohľadávkach štátu a o zmene a doplnení niektorých zákonov,
4. **„Zákon o správe majetku štátu“** je zákon NR SR č. 278/1993 Z. z. o správe majetku štátu,
5. **„Zákon o štátnej pomoci“** je zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci),
6. **„Zákon o ITVS“** znamená zákon č. 95/2019 Z. z., o informačných technológiách vo verejnej správe   
   a o zmene a doplnení niektorých zákonov,
7. **„Autorský zákon“** je zákon č. 185/2015 Z. z. Autorský zákon,
8. **„Zákon o KB“** je zákon č. 69/2018 Z. z. o kybernetickej bezpečnosti a o zmene a doplnení niektorých zákonov,
9. **„Zákon o RPVS“** je zákon č. 315/2016 Z. z. o registri partnerov verejného sektora a o zmene a doplnení niektorých zákonov,
10. **„Zákon o VO“** je zákon č. 343/2015 Z. z. o verejnom obstarávaní a o zmene a doplnení niektorých zákonov,
11. **„Zákon o VMS“** je zákon č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov,
12. **„Vyhláška č. 401/2023“** je vyhláška Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy,
13. **„Vyhláška č. 78/2020“** je vyhláška Úradu podpredsedu vlády Slovenskej republiky pre investície   
    a informatizáciu č. 78/2020 Z. z. o štandardoch pre informačné technológie verejnej správy,
14. **„Vyhláška č. 179/2020“** je vyhláška Úradu podpredsedu vlády Slovenskej republiky pre investície   
    a informatizáciu č. 179/2020 Z. z., ktorou sa upravuje spôsob kategorizácie a obsah bezpečnostných opatrení informačných technológií verejnej správy,
15. **„Vyhláška č. 227/2025“** je vyhláška Národného bezpečnostného úradu o bezpečnostných opatreniach,
16. **„Vyhláška č. 158/2018“** je vyhláška Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov.

Na základe dohody zmluvných strán sa na účely tejto zmluvy právne predpisy uvedené v tomto bode tejto zmluvy považujú za právne predpisy vždy v aktuálne platnom znení, resp. právne predpisy, ktorými boli nahradené právne predpisy uvedené v tomto článku tejto zmluvy.

**ČLÁNOK 2**

**VYHLÁSENIA ZMLUVNÝCH STRÁN**

1. Zhotoviteľ vyhlasuje, že disponuje všetkými oprávneniami požadovanými príslušnými orgánmi verejnej moci   
   v zmysle príslušných všeobecne záväzných právnych predpisov, ako aj potrebnými kapacitami, odbornými znalosťami a technickými schopnosťami, ktoré sú nevyhnutné na riadnu a včasnú realizáciu predmetu tejto zmluvy za podmienok ustanovených v tejto zmluve a jej prílohách a povinností z tejto zmluvy vyplývajúcich pre Zhotoviteľa.
2. Objednávateľ vyhlasuje, že je orgánom verejnej moci zriadeným v súlade s právnym poriadkom Slovenskej republiky, pričom spĺňa všetky podmienky a požiadavky stanovené v tejto zmluve a je oprávnený   
   a spôsobilý uzatvoriť túto zmluvu a riadne plniť záväzky v nej obsiahnuté.
3. Zhotoviteľ podpisom tejto zmluvy výslovne vyhlasuje, že v spoločnosti Zhotoviteľa nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022. Zhotoviteľ podpisom tejto zmluvy predovšetkým vyhlasuje, že:
4. nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku,
5. nie je právnickou osobou, subjektom alebo orgánom, ktorého z viac ako 50 % priamo alebo nepriamo vlastní subjekt uvedený pod písmenom a) tohto bodu tohto článku tejto zmluvy,
6. nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod písmenami a), b) tohto bodu tohto článku tejto zmluvy,
7. subdodávatelia, dodávatelia alebo subjekty, na ktorých sa Zhotoviteľ spolieha a na ktorých pripadá plnenie viac ako 10 % hodnoty zákazky (zmluvy), nie sú subjektami uvedenými pod písmenami a), b), c) tohto bodu tohto článku tejto zmluvy.
8. Zhotoviteľ podpisom tejto zmluvy výslovne vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom   
   v zmysle vykonávacieho nariadenia Rady (EÚ) č. 2022/581 z 8. apríla 2022 (ďalej len „Osoby na sankčných zoznamoch"). Zhotoviteľ podpisom tejto zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenia Rady (EÚ).
9. Zhotoviteľ podpisom tejto zmluvy výslovne vyhlasuje, že plnením podľa tejto zmluvy nedôjde k rozporu so Zákonom o VMS, a teda najmä nedôjde k porušeniu akejkoľvek medzinárodnej sankcie upravenej   
   v akomkoľvek predpise o medzinárodnej sankcii podľa § 2 písm. b) Zákona o VMS.
10. Zhotoviteľ sa zaväzuje zabezpečiť pravdivosť vyhlásení uvedených v bode 2.3, 2.4 a 2.5 tohto článku tejto zmluvy po celú dobu platnosti a účinnosti tejto zmluvy. V prípade, ak sa kedykoľvek v priebehu trvania tejto zmluvy preukáže nepravdivosť ktoréhokoľvek vyhlásenia Zhotoviteľa podľa bodu 2.3 a/alebo 2.4 a/alebo 2.5 tohto článku tejto zmluvy, uvedená skutočnosť predstavuje podstatné porušenie tejto zmluvy zo strany Zhotoviteľa, zakladajúce oprávnenie Objednávateľa okamžite odstúpiť od tejto zmluvy s účinnosťou ku dňu doručenia oznámenia o odstúpení od zmluvy Zhotoviteľovi, a to bez akéhokoľvek nároku Zhotoviteľa na náhradu škody.
11. Zhotoviteľ berie na vedomie, že v prípade, ak sa preukáže nepravdivosť ktoréhokoľvek vyhlásenia Zhotoviteľa podľa bodu 2.4 tohto článku tejto zmluvy, bude Objednávateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 2.4 tohto článku tejto zmluvy a na základe dohody zmluvných strán Objednávateľovi zároveň vzniká nárok na úhradu zmluvnej pokuty voči Zhotoviteľovi vo výške plnení poskytnutých Zhotoviteľovi Objednávateľom podľa ustanovení tejto zmluvy za obdobie, počas ktorého bola preukázaná nepravdivosť vyhlásenia podľa bodu 2.4 tohto článku tejto zmluvy.
12. Porušenie povinností podľa tohto článku tejto zmluvy sa považuje za podstatné porušenie zmluvných povinností.

**ČLÁNOK 3**

**PREDMET A ÚČEL ZMLUVY**

1. Predmetom tejto zmluvy je úprava práv a povinností zmluvných strán súvisiacich s vykonaním Diela bližšie špecifikovaným v bode 3.2 tohto článku tejto zmluvy a v Prílohe č. 1 tejto zmluvy (Opis predmetu zákazky) a poskytovaním služieb podpory prevádzky bližšie špecifikovaných v článku 4 tejto zmluvy a v bode 8.5 Prílohy č. 1 tejto zmluvy (Opis predmetu zákazky). Predmet zmluvy pokrýva oblasť evidencie pohľadávok štátu v zmysle Zákona o pohľadávkach štátu, oblasť evidencie majetku štátu v zmysle Zákona o správe majetku štátu, oblasť evidencie štátnej a minimálnej pomoci v zmysle Zákona o štátnej pomoci, oblasť správy kmeňových dát a správy vybraných číselníkov rezortu, ktoré sú používané informačnými systémami v správe MF SR. Zhotoviteľ sa zaväzuje predmet zmluvy vykonať/poskytovať riadne, včas, s odbornou starostlivosťou, za cenu a za ďalších podmienok dohodnutých v tejto zmluve a jej neoddeliteľných prílohách.
2. Dielo podľa tejto zmluvy predstavuje ucelené informatické a softvérové riešenie vrátane súvisiacej Dokumentácie, ktoré pozostáva z:
3. vytvorenia Rezortnej platformy manažmentu údajov (ďalej len **„RPMU“**) na základoch SW komponentov, ktoré už Objednávateľ používa a ktoré sú bližšie špecifikované v bode 4.1.1 Prílohy č. 1 tejto zmluvy (Opis predmetu zákazky),
4. migrácie/upgrade informačného systému Centrálny register pohľadávok štátu / informačného systému Centrálna evidencia majetku a informačného systému Systém pre evidenciu a monitoring pomoci (ďalej len **„zdrojové systémy“**),
5. úpravy zdrojových systémov zabezpečujúcich poskytovanie požadovaných údajov do informačného systému Manažment osobných údajov,

(ďalej len „Dielo“).

1. Predmetom tejto zmluvy je zároveň zabezpečenie aktivít podľa bodu 5.1.8 Prílohy č. 1 tejto zmluvy (Opis predmetu zákazky) prostredníctvom osoby oprávnenej na poskytovanie právnych služieb podľa zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o advokácii“).
2. Účelom tejto zmluvy je zabezpečiť riadenie kvality údajov, transformáciu údajov, správu kmeňových dát a číselníkov i dátovej integrácie v rámci vybudovania platformy manažmentu údajov MF SR (z pohľadu implementačného, ako aj metodického) pre potreby lepšieho využívania údajov - sprístupňovania údajov evidovaných v informačných systémoch verejnej správy dotknutej fyzickej alebo právnickej osobe prostredníctvom služby „moje dáta“.
3. Zhotoviteľ sa zaväzuje po celú dobu účinnosti zmluvy plniť predmet tejto zmluvy riadne, včas, s odbornými znalosťami a technickými schopnosťami.
4. Objednávateľ sa zaväzuje za riadne a včas poskytnuté plnenie zaplatiť Zhotoviteľovi cenu v súlade   
   s článkom 6 tejto zmluvy.

**ČLÁNOK 4**

**REALIZÁCIA PREDMETU ZMLUVY A ČAS PLNENIA**

1. Zhotoviteľ sa zaväzuje vykonať Dielo v termínoch stanovených v zmysle harmonogramu uvedeného v bode 7 Prílohy č. 1 tejto zmluvy (Opis predmetu zákazky) (ďalej len **„harmonogram“**), pričom lehoty podľa harmonogramu počítané v mesiacoch začínajú plynúť odo dňa nasledujúceho po dni nadobudnutia účinnosti tejto zmluvy. Lehota na vykonanie Diela ako celku predstavuje podľa harmonogramu 14 mesiacov odo dňa nasledujúceho po dni nadobudnutia účinnosti tejto zmluvy. Zhotoviteľ sa zaväzuje spolu s Detailnou funkčnou špecifikáciou, ktorú predkladá Objednávateľovi v rámci etapy Analýzy a dizajn podľa bodu 8.2 Prílohy č. 1 tejto zmluvy (Opis predmetu zákazky), predložiť Objednávateľovi návrh detailného harmonogramu, t. j. detailný písomný plán plnenia predmetu zmluvy, podľa ktorého bude Dielo vykonané (ďalej len **„detailný harmonogram“**). Písomným odsúhlasením detailného harmonogramu zo strany Objednávateľa sa detailný harmonogram stáva súčasťou tejto zmluvy a je pre zmluvné strany záväzný a Zhotoviteľ sa zaväzuje vykonať Dielo v termínoch v ňom určených. Zhotoviteľ sa zaväzuje Objednávateľa priebežne informovať v týždňových intervaloch o priebehu realizácie predmetu plnenia.
2. Ak sa zmluvné strany nedohodnú inak, miestom vykonania Diela a poskytovania služieb podpory prevádzky je sídlo Objednávateľa a DataCentrum, Cintorínska 5, 814 88 Bratislava (ďalej len „DataCentrum“), a ak to technické podmienky umožňujú a ak sa zmluvné strany na tom dohodnú, Zhotoviteľ môže vykonávať Dielo a poskytovať služby podpory prevádzky aj prostredníctvom vzdialeného prístupu.
3. Jednotlivé časti Diela Zhotoviteľ odovzdá podľa harmonogramu a detailného harmonogramu v súlade so zmluvnými podmienkami. Každé jedno čiastkové plnenie podľa fáz plnenia bližšie špecifikovaných v bodoch 8.1 až 8.3 Prílohy č. 1 tejto zmluvy (Opis predmetu zákazky) sa považuje za riadne vykonané podpisom Čiastkového akceptačného protokolu oboma zmluvnými stranami.
4. Dielo ako celok sa považuje za riadne vykonané jeho odovzdaním a prevzatím na základe Akceptačného protokolu podpísaného oboma zmluvnými stranami. Akceptácii Diela predchádza jeho implementácia a testovanie funkčnosti v súlade s účelom tejto zmluvy, odovzdanie Dokumentácie, nasadenie Diela do produkcie a realizácia školení používateľov na prácu so zdrojovými systémami a RPMU. Akceptačný protokol k Dielu ako celku nahrádza Čiastkový akceptačný protokol k poslednej časti plnenia, t. j. k plneniam podľa bodu 8.4 Prílohy č. 1 tejto zmluvy (Opis predmetu zákazky) – Nasadenie do produkcie.
5. Objednávateľ je oprávnený vzniesť pripomienky k akceptačným protokolom podľa bodu 4.3 alebo 4.4 tohto článku tejto zmluvy v lehote 5 pracovných dní odo dňa doručenia akceptačného protokolu Objednávateľovi a Zhotoviteľ sa zaväzuje zapracovať pripomienky a predložiť (elektronicky prostredníctvom e-mailu a aj   
   v listinnej forme) upravený akceptačný protokol Objednávateľovi v lehote do 5 pracovných dní od doručenia pripomienok Objednávateľa.
6. Služby podpory prevádzky predstavujú predpokladané a zároveň maximálne možné poskytovanie služieb v trvaní **6 mesiacov** odo dňa nasadenia Diela do produktívnej prevádzky. Objednávateľ má právo uplatniť si **opciu v trvaní 6 mesiacov** podľa bodu 13.2 článku 13 tejto zmluvy. Rozsah služieb poskytovaných Zhotoviteľom je špecifikovaný v bode 4.7 tohto článku tejto zmluvy a v bode 8.5 Prílohy č. 1 tejto zmluvy (Opis predmetu zákazky).
7. Zhotoviteľ sa zaväzuje poskytovať Objednávateľovi služby podpory prevádzky, ktoré zahŕňajú zabezpečovanie bežnej servisnej podpory a poskytovanie podpory pre zaistenie spoľahlivej, kontinuálnej a bezpečnej prevádzky upravených zdrojových systémov a RPMU, vrátane riešenia incidentov (ďalej len „služby“), bližšie špecifikované v bode 8.5 Prílohy č. 1 k tejto zmluve (Opis predmetu zákazky). Súčasťou služieb sú aj malé zmeny zdrojových systémov a RPMU, konfigurácií a nastavení vynútené zmenami prevádzkového prostredia Objednávateľa a udržanie aktuálnosti príslušnej Dokumentácie.
8. Riešenie incidentu je proces zahŕňajúci aktivity vedúce k odstráneniu neštandardného alebo nežiadúceho stavu od jeho nahlásenia až po konečné vyriešenie incidentu. Zhotoviteľ sa zaväzuje dodržať pri riešení incidentu reakčné doby a doby konečného vyriešenia incidentu podľa bodu 8.5.2.2 Prílohy č. 1 (Opis predmetu zákazky). Reakčné doby a doby konečného vyriešenia incidentu sú stanovené podľa priority incidentu určenej podľa bodu 8.5.2.2 Prílohy č. 1 (Opis predmetu zákazky).
9. Zhotoviteľ sa zaväzuje počas riešenia incidentu kompletne otestovať riešenie incidentu podľa Zhotoviteľom vytvorených testovacích scenárov a následne nasadiť riešenie incidentu do testovacieho prostredia. Po kompletnom otestovaní riešenia incidentu v testovacom prostredí Zhotoviteľom a po súhlase Objednávateľa sa Zhotoviteľ zaväzuje nasadiť riešenie incidentu do produkčného prostredia. V prípade, ak sa v procese testovania vyskytnú na riešení incidentu vady, Objednávateľ je oprávnený službu neprevziať a vrátiť Zhotoviteľovi na dopracovanie riešenia incidentu. Zhotoviteľ sa spolu s plnením podľa tohto bodu tejto zmluvy zaväzuje zároveň zabezpečiť aktualizáciu relevantnej Dokumentácie, na ktorú malo riešenie incidentu dopad. Doba konečného vyriešenia incidentu prestáva plynúť nasadením riešenia do produkčného prostredia za podmienky jeho následnej riadnej akceptácie podľa bodov 4.10 a 4.11 tohto článku tejto zmluvy.
10. Zhotoviteľ sa zaväzuje odovzdať zoznam poskytnutých služieb za kalendárny mesiac Objednávateľovi písomne prostredníctvom akceptačného protokolu (ďalej len „Akceptačný protokol k poskytnutým službám“) v lehote 5 pracovných dní po ukončení kalendárneho mesiaca. Akceptačný protokol k poskytnutým službám sa doručuje Objednávateľovi elektronicky prostredníctvom e-mailu a aj v listinnej forme.
11. Objednávateľ je oprávnený vzniesť pripomienky k Akceptačnému protokolu k poskytnutým službám v lehote 5 pracovných dní odo dňa jeho doručenia Objednávateľovi a Zhotoviteľ sa zaväzuje zapracovať pripomienky a predložiť (elektronicky prostredníctvom e-mailu a aj v listinnej forme) upravený Akceptačný protokol k poskytnutým službám Objednávateľovi v lehote do 5 pracovných dní od doručenia pripomienok Objednávateľa. Za riadne poskytnutie služieb sa považuje podpísanie Akceptačného protokolu k poskytnutým službám oboma zmluvnými stranami.
12. Objednávateľ má právo odmietnuť prevzatie plnenia podľa tejto zmluvy v prípade, že plnenie alebo jeho časť má vady, nedostatky alebo sa nezhoduje s požiadavkami uvedenými v Prílohe č. 1 tejto zmluvy (Opis predmetu zákazky) alebo v tejto zmluve. Ak Objednávateľ odmietol prevzatie plnenia, je povinný vyhotoviť o odmietnutí záznam, v ktorom uvedie odôvodnenie.
13. Zhotoviteľ sa zaväzuje zabezpečiť poskytnutie služieb podľa bodu 3.3 článku 3 tejto zmluvy s odbornou starostlivosťou v súlade so zákonom o advokácii, a to počas fázy realizácie projektu Analýza a dizajn v lehote bližšie špecifikovanej v detailnom harmonograme.

**ČLÁNOK 5**

**ZÁRUKA A ODSTRAŇOVANIE VÁD**

* 1. V prípade, ak odovzdané Dielo alebo jeho časť budú mať vady, bude neúplné alebo vykonané v rozpore s ustanoveniami tejto zmluvy a/alebo všeobecne právnymi záväznými predpismi, Objednávateľ bez zbytočného odkladu oznámi tieto skutočnosti Zhotoviteľovi. Zhotoviteľ je povinný vady a/alebo nedostatky bezodkladne na vlastné náklady odstrániť, najneskôr však do 10 pracovných dní. V prípade, ak vady alebo nedostatky nie je možné odstrániť, Zhotoviteľ je povinný v rovnakej lehote poskytnúť Objednávateľovi nové plnenia.
  2. Zhotoviteľ zodpovedá aj za vady Diela/služieb vzniknuté po dodaní Diela/poskytnutí služieb, ak boli spôsobené porušením povinností Zhotoviteľa, pričom Zhotoviteľ je povinný preukázať, že vadu nezavinil.
  3. V prípade, ak v dôsledku vady poskytovaných služieb dôjde k obmedzeniu, narušeniu prevádzky zdrojových systémov a/alebo RPMU alebo k prerušeniu ich funkcií alebo funkcií potrebných pre riadne fungovanie   
     a interoperabilitu s inými informačnými systémami, Zhotoviteľ je povinný postupovať v súlade s bodom 4.8 článku 4 tejto zmluvy, v lehotách v závislosti od toho, o aký druh vady zodpovedajúci kategórii incidentu   
     v konkrétnom prípade ide, a to od okamihu oznámenia vady Objednávateľom. Podľa druhu vady zodpovedajúcemu kategórii incidentu sa bude odvíjať doba odstránenia vady (incidentu), ak sa zmluvné strany písomne nedohodnú inak. Zhotoviteľ sa zaväzuje reagovať na nahlásenú vadu v reakčnej dobe podľa druhu vady zodpovedajúcemu kategórii incidentu.
  4. Zhotoviteľ poskytuje záruku na dodané Dielo/poskytnuté služby po dobu 24 mesiacov odo dňa podpísania príslušného akceptačného protokolu.
  5. Zhotoviteľ sa zaväzuje zabezpečiť, aby odovzdané Dielo nemalo v čase odovzdania ani po celú dobu jeho používania v súlade s účelom tejto zmluvy právne vady, predovšetkým nebolo zaťažené právami tretích osôb z priemyselného alebo iného duševného vlastníctva. Zhotoviteľ sa zaväzuje v plnom rozsahu nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Zhotoviteľa alebo jeho subdodávateľov podľa tejto zmluvy, resp. používaním zdrojových systémov a/alebo RPMU Objednávateľom alebo tretími osobami oprávnenými na ich používanie. Zmluvné strany sa dohodli na vylúčení aplikácie ustanovenia § 435 ods. 1 a 2 Obchodného zákonníka v nadväznosti na ustanovenie § 559 druhá veta Obchodného zákonníka pri uplatnení práva Objednávateľa z právnych vád Diela.
  6. Objednávateľ je oprávnený vykonať zmeny do zdrojových systémov a/alebo RPMU bez straty záruky zmenou ovplyvnenej časti systému len v prípade, že o zamýšľaných zmenách, ich rozsahu a charaktere Zhotoviteľa vopred písomne spôsobom podľa bodu 9.5 článku 9 tejto zmluvy upozornil a Zhotoviteľ udelil písomný súhlas spôsobom podľa bodu 9.5 článku 9 tejto zmluvy s vykonaním takýchto zmien. Toto právo sa vzťahuje aj na zmeny vykonané treťou osobou v prospech Objednávateľa bez súhlasu Zhotoviteľa. Písomné vyjadrenie k Objednávateľom požadovanej zmene je Zhotoviteľ povinný najneskôr v lehote do 15 pracovných dní od doručenia písomného upozornenia Objednávateľa, doručiť Objednávateľovi. Nedodržanie doručenia vyjadrenia Zhotoviteľa podľa predchádzajúcej vety Objednávateľovi, sa na základe dohody zmluvných strán bude považovať za udelenie súhlasu Zhotoviteľa s vykonaním požadovanej zmeny.
  7. Objednávateľ je oprávnený počas trvania tejto zmluvy vykonať zmeny do zdrojových systémov a/alebo RPMU bez súhlasu Zhotoviteľa, čo má za následok stratu záruky zmenou ovplyvnenej časti systému zo strany Zhotoviteľa. Objednávateľ je povinný Zhotoviteľa o tejto skutočnosti spôsobom podľa bodu 9.5 článku 9 tejto zmluvy písomne upovedomiť. Toto právo sa vzťahuje aj na zmeny vykonané treťou osobou   
     v prospech Objednávateľa bez súhlasu Zhotoviteľa.

**ČLÁNOK 6**

**ZMLUVNÁ CENA A PLATOBNÉ PODMIENKY**

1. Cena predmetu tejto zmluvy je dohodnutá v súlade so zákonom NR SR č. 18/1996 Z. z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena predmetu zmluvy je stanovená v mene euro.
2. Celková cena predmetu tejto zmluvy počas doby jej účinnosti je XXX,XX eur bez DPH, t. j. XXX,XX eur   
   s DPH. V celkovej cene predmetu zmluvy sú zahrnuté všetky náklady Zhotoviteľa súvisiace s plnením predmetu tejto zmluvy, za vyhotovenie diela a za poskytnutie služieb. Celková cena predmetu tejto zmluvy predstavuje celkový finančný limit tejto zmluvy. V prípade požiadaviek na opravy alebo úpravy Diela  
   v rozsahu predmetu tejto zmluvy zo strany Objednávateľa je Zhotoviteľ povinný tieto úkony vykonať bez navýšenia zmluvnej ceny za vykonanie predmetu zmluvy.
3. Zmluvné strany sa dohodli, že celková cena za vykonanie Diela je vo výške XXXX, XX eur bez DPH,  
   t. j. XXX,XX eur s DPH (ďalej ako **„cena za Dielo“**) a celková cena za poskytnuté služby je vo výške XXX, XX eur bez DPH, t. j. XXX,XX eur s DPH (ďalej ako **„cena za služby“**). Cena za služby pozostáva z mesačných paušálnych platieb vo výške XXX,XX eur bez DPH, t. j. XXX,XX eur s DPH. Cena za Dielo bez DPH a cena za služby bez DPH je konečná a nemenná. K cene za Dielo a k cene za služby bude pripočítaná aktuálne platná DPH v sadzbe stanovenej všeobecne záväzným právnym predpisom, ktorý upravuje výšku dane z pridanej hodnoty v deň zdaniteľného plnenia. Deň podpísania akceptačného protokolu (odovzdanie a prevzatie Diela alebo prevzatie poskytnutých služieb) sa pokladá za deň dodania na účely DPH.V prípade, že počas plnenia predmetu tejto zmluvy dôjde k zmene výšky DPH v dôsledku nadobudnutia účinnosti zmeny príslušného všeobecne záväzného právneho predpisu, ktorý upravuje výšku dane z pridanej hodnoty, zmluvné strany sa výslovne dohodli, že k zmluvnej cene bez DPH bude pripočítaná sadzba DPH v aktuálnej výške v čase dodania diela, pričom nie je potrebné uzatvoriť písomný dodatok k tejto zmluve. Cena za Dielo a cena za služby je stanovená v súlade s Prílohou č. 3 tejto zmluvy – Návrh na plnenie kritéria (Rozpočet) (ďalej len **„Príloha č. 3“**), ktorá predstavuje Návrh na plnenie kritéria určeného Objednávateľom, ako verejným obstarávateľom na hodnotenie ponúk.
4. V prípade uplatnenia opcie a následne uzavretého dodatku k tejto zmluve podľa bodu 13.2 článku 13 tejto zmluvy, celková cena predmetu tejto zmluvy počas doby jej účinnosti vrátane doby predĺženej podľa článku 13 tejto zmluvy je XXX,XX eur bez DPH, t. j. XXX,XX eur s DPH, z toho celková cena za služby poskytnuté počas doby účinnosti zmluvy vrátane doby predĺženej podľa článku 13 tejto zmluvy je XXX,XX eur bez DPH, t. j. XXX,XX eur s DPH.
5. Zmluvné strany sa dohodli, že cena za Dielo pozostáva z:
6. ceny za plnenia (vykonané časti Diela) realizované počas fázy realizácie projektu Analýza a dizajn podľa bodu 8.2 Prílohy č. 1 k tejto zmluve (Opis predmetu zákazky) s výnimkou plnení podľa bodu 3.3 článku 3 tejto zmluvy vo výške .................. eur bez DPH, t. j. XXX,XX eur s DPH,
7. ceny za plnenia podľa bodu 3.3 článku 3 tejto zmluvy vo výške .................. eur bez DPH, t. j. XXX,XX eur s DPH,
8. ceny za plnenia (vykonané časti Diela) realizované počas fázy projektu Implementácia a testovanie podľa bodu 8.3 Prílohy č. 1 k tejto zmluve (Opis predmetu zákazky), s výnimkou plnení podľa písm. d) tohto bodu tohto článku tejto zmluvy, vo výške .................. eur bez DPH, t. j. XXX,XX eur s DPH,
9. ceny za plnenia (vykonané časti Diela) - Bezpečnostný projekt a Posúdenie vplyvu na ochranu údajov (DPIA),
10. ceny za plnenia (vykonané časti Diela) realizované počas fázy projektu Nasadenie do produkcie podľa bodu 8.4 Prílohy č. 1 k tejto zmluve (Opis predmetu zákazky) vo výške .................. eur bez, t. j. XXX,XX eur s DPH.
11. Zhotoviteľ je oprávnený fakturovať jednotlivé časti ceny za Dielo podľa bodu 6.5 tohto článku tejto zmluvy do 15 kalendárnych dní odo dňa dodania plnenia (prevzatia časti Diela) v zmysle príslušného akceptačného protokolu. Prílohou faktúry bude fotokópia podpísaného akceptačného protokolu. Zhotoviteľ je oprávnený fakturovať cenu za služby mesačne za každý kalendárny mesiac, v ktorom boli služby poskytnuté, a to najneskôr do 15 kalendárnych dní nasledujúceho kalendárneho mesiaca. Prvá faktúra za poskytnuté služby za obdobie od dátumu začatia poskytovania služieb do konca príslušného kalendárneho mesiaca bude vystavená na pomernú časť ceny za služby pripadajúce na počet kalendárnych dní za obdobie poskytovania služieb do konca príslušného kalendárneho mesiaca.
12. Jednotkové ceny bez DPH uvedené v tejto zmluve sú pevné a nemenné a záväzné po celú dobu platnosti a účinnosti tejto zmluvy.
13. Objednávateľ sa zaväzuje zaplatiť zmluvnú cenu s DPH za vykonanie predmetu zmluvy na základe faktúr vystavených Zhotoviteľom podľa tohto článku tejto zmluvy. Faktúra musí obsahovať číslo a predmet zmluvy, všetky náležitosti účtovného dokladu podľa zákona č. 431/2002 Z. z. o účtovníctve v znení neskorších predpisov a náležitosti daňového dokladu zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj názov projektu, kód žiadosti o poskytnutie nenávratného finančného príspevku a informáciu, že ide o projekt financovaný z prostriedkov Programu Slovensko.
14. Zhotoviteľ doručí faktúru Objednávateľovi:
15. elektronicky e-mailom vo formáte PDF na adresu elektronickej pošty: [podatelna@mfsr.sk](mailto:podatelna@mfsr.sk). Jeden e-mail môže obsahovať maximálne 1 faktúru vo formáte PDF, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, ale musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti budú zamietnuté alebo
16. hodnoverne elektronicky prostredníctvom elektronickej schránky MF SR zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB alebo
17. spôsobom podľa zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „Zákon o elektronickej fakturácii“) po zriadení informačného systému elektronickej fakturácie (ďalej len **„Fakturačný systém“**). Zmluvné strany berú na vedomie, že po zriadení Fakturačného systému bude možné doručovať faktúry Objednávateľovi výlučne spôsobom podľa písm. b) alebo c) tohto bodu tohto článku tejto zmluvy. V prípade, ak Zhotoviteľ vystaví a doručí Objednávateľovi faktúru v zmysle Zákona o elektronickej fakturácii, musí mať takto vystavená faktúra všetky náležitosti v súlade s § 2 ods. 2 Zákona o elektronickej fakturácii.
18. Neúplne alebo nesprávne vystavenú faktúru je Objednávateľ oprávnený v lehote splatnosti stornovať a doručiť Zhotoviteľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v bode 6.9 tohto článku tejto zmluvy a plynie u nej nová 60 dňová lehota splatnosti.
19. Splatnosť riadne vystavenej faktúry je 60 dní odo dňa jej riadneho doručenia Objednávateľovi podľa tejto zmluvy. Platby za faktúry podľa tejto Zmluvy budú uskutočnené bezhotovostným prevodom na bankový účet Zhotoviteľa uvedený v príslušnej faktúre. Faktúra sa považuje za uhradenú dňom pripísania finančných prostriedkov na bankový účet Zhotoviteľa.
20. Zmluvné strany berú na vedomie, že predmet zmluvy je financovaný z prostriedkov EÚ na základe Zmluvy o poskytnutí nenávratného finančného príspevku (ďalej len „zmluva o poskytnutí NFP“).
21. Zhotoviteľ berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty v znení neskorších predpisov a neoznámil Finančnému riaditeľstvu Slovenskej republiky svoj bankový účet uvedený v identifikačných údajoch Zhotoviteľa, Objednávateľ nie je povinný Zhotoviteľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Zhotoviteľ je povinný oznámiť Objednávateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Zhotoviteľa. Na základe dohody Zmluvných strán sa v prípade zmeny bankového účtu Zhotoviteľa nevyžaduje uzavretie dodatku k tejto zmluve.
22. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu Objednávateľa doručeného spôsobom podľa bodu 9.5 článku 9 tejto zmluvy. Žiaden nárok Zhotoviteľa a ani právo plynúce Zhotoviteľovi z tejto zmluvy sa nesmie stať akýmkoľvek zabezpečovacím prostriedkom.
23. Aby sa predišlo pochybnostiam, Zhotoviteľ berie na vedomie a podpisom tejto zmluvy súhlasí, že Objednávateľ nie je povinný vyčerpať celkovú výšku finančného limitu tejto zmluvy podľa bodu 6.2 tohto článku tejto Zmluvy.
24. Zhotoviteľovi vzniká nárok na úhradu ceny iba za skutočne dodané plnenia (časti Diela) a skutočne poskytnuté služby.

**ČLÁNOK 7**

**PRÁVA A POVINNOSTI ZHOTOVITEĽA**

1. Zhotoviteľ sa zaväzuje, že vykoná a odovzdá Objednávateľovi Dielo a poskytne služby v rozsahu a za podmienok dohodnutých v tejto zmluve a jej prílohách. Zhotoviteľ sa zaväzuje vykonať Dielo a poskytnúť služby vo vlastnom mene a na vlastnú zodpovednosť. Zhotoviteľ zároveň berie na vedomie, že za Dielo a služby vykonané inými osobami (subdodávateľmi) zodpovedá, ako keby Dielo a služby vykonal/poskytoval sám.
2. Zhotoviteľ potvrdzuje, že svoju ponuku na vykonanie Diela, vrátane kalkulácie ceny za Dielo vypracoval s prihliadnutím na svoje odborné znalosti a vynaloženú odbornú starostlivosť potrebnú pre kompletné zhotovenie, dokončenie a riadne odovzdanie Diela a poskytovanie služieb podľa tejto zmluvy, čo Objednávateľ vzal na vedomie.
3. Zhotoviteľ vyhlasuje, že sa plne oboznámil s rozsahom a povahou Diela a služieb a disponuje takými kapacitami a odbornými znalosťami, ktoré sú k vykonaniu Diela a poskytovaniu služieb potrebné a žiadúce.
4. Zhotoviteľ sa zaväzuje počas trvania tejto zmluvy plniť všetky povinnosti vyplývajúce mu z Prílohy č. 4 tejto zmluvy, najmä prijímať bezpečnostné opatrenia a plniť notifikačné povinnosti, a to bezodplatne.
5. Zhotoviteľ vyhlasuje a zaväzuje sa, že umožní Objednávateľovi vykonať audit bezpečnosti poskytovaných služieb v zmysle tejto zmluvy na overenie miery dodržiavania bezpečnostných požiadaviek relevantných všeobecne záväzných právnych predpisov a zmluvných požiadaviek, najmenej v rozsahu podľa Prílohy č. 4 tejto zmluvy.
6. Zhotoviteľ sa zaväzuje, že všetky jeho plnenia podľa tejto zmluvy budú v súlade s príslušnými všeobecne záväznými právnymi predpismi, s požiadavkou hospodárneho, efektívneho a účelného nakladania   
   s prostriedkami štátu, vrátane finančných, s požiadavkou ochrany všeobecných záujmov Slovenskej republiky a EÚ a s požiadavkou neporušovať žiadne medzinárodné záväzky Slovenskej republiky v oblasti kybernetickej bezpečnosti.
7. Zhotoviteľ sa zaväzuje bez zbytočného odkladu po tom, ako sa o tom dozvedel, písomne informovať Objednávateľa o akýchkoľvek okolnostiach dôležitých a potrebných pre riadne zhotovenie Diela   
   a o akýchkoľvek okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Zhotoviteľovi.
8. Zhotoviteľ nie je zodpovedný za správnosť informácií, ktoré mu budú poskytnuté Objednávateľom pri realizácii predmetu zmluvy. Zhotoviteľ sa zaväzuje písomne upozorniť Objednávateľa na nedostatočnosť alebo vecnú nesprávnosť poskytnutých informácií Objednávateľom.
9. Zhotoviteľ sa zaväzuje písomne upozorniť Objednávateľa na nevhodnosť (vrátane rozporu s právnym poriadkom) ním navrhovaného postupu, podkladov alebo iných pokynov týkajúcich sa predmetu zmluvy bezodkladne, najneskôr do 7 kalendárnych dní po tom, ako sa dozvedel o podrobnostiach takýchto postupov, podkladov či pokynov alebo po tom, ako mu boli doručené kópie akýchkoľvek takýchto dokumentov. Zhotoviteľ je v tomto písomnom upozornení povinný zdôvodniť nevhodnosť postupu, podkladov alebo pokynov a navrhnúť nápravné opatrenia. V prípade, že si Zhotoviteľ nesplní túto svoju povinnosť, zodpovedá za škodu tým spôsobenú. Objednávateľ sa zaväzuje vyjadriť k písomnému upozorneniu. Do vyjadrenia Objednávateľa Zhotoviteľ nevhodný pokyn alebo postup nevykoná a ani nepoužije nevhodný podklad.
10. Akékoľvek informácie, dokumenty, podklady alebo iné materiály, ktoré Objednávateľ alebo ním určené osoby poskytli Zhotoviteľovi v súvislosti so zhotovením Diela podľa tejto zmluvy, zostávajú majetkom Objednávateľa alebo príslušnej osoby, ktorá ich poskytla. Zhotoviteľ je oprávnený takéto materiály použiť na účely plnenia svojich povinností podľa tejto zmluvy a na tento účel ich používať po dobu, po ktorú bude mať voči Objednávateľovi povinnosti na základe tejto zmluvy.
11. Zhotoviteľ sa zaväzuje odovzdať Objednávateľovi všetky dokumenty, podklady a ostatné veci, ktoré prevzal na účely vykonania diela a poskytnutia služieb, a to bez zbytočného odkladu po doručení výzvy Objednávateľa na ich odovzdanie, inak do 5 pracovných dní od ukončenia zhotovenia Diela Zhotoviteľom podľa tejto zmluvy.
12. Zhotoviteľ je povinný poskytovať Objednávateľovi dokumenty v písomnej podobe, prednostne   
    v elektronickej podobe prostredníctvom e-mailu kontaktných osôb podľa bodu 9.1 tejto zmluvy, pokiaľ sa   
    s Objednávateľom nedohodnú inak. Zhotoviteľ je povinný kedykoľvek umožniť Objednávateľovi nahliadnuť do dokumentov súvisiacich s vykonaním Diela alebo poskytnutím služieb. Zhotoviteľ je povinný uschovávať všetky dokumenty, ktoré vytvoril alebo nadobudol v súvislosti s vykonaním Diela počas trvania zmluvy o NFP, ak ich neodovzdal Objednávateľovi podľa bodu 7.11 tohto článku tejto zmluvy.
13. Zmluvné strany berú na vedomie, že sú povinné strpieť výkon kontroly, auditu a overovania oprávnenými osobami kedykoľvek počas platnosti a účinnosti zmluvy o poskytnutí NFP a poskytnúť im všetku potrebnú súčinnosť. Porušenie tejto povinnosti Zhotoviteľa je podstatným porušením tejto zmluvy, ktoré oprávňuje Objednávateľa od tejto zmluvy odstúpiť.
14. Oprávnenými osobami podľa predchádzajúceho bodu tohto článku tejto zmluvy sa rozumejú najmä:
15. riadiaci orgán (Ministerstvo investícií, regionálneho rozvoja a informatizácie Slovenskej republiky) a ním poverené osoby,
16. sprostredkovateľský orgán pre kontrolu VO,
17. útvar vnútorného auditu riadiaceho orgánu alebo Sprostredkovateľského orgánu,
18. Najvyšší kontrolný úrad SR a ním poverené osoby,
19. orgán auditu podľa § 12 zákona o príspevkoch z fondov EÚ, Úrad vládneho auditu   
    a orgánom auditu poverené osoby,
20. splnomocnení zástupcovia Európskej komisie a Európskeho dvora audítorov,
21. orgán zabezpečujúci ochranu finančných záujmov EÚ podľa § 8 zákona o príspevkoch z fondov EÚ, Európsky úrad pre boj proti podvodom,
22. osoby prizvané orgánmi uvedenými v bodoch 7.14 písm. a) až g) tohto článku tejto zmluvy v súlade s príslušnými právnymi predpismi SR a Právnymi aktmi EÚ.
23. Povinnosť strpieť výkon kontroly podľa bodu 7.13 tohto článku tejto zmluvy sa vzťahuje aj na prípadných subdodávateľov Zhotoviteľa, pričom Zhotoviteľ sa zaväzuje túto povinnosť subdodávateľov výslovne uviesť v písomnej zmluve uzatvorenej s každým subdodávateľom Poskytovateľa. Za splnenie povinnosti subdodávateľmi podľa prechádzajúcej vety tohto bodu tohto článku tejto zmluvy zodpovedá Zhotoviteľ.
24. Zhotoviteľ je povinný vytvoriť primerané podmienky na vykonanie kontroly/auditu, zdržať sa konania, ktoré by mohlo ohroziť začatie a riadny priebeh výkonu kontroly/auditu a plniť všetky povinnosti, ktoré mu vyplývajú najmä zo zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov. Ak je to potrebné na účely vykonania kontroly/auditu, Zhotoviteľ je povinný zabezpečiť prítomnosť osôb zodpovedných za plnenie predmetu zmluvy.
25. Právo Oprávnenej osoby na vykonanie kontroly/auditu projektu nie je obmedzené žiadnym ustanovením tejto zmluvy. Uvedené právo sa vzťahuje aj na vykonanie opätovnej kontroly/auditu tých istých skutočností, bez ohľadu na druh vykonanej kontroly/auditu, pričom pri vykonávaní kontroly/auditu je Oprávnená osoba viazaná iba platnými a účinnými všeobecne záväznými právnymi predpismi a zmluvou o poskytnutí NFP, nie však závermi predchádzajúcej kontroly/auditu. Tým nie sú nijak dotknuté povinnosti vyplývajúce   
    z predchádzajúcich kontrol/auditov (napríklad povinnosť plniť prijaté opatrenia).
26. Zhotoviteľ berie na vedomie, že Oprávnené osoby pri získavaní informácií o projekte využívajú aj osobitné nástroje vytvorené inštitúciami/orgánmi EÚ alebo Slovenskej republiky (napr. systém ARACHNE), ako aj iné dostupné možnosti overenia údajov a informácií (napr. verejne dostupné registre),   
    a to najmä za účelom ochrany finančných záujmov EÚ, vrátane aktívneho overovania možného výskytu závažných nezrovnalostí, akými sú najmä podvod, korupcia, konflikt záujmov alebo dvojité financovanie  
     z prostriedkov mechanizmu a z verejných zdrojov, zdrojov EÚ alebo iných nástrojov finančnej pomoci poskytnutej Slovenskej republike zo zahraničia. Zhotoviteľ súhlasí s tým, aby údaje týkajúce sa projektu (najmä osobné údaje Zhotoviteľa a iné osobné údaje získané v súlade s osobitnými predpismi upravujúcimi ochranu osobných údajov), ktoré poskytne Objednávateľovi, boli súčasťou osobitných nástrojov podľa prvej vety tohto bodu tohto článku tejto zmluvy. Zhotoviteľ sa zároveň zaväzuje poskytnúť Objednávateľovi súčinnosť a/alebo akékoľvek doplňujúce informácie, ktoré bude Objednávateľ požadovať v súvislosti  
    s preverovaním získaných informácií.
27. Zhotoviteľ si je vedomý a súhlasí, že výstupy a výsledky z kontroly/auditu projektu môžu byť uverejnené   
    v informačnej databáze a/alebo na webovom sídle Objednávateľa a/alebo inej Oprávnenej osoby.
28. Zhotoviteľ je povinný zabezpečiť, aby tretie osoby, prostredníctvom ktorých Zhotoviteľ plní predmet tejto zmluvy, pri výkone kontroly/auditu zo strany Oprávnených osôb na požiadanie poskytli súčinnosť, informácie a dokumenty (napr. účtovné záznamy a iné), ktoré súvisia s plnením predmetu tejto zmluvy. Zhotoviteľ je povinný uchovávať všetku Dokumentáciu k plneniu predmetu zmluvy v súlade so zmluvou, všeobecne záväznými právnymi predpismi, najmä zákonom č. 431/2002 Z. z. o účtovníctve v znení neskorších predpisov v súvislosti s uchovávaním účtovnej dokumentácie, minimálne do uplynutia 5 rokov po skončení tejto zmluvy, a do tejto doby strpieť výkon kontroly/auditu zo strany Oprávnených osôb.
29. Zhotoviteľ v súvislosti s plnením predmetu tejto zmluvy sa zaväzuje dodržiavať všeobecne platné právne predpisy Slovenskej republiky a EÚ, ktoré sa vzťahujú na predmet plnenia tejto zmluvy. Zhotoviteľ sa zaväzuje ďalej dodržiavať aj pravidlá, štandardy, požiadavky na bezpečnosť definované najmä Zákonom  
    o KB, Zákonom o ITVS, Vyhláškou č. 179/2020, Vyhláškou č. 227/2025, ako aj bezpečnostné opatrenia v súlade s touto zmluvou.
30. Zhotoviteľ pred podpisom tejto zmluvy predložil Objednávateľovi osvedčenú fotokópiu platnej a účinnej poistnej zmluvy, ktorej predmetom je poistenie zodpovednosti za škodu spôsobenú konaním Zhotoviteľa na poistnú sumu 500 000,00 eur (ďalej len „Poistná zmluva“). V Poistnej zmluve nesmie byť ako poistený uvedený žiaden iný subjekt okrem Zhotoviteľa. Zhotoviteľ sa zaväzuje zabezpečiť, aby bola zachovaná platnosť a účinnosť Poistnej zmluvy po celú dobu platnosti a účinnosti tejto zmluvy za pôvodne dojednaných podmienok, vrátane záručnej doby podľa bodu 5.4 článku 5 tejto zmluvy. V prípade uplatnenia opcie podľa článku 13 tejto zmluvy Objednávateľom, zaväzuje sa Zhotoviteľ zabezpečiť platnosť a účinnosť Poistnej zmluvy aj počas predĺženej doby platnosti a účinnosti tejto zmluvy za pôvodne dojednaných poistných podmienok. Poskytovateľ sa zaväzuje kedykoľvek počas platnosti a účinnosti tejto zmluvy na požiadanie Objednávateľa doručiť Objednávateľovi osvedčenú fotokópiu platnej Poistnej zmluvy a doklad o zaplatení poistného na príslušné poistné obdobie. Zhotoviteľ sa zaväzuje zabezpečiť vinkuláciu poistného plnenia podľa tohto bodu tejto zmluvy v prospech Objednávateľa po celú dobu platnosti a účinnosti tejto zmluvy, vrátane záručnej doby, a osvedčenú fotokópiu potvrdenia o zriadení vinkulácie poistného plnenia kedykoľvek počas uvedenej doby doručiť Objednávateľovi na jeho požiadanie. Porušenie záväzku Zhotoviteľa zabezpečiť platnosť a účinnosť Poistnej zmluvy podľa tohto bodu tejto zmluvy a porušenie záväzku Zhotoviteľa zabezpečiť vinkuláciu poistného plnenia podľa tohto bodu tejto zmluvy sú podstatnými porušeniami tejto zmluvy zo strany Zhotoviteľa.

**ČLÁNOK 8**

**PRÁVA A POVINNOSTI OBJEDNÁVATEĽA**

* 1. Objednávateľ je povinný
  2. odovzdať Zhotoviteľovi všetky dokumenty a poskytnúť mu všetky informácie, ktoré sú potrebné na vykonanie Diela/poskytnutie služieb, pokiaľ z povahy týchto dokumentov, informácií alebo pokynov nevyplýva, že si ich má obstarať Zhotoviteľ,
  3. doručiť Zhotoviteľovi včas všetky pokyny súvisiace s vykonaním Diela tak, aby Zhotoviteľovi umožnil včasné a riadne vykonanie Diela,
  4. spolupracovať so Zhotoviteľom počas vykonávania Diela/poskytovania služieb a poskytnúť primeranú súčinnosť z jeho strany tak, aby bolo Dielo/služby vykonané/poskytnuté riadne v súlade s touto zmluvou a jej účelom,
  5. bez zbytočného odkladu písomne informovať Zhotoviteľa o všetkých skutočnostiach, ktoré majú podstatný význam pre riadne vykonanie Diela/poskytnutie služieb.

**ČLÁNOK 9**

**KOMUNIKÁCIA ZMLUVNÝCH STRÁN**

1. Vo všetkých veciach týkajúcich sa tejto zmluvy vrátane technických otázok a otázok súčinnosti pri vykonávaní predmetu zmluvy, okrem prípadov uvedených v bode 9.2 tohto článku tejto zmluvy, sú kontaktnými osobami projektoví manažéri oboch zmluvných strán, ktorých si zmluvné strany navzájom oznámia do 7 pracovných dní odo dňa účinnosti tejto zmluvy.
2. Zmluvné strany sa dohodli, že komunikácia týkajúca sa plnenia bezpečnostných opatrení a notifikačných povinností podľa Prílohy č. 4 tejto zmluvy bude prebiehať prostredníctvom kontaktných osôb, ktoré si zmluvné strany navzájom písomne oznámia, vrátane ich kontaktných údajov a určenia oblastí, pre ktoré sú príslušní prijímať hlásenia, a to do 7 pracovných dní odo dňa účinnosti tejto zmluvy. Komunikácia bude prebiehať predovšetkým v písomnej forme prostredníctvom elektronickej pošty zasielanej na e-mailové adresy týchto kontaktných osôb, pričom táto komunikácia bude realizovaná v chránenej forme (napr. chránená heslom alebo šifrovaním), v závislosti od dohody medzi komunikujúcimi stranami a povahy prenášaných informácií. V prípade, že si zmluvné strany kontaktné osoby podľa prvej vety tohto bodu navzájom neoznámia, komunikácia podľa tohto bodu tohto článku tejto zmluvy bude prebiehať prostredníctvom kontaktných osôb určených v bode 9.1 článku 9 tejto zmluvy.
3. Zmluvné strany sa dohodli, že bežná komunikácia (napr. komunikácia týkajúca sa organizácií stretnutí alebo iných organizačných záležitosti alebo podkladov pre fakturáciu a pod.) bude vykonávaná prostredníctvom e-mailovej komunikácie.
4. V prípade doručovania elektronicky prostredníctvom e-mailu sa za deň doručenia písomnosti považuje deň, kedy bola e-mailová správa doručená druhej zmluvnej strane.
5. Zmluvné strany sa dohodli, že komunikácia zmluvných strán, ktorá má povahu právneho úkonu (napr. odstúpenie od zmluvy, uplatnenie zmluvnej pokuty a pod.), bude na základe dohody zmluvných strán vykonávaná písomne formou doručenia do elektronickej schránky zmluvnej strany zriadenej na portáli Slovensko.sk v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov alebo doporučenej listovej zásielky prostredníctvom poštovej služby alebo kuriérskej služby alebo osobne, ak nie je v tejto zmluve výslovne stanovené inak. V prípade doručenia do elektronickej schránky zmluvnej strany prostredníctvom Ústredného portálu verejnej správy Slovensko.sk zo strany Objednávateľa nejde   
   o výkon verejnej moci, iba o využívanie existujúcich technických prostriedkov vhodných na komunikáciu.   
   V prípade doručovania do elektronickej schránky zmluvnej strany prostredníctvom Ústredného portálu verejnej správy Slovensko.sk sa za deň doručenia písomnosti považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej zmluvnej strany, a to aj vtedy, ak sa adresát o tom nedozvedel. Ak sa písomnosť doručovaná formou listovej zásielky vráti odosielateľovi ako nedoručiteľná z akýchkoľvek dôvodov, za deň jej doručenia sa považuje deň vrátenia zásielky odosielateľovi, pričom písomnosť spôsobuje právne následky, aj keď sa adresát o jej obsahu nedozvedel.
6. V prípade zmeny názvu, sídla, korešpondenčnej adresy, kontaktných osôb, pracovných rolí, e-mailových adries, telefónnych čísiel, štatutárnych orgánov oprávnených zástupcov, bankového spojenia a čísla účtu alebo iných dôležitých informácií, zmluvná strana, ktorej sa niektorá z týchto zmien týka, písomne oznámi druhej zmluvnej strane túto skutočnosť, a to bez zbytočného odkladu. Pre vylúčenie pochybností sa zmluvné strany dohodli, že v prípade zmeny podľa predchádzajúcej vety nie je potrebné uzatvárať dodatok k tejto zmluve a zmena je účinná odo dňa doručenia oznámenia podľa predchádzajúcej vety. V prípade, ak sa jedná o zmenu oprávnených osôb Zhotoviteľa, ktorí sú zároveň Expertami, na zmenu Expertov sa uplatnia ustanovenia článku 10 tejto zmluvy.

**ČLÁNOK 10**

**SUBDODÁVATELIA, REGISTER PARTNEROV VEREJNÉHO SEKTORA A VYUŽITIE EXPERTOV**

1. Na poskytovanie plnení podľa tejto zmluvy má Zhotoviteľ, za podmienok dohodnutých v tejto zmluve, právo uzatvárať subdodávateľské zmluvy. Tým nie je dotknutá zodpovednosť Zhotoviteľa za plnenie tejto zmluvy a Zhotoviteľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
2. V prípade, že Zhotoviteľ má v čase uzavretia tejto Zmluvy uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na plnení predmetu tejto zmluvy, je povinný pri podpise tejto zmluvy písomne predložiť Objednávateľovi zoznam subdodávateľov, ktorý obsahuje údaje v nasledovnom rozsahu:
3. meno a priezvisko alebo obchodné meno, resp. názov,
4. adresa pobytu alebo sídlo,
5. IČO alebo dátum narodenia, ak nebolo pridelené IČO,
6. podiel plnenia z tejto zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia a predmet subdodávky

a tvorí neoddeliteľnú súčasť tejto zmluvy ako Príloha č. 2 tejto zmluvy.

1. Zhotoviteľ zodpovedá Objednávateľovi za to, že jeho subdodávateľ počas celej doby platnosti a účinnosti tejto zmluvy spĺňa podmienky zodpovedajúce podmienkam podľa § 32 ods. 1 Zákona o VO, neexistujú u neho dôvody na vylúčenie zodpovedajúce dôvodom podľa § 40 ods. 6 písm. b) až g) a ods. 7 a 8 Zákona o VO a je odborne spôsobilý na vykonanie časti Diela a poskytovanie časti Služieb.
2. Zhotoviteľ je povinný písomne v elektronickej forme oznámiť Objednávateľovi akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
3. Zhotoviteľ je oprávnený navrhnúť zmenu alebo doplnenie subdodávateľa počas trvania tejto zmluvy. Zhotoviteľ je povinný predložiť Objednávateľovi písomné oznámenie o navrhovanej zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 10.2 tohto článku tejto zmluvy, minimálne 15 kalendárnych dní pred plánovaným dňom zmeny alebo doplnenia subdodávateľa. Zhotoviteľ spolu s oznámením podľa predchádzajúcej vety predloží Objednávateľovi čestné vyhlásenie, že navrhovaný subdodávateľ spĺňa podmienky zodpovedajúce podmienkam podľa § 32 ods. 1 Zákona o VO a neexistujú u neho dôvody na vylúčenie zodpovedajúce dôvodom podľa § 40 ods. 6 písm. b) až g) a ods. 7 a 8 Zákona o VO. Na zmenu alebo doplnenie subdodávateľa (zmena Prílohy č. 2 tejto zmluvy) sa vyžaduje uzavretie dodatku k tejto zmluve.
4. Objednávateľ si výslovne vyhradzuje právo písomne (spôsobom podľa bodu 9.5 článku 9 tejto zmluvy), s uvedením dôvodov, odmietnuť kedykoľvek akéhokoľvek subdodávateľa, ak nespĺňa podmienky podľa   
   § 32 ods. 1 Zákona o VO. Objednávateľ je oprávnený požiadať Zhotoviteľa, aby nahradil subdodávateľa alebo inú osobu, prostredníctvom ktorej preukázal splnenie podmienok účasti vo Verejnom obstarávaní, a to v prípade nekvalitne realizovaných prác konkrétnym subdodávateľom. Objednávateľ je zároveň oprávnený požiadať Zhotoviteľa, aby nahradil subdodávateľa alebo inú osobu, prostredníctvom ktorej preukázal splnenie podmienok účasti vo Verejnom obstarávaní, ak má zmenený/nový subdodávateľ alebo zmenená/nová iná osoba sídlo v treťom štáte, s ktorým nemá Slovenská republika alebo EÚ uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Zhotoviteľ nemá za uvedených okolností nárok na akúkoľvek kompenzáciu alebo náhradu. Zhotoviteľ je v takomto prípade povinný okamžite vykonať všetky potrebné úkony na to, aby zabezpečil riadne plnenie predmetu podľa tejto zmluvy. Zhotoviteľovi sa zakazuje použiť na plnenie tejto zmluvy subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) Zákona o VO. Zhotoviteľ sa zaväzuje bezodkladne splniť povinnosti podľa tohto bodu tohto článku tejto zmluvy.
5. Zhotoviteľ vyhlasuje, že je ku dňu podpísania tejto zmluvy zapísaný v registri partnerov verejného sektora podľa Zákona o RPVS a tiež každý jemu známy subdodávateľ v ktoromkoľvek rade, ktorý je partnerom verejného sektora, je zapísaný v registri partnerov verejného sektora. Ďalej Zhotoviteľ vyhlasuje, že ku dňu podpísania tejto zmluvy má ako partner verejného sektora splnené všetky povinnosti, ktoré pre Zhotoviteľa ako partnera verejného sektora vyplývajú zo Zákona o RPVS a konečným užívateľom výhod nie je osoba (verejný funkcionár) vymedzená v § 11 ods. 1 písm. c) Zákona o VO. Zhotoviteľ zároveň vyhlasuje, že ku dňu podpísania tejto zmluvy overil splnenie povinností oprávnenej osoby pre Zhotoviteľa podľa Zákona o RPVS, pričom nezistil žiadne porušenie alebo nesplnenie uvedených povinností. Zmluvné strany sa dohodli, že ak sa preukáže nepravdivosť vyhlásení podľa tohto bodu tejto zmluvy alebo ak sa preukáže, že osoba, ktorá plní povinnosti oprávnenej osoby pre Zhotoviteľa podľa Zákona o RPVS, nemá splnené všetky povinnosti podľa Zákona o RPVS, Objednávateľ nie je v omeškaní s plnením podľa tejto zmluvy až do momentu, kedy Zhotoviteľ preukáže Objednávateľovi splnenie jeho povinnosti alebo splnenie povinnosti jeho oprávnenej osoby podľa Zákona o RPVS.
6. Zhotoviteľ sa zaväzuje zabezpečiť, aby on, jeho subdodávatelia podľa § 2 ods. 5 písm. e) Zákona o VO a subdodávatelia podľa § 2 ods. 1 písm. a) bod 7 Zákona o RPVS boli zapísaní do registra partnerov verejného sektora počas celej doby trvania ich účasti na plnení tejto zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o RPVS.
7. Ak sa po uzavretí tejto zmluvy stala konečným užívateľom výhod Zhotoviteľa, jeho subdodávateľa podľa § 2 ods. 5 písm. e) Zákona o VO alebo jeho subdodávateľa podľa Zákona o RPVS osoba podľa § 11 ods. 1 písm. c) Zákona o VO (verejný funkcionár), Objednávateľ môže po uplynutí 30 kalendárnych dní odo dňa, keď táto skutočnosť nastala, ak táto skutočnosť stále trvá, odstúpiť od tejto zmluvy.
8. Zhotoviteľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod podľa § 11 Zákona o RPVS. Objednávateľ má právo odstúpiť od tejto zmluvy z dôvodov, uvedených v § 15 ods. 1 Zákona o RPVS. Objednávateľ nie je v omeškaní a nie je povinný plniť čo mu ukladá táto zmluva, ak nastanú dôvody podľa § 15 ods. 2 Zákona o RPVS, a to až do momentu, kedy Zhotoviteľ preukáže Objednávateľovi splnenie povinností podľa § 15 ods. 2 Zákona o RPVS.
9. Zhotoviteľ sa zaväzuje oznámiť Objednávateľovi zmenu v osobe, resp. osobách, ktoré sú v registri partnerov verejného sektora zapísané ako koneční užívatelia výhod alebo výmaz Zhotoviteľa z registra partnerov verejného sektora najneskôr do 5 pracovných dní odo dňa vykonania zmeny alebo výmazu v registri partnerov verejného sektora.
10. Prípadné vyčiarknutie subdodávateľa z registra partnerov verejného sektora počas trvania tejto zmluvy je Zhotoviteľ povinný bezodkladne oznámiť Objednávateľovi. Zhotoviteľ má oznamovaciu povinnosť voči Objednávateľovi bezodkladne od momentu, kedy sa túto skutočnosť preukázateľne dozvedel.
11. Zhotoviteľ sa zaväzuje zabezpečiť riadne a včasné plnenie predmetu tejto zmluvy minimálne 9 expertmi, ktorí spĺňajú požiadavky stanovené Objednávateľom v rámci podmienok účasti Verejného obstarávania (ďalej len „Experti“), a to počas celej doby trvania tejto zmluvy. Podmienky na odbornú spôsobilosť Expertov (požadovaná odborná prax a odborná kvalifikácia) a menný zoznam Expertov s uvedením ich pozície predstavuje Prílohu č. 5 tejto zmluvy.
12. Zhotoviteľ sa zaväzuje zabezpečiť, aby počas celej doby trvania tejto zmluvy disponoval Expertami na nasledovných pozíciách:

* Kľúčový expert č. 1 - Projektový manažér,
* Kľúčový expert č. 2 - Konzultant pre oblasť bezpečnosti,
* Kľúčový expert č. 3 - IT Architekt,
* Kľúčový expert č. 4 - Expert pre oblasť integrácií,
* Kľúčový expert č. 5 - Expert pre oblasť dátovej kvality,
* Kľúčový expert č. 6 - Hlavný SW analytik,
* Kľúčový expert č. 7 - Expert pre riadenie IT procesov,
* Kľúčový expert č. 8 - Expert pre testovanie,
* Kľúčový expert č. 9 - Expert pre právne služby v oblasti informačných technológií.

Zhotoviteľ sa zároveň zaväzuje zabezpečiť, aby bol Kľúčový expert č. 3 – IT Architekt, počas celej doby trvania tejto zmluvy v pracovnom pomere u Zhotoviteľa podľa § 38 ods. 4 Zákona o VO. Pre uvedenú pozíciu Kľúčového experta č. 3 – IT Architekt, nie je možné využívať subdodávateľov, iné osoby či fyzické osoby, s ktorými má Zhotoviteľ uzatvorené dohody o prácach vykonávaných mimo pracovného pomeru.

1. Pri zmene Experta musí Expert spĺňať minimálne požiadavky stanovené Objednávateľom ako verejným obstarávateľom vo Verejnom obstarávaní, a to v rámci podmienok účasti týkajúcich sa technickej alebo odbornej spôsobilosti, kvalitatívneho kritéria K2 a v rámci osobitných podmienok (t. j. musí spĺňať podmienky účasti týkajúce sa technickej alebo odbornej spôsobilosti, aké spĺňal Expert, ktorého má nahradiť, nesmie dôjsť ku kumulácii jedným odborníkom na viacerých funkciách Expertov a rovnako musí spĺňať aj kritériá, v zmysle ktorých dosiahne rovnaký alebo vyšší počet bodov za kvalitu príslušného Experta, ako spĺňal Expert, ktorého má nahradiť). V prípade zmeny Experta týkajúcej sa využitia odborných kapacít inej osoby, ktorou preukazoval technickú spôsobilosť alebo odbornú spôsobilosť v rámci Verejného obstarávania, musí Zhotoviteľ za túto inú osobu preukázať okrem vyššie uvedeného aj splnenie podmienok zodpovedajúcich podmienkam podľa § 32 ods. 1 Zákona o VO a nesmú u nej existovať dôvody na vylúčenie zodpovedajúce dôvodom podľa § 40 ods. 6 písm. a) až g) a ods. 7 a 8 Zákona o VO. Zhotoviteľ je povinný predložiť Objednávateľovi písomné oznámenie o navrhovanej zmene Experta minimálne 15 kalendárnych dní pred jeho plánovaným nástupom na výkon činností podľa tejto zmluvy. Zhotoviteľ spolu s oznámením podľa predchádzajúcej vety predloží Objednávateľovi potrebné dokumenty podľa pozície Experta, podmienok účasti a kvalitatívneho kritéria K2. Na zmenu Experta (zmena Prílohy č. 5 tejto zmluvy) sa vyžaduje uzavretie dodatku k tejto zmluve.
2. Každé poverenie tretej strany, neuvedenej v zozname subdodávateľov podľa Prílohy č. 2 tejto zmluvy a každé porušenie povinností Zhotoviteľa podľa tohto článku tejto Zmluvy sa považuje za podstatné porušenie tejto zmluvy, ak táto zmluva nehovorí inak.
3. Porušenie povinnosti Zhotoviteľa vyplývajúcej z  tohto článku tejto zmluvy sa považuje za podstatné porušenie zmluvy.

**ČLÁNOK 11**

**PRÁVA DUŠEVNÉHO VLASTNÍCTVA**

1. Vzhľadom na to, že súčasťou zhotoveného Diela podľa tejto zmluvy môže byť aj:
2. vytvorenie SW, ktorý napĺňa znaky počítačového programu v zmysle Autorského zákona,
3. Preexistentný obchodne dostupný proprietárny SW, Preexistentný obchodne nedostupný proprietárny SW, Preexistentný open source SW,

je k týmto súčastiam Diela poskytovaná licencia za podmienok dohodnutých ďalej v tomto článku tejto zmluvy, a to v súlade s ustanoveniami tejto zmluvy. Poskytnutie licencie je viazané na moment odovzdania/prevzatia každej jednotlivej časti Diela, t. j. Objednávateľ nadobúda licenciu najneskôr dňom odovzdania/prevzatia každej jednotlivej časti Diela. Zhotoviteľ vyhlasuje, že je oprávneným nositeľom majetkových autorských práv k Dielu a jeho častiam.

1. Zmluvné strany sa dohodli, že pokiaľ Zhotoviteľ vytvorí v rámci plnenia tejto zmluvy pre Objednávateľa SW, ktorý je počítačovým programom chráneným autorským právom alebo jeho časť, prevzatím každej jednotlivej časti Diela (podpisom príslušného akceptačného protokolu) Zhotoviteľ bezodplatne udeľuje Objednávateľovi súhlas používať taký počítačový program ako licenciu výhradnú, časovo neobmedzenú (po dobu trvania majetkových autorských práv), územne obmedzenú na územie Slovenskej republiky, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia najmä v súlade s § 19 ods. 4 Autorského zákona na účel, na ktorý bolo Dielo vytvorené podľa tejto zmluvy. Špecifikácia počítačových programov vytvorených Zhotoviteľom podľa tejto zmluvy tvorí Prílohu č. 1 tejto zmluvy (Opis predmetu zákazky). Objednávateľ je bez potreby akéhokoľvek ďalšieho povolenia Zhotoviteľa oprávnený udeliť inému orgánu verejnej správy Slovenskej republiky sublicenciu na použitie počítačového programu (alebo licenciu postúpiť) v súlade s účelom, na aký bude Dielo vytvorené, vrátane subjektov ovládaných v zmysle § 66a Obchodného zákonníka alebo subjektov zriadených orgánom verejnej správy za účelom plnenia úloh vo verejnom záujme (bez ohľadu na právnu formu), pokiaľ to nie je v rozpore s pravidlami na ochranu hospodárskej súťaže.
2. Licencia podľa bodu 11.2 tohto článku tejto zmluvy sa vzťahuje aj na diela vytvorené Zhotoviteľom v rámci poskytovania služieb podľa ustanovení tejto zmluvy, pričom Zhotoviteľ udeľuje súhlas podľa bodu 11.2 tohto článku tejto zmluvy na použitie takého diela dňom podpisu Akceptačného protokolu k službám, súčasťou ktorých je vykonanie diela v zmysle Autorského zákona.
3. Licencia podľa bodov 11.2 a 11.3 tohto článku tejto zmluvy sa vzťahuje v rovnakom rozsahu na vyjadrenie v strojovom aj zdrojovom kóde, ako aj koncepčné prípravné materiály, súvisiacu Dokumentáciu, a to aj na prípadné ďalšie verzie SW dodané a upravené na základe tejto zmluvy.
4. Zmluvné strany sa dohodli, že účinnosť licencie podľa bodov 11.2 a 11.3 tohto článku tejto zmluvy nastáva podpisom príslušného akceptačného protokolu; do tej doby je Objednávateľ oprávnený počítačový program použiť v rozsahu a spôsobom nevyhnutným na vykonanie akceptácie časti Diela/služieb. Udelenie licencie nemožno zo strany Zhotoviteľa vypovedať a jej účinnosť trvá aj po skončení účinnosti tejto zmluvy, ak sa nedohodnú Zmluvné strany výslovne inak.
5. Zhotoviteľ dňom podpisu príslušného akceptačného protokolu udeľuje Objednávateľovi neodvolateľný súhlas s akýmkoľvek zásahom do Diela alebo jeho časti (vrátane diela podľa bodu 11.3 tohto článku tejto zmluvy), bez potreby akéhokoľvek ďalšieho povolenia Zhotoviteľa, t. j. Objednávateľ je oprávnený vykonávať akékoľvek modifikácie, spracovanie, úpravy, zmeny Diela (vrátane diela podľa bodu 11.3 tohto článku tejto zmluvy) a podľa svojho uváženia do neho zasahovať, zapracovávať ho do ďalších autorských diel, resp. spájať ho s inými autorskými dielami, zaraďovať ho do databáz a pod., a to i prostredníctvom tretej osoby.
6. Zmluvné strany výslovne deklarujú, že ak pri poskytovaní plnenia podľa tejto zmluvy vznikne činnosťou Zhotoviteľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými právami k dielu spoluautorov tak, ako by bol ich výhradným disponentom a že Zhotoviteľ udelil Objednávateľovi bezodplatný súhlas   
   k akejkoľvek zmene alebo inému zásahu do diela spoluautorov.
7. Ak sa Zmluvné strany nedohodnú inak, Zhotoviteľ ako zhotoviteľ databázy podľa § 135 ods. 2 Autorského zákona, dňom podpisu príslušného akceptačného protokolu, bezodplatne udeľuje Objednávateľovi nevýhradný súhlas podľa § 135 Autorského zákona na použitie databázy, ako súčasti plnenia predmetu tejto zmluvy. V prípade, ak sa jedná o tvorivú databázu, Zhotoviteľ dňom podpisu akceptačného protokolu k plneniu, ktorého súčasťou je vytvorenie tvorivej databázy, bezodplatne udeľuje výhradný súhlas Objednávateľovi na jej použitie podľa § 133 Autorského zákona, a to v rozsahu uvedenom v tomto článku tejto zmluvy.
8. Zmluvné strany sa dohodli, že pokiaľ Zhotoviteľ pri plnení tejto zmluvy ako súčasť Diela/služieb použije (spravidla ich spracovaním) SW tretej strany, v takomto prípade udelí Objednávateľovi oprávnenie používať takýto SW tretej strany v súlade s osobitnými licenčnými podmienkami. Pre kvalifikovanie softvéru ako SW tretej strany je nevyhnutné splniť jednu z podmienok:
9. ide o Preexistentný obchodne dostupný proprietárny SW,
10. ide o Preexistentný obchodne nedostupný proprietárny SW,
11. ide o Preexistentný open source SW,

(ďalej aj ako „preexistentný SW“).

1. Zhotoviteľ sa zaväzuje odovzdať Objednávateľovi špecifikáciu preexistentných SW podľa bodu 11.9 písm. a) až c) tejto zmluvy a ich licenčných podmienok, tvoriacich súčasť Diela/služieb podľa tejto zmluvy vždy pri prevzatí časti Diela alebo služieb, súčasťou ktorých je dodanie (spracovanie) preexistentného SW. Ak licencie podľa prvej vety tohto bodu stratia platnosť a účinnosť, Zhotoviteľ je povinný zabezpečiť kvalitatívne zodpovedajúci ekvivalent pôvodných licencií na obdobie platnosti a účinnosti tejto zmluvy a obdobie trvania záručnej doby podľa bodu 5.4 článku 5 tejto zmluvy, a to takým spôsobom, aby bol Objednávateľ schopný zabezpečovať plynulú, bezpečnú a spoľahlivú prevádzku informačnej technológie verejnej správy (informačného systému).
2. Práva získané v rámci plnenia tejto zmluvy prechádzajú aj na prípadného právneho nástupcu Objednávateľa. Prípadná zmena v osobe Zhotoviteľa (napr. právne nástupníctvo) nebude mať vplyv na oprávnenia udelené v rámci tejto zmluvy Zhotoviteľom Objednávateľovi.
3. Ak sú s použitím preexistentného SW, služieb podpory k nemu v rozsahu, v akom sú nevyhnutné, či iných súvisiacich plnení, spojené akékoľvek poplatky, je Zhotoviteľ povinný v súlade s článkom 6 tejto zmluvy riadne uhradiť všetky tieto poplatky za celú dobu trvania zmluvy a tiež počas obdobia trvania záručnej doby.
4. Zhotoviteľ v súlade s článkom 6 tejto zmluvy zodpovedá za úhradu licenčných poplatkov za použitie preexistentného SW a súvisiacich služieb podpory a iných plnení.
5. Zmluvné strany vyhlasujú, že pokiaľ príslušné právne predpisy nestanovia inak, plnením podľa bodu 3.3. článku 3 tejto zmluvy nevzniká autorské dielo v zmysle Autorského zákona. Všetky výstupy, písomné stanoviská a dokumenty, vrátane informácií na nosičoch dát, vypracovaných alebo používaných ako výsledok plnení podľa bodu 3.3 článku 3 tejto zmluvy sú vo vlastníctve Objednávateľa. V prípade, ak plnením podľa bodu 3.3 článku 3 tejto zmluvy vznikne autorské dielo, zmluvné strany sa dohodli že na práva a povinnosti zmluvných strán súvisiace s udelením licencie (sublicencie) na takéto autorské dielo sa primerane použijú ustanovenia tohto článku tejto zmluvy.

**ČLÁNOK 12**

**ZDROJOVÝ KÓD**

1. Zhotoviteľ je povinný pri akceptácii Diela odovzdať Objednávateľovifunkčné vývojové, testovacie a produkčné prostredie, ktoré je súčasťou informačnej technológie verejnej správy a Informačného systému.
2. Zhotoviteľ je povinný pri akceptácii Diela odovzdať Objednávateľovi Vytvorený zdrojový kód v jeho úplnej aktuálnej podobe, zapečatený, na neprepisovateľnom technickom nosiči dát s označením časti a verzie Informačného systému, ktorej sa týka. Za odovzdanie Vytvoreného zdrojového kódu Objednávateľovi sa na účely tejto zmluvy rozumie odovzdanie technického nosiča dát Oprávnenej osobe Objednávateľa. O odovzdaní a prevzatí technického nosiča dát bude oboma Zmluvnými stranami spísaný a podpísaný preberací protokol. Zhotoviteľ má povinnosť najneskôr v deň podpísania preberacieho protokolu oboma zmluvnými stranami sprístupniť Vytvorený zdrojový kód na stiahnutie do repozitára Objednávateľa. Vytvorené zdrojové kódy budú vytvorené vyexportovaním z produkčného prostredia.
3. Vytvorený zdrojový kód Informačného systému vrátane jeho Dokumentácie bude prístupný v režime podľa § 31 ods. 4 písm. b) Vyhlášky č. 78/2020 (s obmedzenou dostupnosťou pre orgán vedenia a orgány riadenia v zmysle Zákona o ITVS – vytvorený zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na Preexistentný zdrojový kód. Objednávateľ je oprávnený sprístupniť Vytvorený zdrojový kód okrem orgánov podľa predchádzajúcej vety aj tretím osobám, ale len na špecifický účel, na základe riadne uzatvorenej písomnej zmluvy o mlčanlivosti   
   a ochrane dôverných informácií.
4. Vytvorený zdrojový kód musí byť v podobe, ktorá zaručuje možnosť overenia, že je kompletný a v správnej verzii, t. j. v takej, ktorá umožňuje kompiláciu, inštaláciu, spustenie a overenie funkcionality, pričom Vytvorený zdrojový kód musí byť primerane komentovaný a sprevádzaný kompletnou Dokumentáciou (vrátane popisu rozhraní, integračných bodov a spôsobov komunikácie medzi systémami a pod.) takéhoto Informačného systému alebo jeho časti. Zároveň odovzdaný Vytvorený zdrojový kód musí byť pokrytý testami (aspoň na 90 %) a dosahovať rating kvality (statická analýza kódu) podľa CodeClimate/CodeQL   
   a pod. (minimálne stupňa B).
5. Pre zamedzenie pochybností, povinnosti Zhotoviteľa týkajúce sa Vytvoreného zdrojového kódu platí i na akékoľvek opravy, zmeny, doplnenia, upgrade alebo update Vytvoreného zdrojového kódu a/alebo vyššie uvedenej Dokumentácie, ku ktorým dôjde pri plnení tejto zmluvy alebo v rámci záručných opráv. Zhotoviteľ je povinný umožniť Objednávateľovi pri odovzdávaní Vytvoreného zdrojového kódu, pred zapečatením obalu, skontrolovať v priestoroch Objednávateľa prítomnosť Vytvoreného zdrojového kódu na odovzdávanom elektronickom médiu.
6. Nebezpečenstvo poškodenia zdrojových kódov prechádza na Objednávateľa momentom prevzatia technického nosiča so zaznamenaným zdrojovým kódom Objednávateľom v zmysle podpísaného preberacieho protokolu, pričom Objednávateľ sa zaväzuje uložiť zdrojové kódy takým spôsobom, aby zamedzil akémukoľvek neoprávnenému prístupu tretej osoby. Po dodaní Diela sa Objednávateľ zaväzuje umožniť Zhotoviteľovi prístup k Vytvorenému zdrojovému kódu výlučne na účely poskytovania služieb podľa tejto zmluvy.
7. Ak pri poskytovaní služieb vznikne SW, je Zhotoviteľ povinný pri akceptácii takého SW alebo jeho časti odovzdať Objednávateľovi Vytvorený zdrojový kód podľa ustanovení tohto článku tejto zmluvy.
8. Zhotoviteľ je povinný najneskôr 1 kalendárny deň pred ukončením tejto zmluvy odovzdať Objednávateľovi úplný zdrojový kód v aktuálnej podobe podľa ustanovení tohto článku tejto zmluvy.

**ČLÁNOK 13**

**TRVANIE A UKONČENIE ZMLUVY**

1. Zmluva sa uzatvára na dobu určitú, a to na 20 mesiacov odo dňa nadobudnutia účinnosti tejto zmluvy;   
   s výnimkou tých ustanovení tejto zmluvy, z ktorých povahy vyplýva, že majú zostať v platnosti aj naďalej.
2. Zmluvné strany sa dohodli, že Objednávateľ je oprávnený požadovať predĺženie doby platnosti a účinnosti zmluvy **o 6 mesiacov**, počas ktorých bude Zhotoviteľ poskytovať Objednávateľovi služby. Objednávateľ písomne (elektronicky prostredníctvom e-mailu a aj listinnou formou) oznámi Zhotoviteľovi uplatnenie práva na predĺženie doby platnosti a účinnosti zmluvy (ďalej len **„opcia“**), a to najneskôr 1 mesiac pred uplynutím doby platnosti a účinnosti tejto zmluvy, a to predložením písomného návrhu dodatku k tejto zmluve, predmetom ktorého bude predĺženie doby platnosti a účinnosti tejto zmluvy o 6 mesiacov. Zhotoviteľ sa zaväzuje uzavrieť s Objednávateľom dodatok podľa predchádzajúcej vety bez zbytočného odkladu po tom, čo ho na to písomne vyzval Objednávateľ podľa tohto bodu tohto článku tejto zmluvy, najneskôr v deň umožňujúci plynulé pokračovanie platnosti a účinnosti tejto zmluvy s prihliadnutím na povinnosť povinného zverejnenia dodatku k zmluve. Ak Zhotoviteľ z dôvodov na jeho strane nesplní záväzok uzavrieť dodatok k zmluve podľa tohto bodu tohto článku tejto zmluvy, vzniká Objednávateľovi nárok na náhradu škody spôsobenej porušením záväzku Zhotoviteľa uzavrieť dodatok k tejto zmluve podľa tohto bodu tohto článku tejto zmluvy. Na základe dohody zmluvných strán sa nárok na náhradu škody podľa predchádzajúcej vety premlčuje v premlčacej dobe vyplývajúcej z § 391 a nasl. Obchodného zákonníka.
3. Pred uplynutím doby trvania zmluvy môže táto zmluva zaniknúť aj:
4. písomnou dohodou,
5. písomným odstúpením od zmluvy,
6. písomnou výpoveďou Objednávateľa.
7. Zmluvné strany môžu okamžite odstúpiť od tejto zmluvy v prípade podstatného porušenia zmluvných povinností zmluvnou stranou v prípadoch stanovených touto zmluvou alebo zákonom, a to s účinnosťou ku dňu doručenia písomného oznámenia o odstúpení od zmluvy druhej zmluvnej strane. Oznámenie podľa predchádzajúcej vety sa doručuje spôsobom podľa bodu 9.5 článku 9 tejto zmluvy.
8. Za podstatné porušenie povinností Zhotoviteľa sa rozumie aj:
9. neodôvodnené nedodržanie pokynov Objednávateľa za predpokladu, že predmetný pokyn má podstatný význam pre realizáciu tejto zmluvy a/alebo
10. opakované (minimálne 3 krát) neodôvodnené neposkytnutie informácií požadovaných Objednávateľom a/alebo
11. skutočnosť, ak Zhotoviteľ neposkytne Objednávateľovi predmet zmluvy alebo jeho časť riadne a/alebo včas podľa podmienok dohodnutých v zmluve a/alebo
12. porušenie ktorejkoľvek povinnosti Zhotoviteľa podľa Prílohy č. 4 tejto zmluvy a/alebo
13. ak Zhotoviteľ kedykoľvek počas trvania zmluvy poruší povinnosti alebo nedodrží špecifikáciu požiadaviek ustanovené v Prílohe č. 1 tejto zmluvy (Opis predmetu zákazky) a/alebo
14. omeškanie Zhotoviteľa s plnením povinnosti odstrániť vadu podľa článku 5 tejto zmluvy po dobu dlhšiu ako 10 kalendárnych dní a/alebo
15. kritické zlyhanie zdrojových systémov a/alebo RPMU alebo existencia dôvodnej hrozby kritického zlyhania zdrojových systémov a/alebo RPMU v dôsledku konania a/alebo nekonania Zhotoviteľa.
16. Okrem prípadov uvedených v bodoch 13.4 a 13.5 tohto článku tejto zmluvy, je Objednávateľ oprávnený okamžite odstúpiť od tejto zmluvy najmä v prípade, ak:
17. sa Zhotoviteľ stane spoločnosťou v kríze v zmysle § 67a Obchodného zákonníka a/alebo
18. je Zhotoviteľ v úpadku alebo v hroziacom úpadku podľa zákona č. 111/2022 Z. z. o riešení hroziaceho úpadku a o zmene a doplnení niektorých zákonov v znení neskorších predpisov (s výnimkami podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a podľa zákona č. 111/2022 Z. z. o riešení hroziaceho úpadku a o zmene   
    a doplnení niektorých zákonov v znení neskorších predpisov ) a/alebo
19. je na majetok Zhotoviteľa začatá exekúcia a/alebo
20. bol vyhlásený konkurz na majetok Zhotoviteľa alebo bolo zastavené konkurzné konanie pre nedostatok majetku Zhotoviteľa alebo Zhotoviteľ vstúpil do likvidácie alebo Zhotoviteľ preruší alebo skončí svoju podnikateľskú činnosť, a/alebo
21. bol Zhotoviteľovi právoplatne uložený trest zrušenia právnickej osoby alebo trest zákazu činnosti alebo trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov EÚ alebo trest zákazu účasti vo verejnom obstarávaní podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov a/alebo
22. Zhotoviteľ stratí právne predpoklady na riadne plnenie zmluvy alebo
23. nastanú skutočnosti uvedené v § 19 Zákona o VO, ak táto zmluva nehovorí inak a/alebo
24. na miesto Zhotoviteľa vstúpi iná osoba následkom právneho nástupníctva,
25. ešte nedošlo k plneniu podľa tejto zmluvy a výsledky administratívnej finančnej kontroly u Zhotoviteľa NFP neumožňujú financovanie výdavkov vzniknutých z obstarávania Diela.
26. Za podstatné porušenie povinností Objednávateľa sa rozumie neposkytnutie nevyhnutne potrebnej súčinnosti Objednávateľom pri poskytovaní plnenia podľa tejto zmluvy ani na základe písomnej výzvy Zhotoviteľa so stanovením primeranej lehoty na poskytnutie potrebnej súčinnosti alebo omeškanie   
    s úhradou faktúry za poskytnuté plnenie o viac ako dva mesiace po jej splatnosti.
27. Zmluvné strany môžu odstúpiť od tejto zmluvy aj v prípade nepodstatného porušenia zmluvných povinností zmluvou stranou, ak zmluvná strana, ktorá je v omeškaní s plnením svojej povinnosti, nesplní svoju povinnosť ani v dodatočnej primeranej lehote, ktorá jej na to bola poskytnutá v písomnom vyzvaní druhej zmluvnej strany. Písomná výzva podľa predchádzajúcej vety sa doručuje spôsobom podľa bodu 9.5 článku 9 tejto zmluvy.
28. Odstúpenie od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia. Odstúpením od zmluvy sa táto zmluva ruší od momentu doručenia odstúpenia druhej zmluvnej strane.
29. Zánikom tejto zmluvy nezanikajú zmluvným stranám už vzniknuté nároky, ani nároky na náhradu vzniknutej škody a zmluvnú pokutu.
30. Zmluvné strany sa dohodli, že pri odstúpení od zmluvy vylučujú aplikáciu ustanovenia § 351 ods. 2 Obchodného zákonníka, teda nevracajú si skôr poskytnuté plnenia. Ohľadom plnení, ktoré neboli riadne ukončené ku dňu zániku zmluvy, pripraví Zhotoviteľ ich inventarizáciu a Objednávateľ bude oprávnený, ale nie povinný, ich prevziať, pokiaľ uhradí príslušnú časť ceny zodpovedajúcej miere rozpracovanosti Diela podľa dohody zmluvných strán.
31. Zmluvné strany sa dohodli na vylúčení aplikácie ustanovenia § 441 ods. 1 Obchodného zákonníka   
    v nadväznosti na ustanovenie § 564 Obchodného zákonníka.
32. Písomnú výpoveď zo zmluvy môže dať Objednávateľ aj bez uvedenia dôvodu. Výpovedná doba je dvojmesačná a začína plynúť prvým dňom kalendárneho mesiaca nasledujúcom po dni doručenia výpovede druhej zmluvnej strane.

**ČLÁNOK 14**

**DÔVERNÉ INFORMÁCIE A ZACHOVÁVANIE MLČANLIVOSTI**

1. Z dôvodu zabezpečenia maximálnej dôvernosti informácií získaných v súvislosti so vzájomnými rokovaniami a ďalšou spoluprácou v rámci plnenia predmetu tejto zmluvy, pri ktorej Objednávateľ alebo ním poverená osoba môže Zhotoviteľovi odovzdať a/alebo sprístupniť informácie/dáta dôverného charakteru (ďalej len **„dôverné informácie“**) a v záujme ochrany týchto dôverných informácií, sú zmluvné strany povinné zachovávať mlčanlivosť a získané dôverné informácie nesmú ďalej použiť na iné účely ako plnenie predmetu zmluvy, okrem prípadu poskytnutia informácií odborným poradcom Zhotoviteľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody so Zhotoviteľom alebo subdodávateľom Zhotoviteľa, ak sa subdodávateľ podieľa na plnení predmetu tejto zmluvy, pričom takáto dohoda o mlčanlivosti so Zhotoviteľom zabezpečuje ochranu dôverných informácií zdieľaných medzi Zhotoviteľom a Objednávateľom minimálne v rozsahu tejto zmluvy, a ak je to potrebné na účely plnenia povinností Zhotoviteľa podľa tejto zmluvy.
2. V zmysle tejto zmluvy sa:
3. za dôvernú informáciu považuje akákoľvek informácia, najmä listiny, špecifikácie, plány, výkresy, náčrty, programy, modely, vzorky, dáta, a iné informácie zachytené hmotne alebo ústne poskytnuté, ktoré sa týkajú aplikácií a/alebo informačných systémov alebo dáta, o ktorých možno vzhľadom na povahu   
   a obsah predpokladať, že na ochrane ich dôvernosti majú zmluvné strany záujem, ktoré nie sú bežne dostupné v obchodných kruhoch, majú skutočnú alebo aspoň potenciálnu materiálnu alebo nemateriálnu hodnotu, majú byť podľa vôle Objednávateľa utajené a Objednávateľ zodpovedajúcim spôsobom ich utajenie zabezpečuje. Zmluvná strana, ktorej boli takéto dôverné informácie poskytnuté, sa podpisom tejto zmluvy zaväzuje, že s poskytnutými dôvernými informáciami bude nakladať ako s vlastným obchodným tajomstvom, pričom zmluvné strany sa výslovne dohodli, že poskytnuté dôverné informácie podliehajú vždy mlčanlivosti bez ohľadu na to, či ako také boli explicitne označené alebo nie (čo však nevylučuje možnosť ich zvýšenej ochrany v prípade záujmu Objednávateľa),
4. za dôvernú informáciu považuje každá informácia alebo časť informácie (spĺňajúca definíciu podľa predchádzajúceho písmena) vzťahujúca sa k predmetu tejto zmluvy alebo s ňou súvisiaca bez ohľadu na formu zachytenia takej informácie, preto sa rovnaká ochrana a utajenie poskytuje informáciám zachyteným na hmotnom, ako aj nehmotnom substráte, ďalej informáciám vyjadreným ústne alebo písomne bez ohľadu na to, či sú ako dôverné aj výslovne označené,
5. za dôvernú informáciu nepovažuje:
   1. informácia, ktorá je všeobecne známa alebo sa stala všeobecne známou inak ako porušením tejto zmluvy zmluvnou stranou alebo sa stala všeobecne známou v dôsledku konania tretej strany, pričom tomuto konaniu tretej strany nesmela napomôcť alebo naviesť ju naň zmluvná strana,   
      v opačnom prípade zmluvná strana má okrem iného voči druhej zmluvnej strane nárok na náhradu škody,
   2. informácia, ktorá bola nezávisle vyvinutá,
   3. informácia, ktorá bola zmluvnej strane poskytnutá treťou stranou a druhá strana sa dôvodne domnieva, že ju môže použiť a že tretia strana ju získala oprávnene a v súlade so zmluvou,
   4. informácia, ktorú je zmluvná strana povinná poskytnúť na základe všeobecne záväzného právneho predpisu alebo právoplatného rozhodnutia orgánu verejnej moci za predpokladu, že:
      1. bez zbytočného odkladu písomne alebo telefonicky informuje druhú zmluvnú stranu   
         o možnosti, že bude nútená poskytnúť informáciu podľa písmena a) a b) tohto bodu tohto článku tejto zmluvy,
      2. poskytne druhej zmluvnej strane potrebnú súčinnosť pri obrane proti povinnému poskytnutiu informácie podľa písmena a) a b) tohto bodu tejto zmluvy,
      3. poskytne informáciu podľa písmena a) a b) tohto bodu tohto článku tejto zmluvy len v minimálnom nevyhnutnom a požadovanom rozsahu,
      4. informácia, ktorú je zmluvná strana povinná zverejniť alebo sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
6. Zmluvné strany sa zaväzujú, že poskytnuté dôverné informácie použijú výhradne na účelu a cieľu, ku ktorému budú druhej zmluvnej strane určené. Zhotoviteľ sa zaväzuje, že dôverné informácie bez predchádzajúceho písomného súhlasu Objednávateľa, doručeného spôsobom podľa bodu 9.5 článku 9 tejto zmluvy, neposkytne tretej strane, a to bez ohľadu na to, či bude medzi nimi uzatvorená dohoda, pokiaľ nie je v tejto zmluve uvedené inak. Za porušenie povinnosti podľa tohto bodu tohto článku tejto zmluvy sa nepovažuje poskytnutie dôverných informácií oprávnenému subjektu zmluvnou stranou tejto zmluvy na základe povinnosti vyplývajúcej z platných právnych predpisov pre zmluvnú stranu tejto zmluvy, ktorá informácie poskytuje.
7. Zmluvné strany sa zaväzujú, že budú dôverné informácie chrániť aspoň v takom rozsahu ako vlastné dôverné informácie, v žiadnom prípade však nie v menšom rozsahu, ako je primeraný a obvyklý stupeň ochrany takýchto informácii. Zhotoviteľ sa zaväzuje v rovnakom rozsahu zaviazať mlčanlivosťou svoje organizačné zložky, subdodávateľov, zamestnancov alebo riadiacich pracovníkov, prostredníctvom ktorých zabezpečuje plnenie predmetu tejto zmluvy, pričom za porušenie povinnosti týchto osôb zodpovedá Zhotoviteľ v plnom rozsahu.
8. Zhotoviteľ sa ďalej zaväzuje počas doby platnosti tejto zmluvy, ako aj po jej zániku, pokiaľ ho povinnosti mlčanlivosti Objednávateľ písomným vyhlásením, doručeným spôsobom podľa bodu 9.5 článku 9 tejto zmluvy, nezbaví, chrániť dôverné informácie najmä pred:
9. ich neoprávneným použitím, čím sa rozumie akékoľvek použitie dôvernej informácie v rozpore s touto zmluvou,
10. sprístupnením dôverných informácií tretej strane,
11. zverejnením alebo sprístupnením dôvernej informácie, pokiaľ také zverejnenie alebo sprístupnenie nie je dané povinnosťou vyplývajúcou zo všeobecne záväzných právnych predpisov,
12. pred akýmkoľvek iným neoprávneným zverejnením, sprístupnením, stratou, odcudzením, zničením, rozširovaním, rozmnožovaním, náhodným či iným poškodením či iným neoprávneným využívaním alebo spracovaním.
13. Zhotoviteľ je oprávnený poskytnúť alebo sprístupniť dôvernú informáciu bez predchádzajúceho písomného súhlasu Objednávateľa doručeného spôsobom podľa bodu 9.5 článku 9 tejto zmluvy len na základe všeobecne záväzného právneho predpisu alebo právoplatného rozhodnutia orgánu verejnej moci. Zhotoviteľ je povinný o uvedenej skutočnosti bezodkladne informovať Objednávateľa a splniť povinnosti podľa bodu 14.2 písm. c) iv tohto článku tejto zmluvy, ak mu v tom nebráni zákonné obmedzenie.
14. Po zániku účinnosti tejto zmluvy je Zhotoviteľ povinný vrátiť Objednávateľovi všetky kópie, záznamy zachytené na nosičoch dát či iných médiách, poskytnuté dokumenty a podklady a celú Dokumentáciu prináležiacu Objednávateľovi. Zhotoviteľ nesmie dôverné informácie využívať mimo predmetu tejto zmluvy. Táto povinnosť platí bez časového obmedzenia aj po zániku účinnosti tejto zmluvy.
15. Zmluvné strany sa zaväzujú dodržiavať všeobecne záväzné právne predpisy vzťahujúce sa k ochrane dôverných informácií, obchodnému tajomstvu, ochrane osobných údajov, ako aj všetky ostatné všeobecne záväzné právne predpisy, ktorými sú viazané.
16. Zhotoviteľ sa zaväzuje, že poučí svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie o povinnosti mlčanlivosti v zmysle tohto článku a Prílohy č. 4 tejto zmluvy. V rozsahu zaisťujúcom splnenie povinnosti mlčanlivosti podľa tohto článku tejto zmluvy Zhotoviteľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Zhotoviteľ vyhlasuje, že oboznámil svojich zamestnancov, ktorí sa budú podieľať na plnení tejto zmluvy s povinnosťou mlčanlivosti v zmysle tejto zmluvy, a to aj po skončení ich zamestnaneckého pomeru voči Zhotoviteľovi. Za porušenie povinnosti zachovávania mlčanlivosti zo strany zamestnancov a všetkých osôb, ktoré v rámci predmetu plnenia tejto zmluvy budú mať prístup   
    k poskytnutým dôverným informáciám Objednávateľa, plne zodpovedá Zhotoviteľ.
17. V prípade, ak Zhotoviteľ akýkoľvek záväzok mlčanlivosti poruší, zodpovedá Objednávateľovi za takto vzniknutú preukázanú škodu v celom rozsahu. V prípade, ak by na základe právneho predpisu, súdneho alebo iného rozhodnutia alebo akejkoľvek inej skutočnosti vznikla v súvislosti s porušením povinností mlčanlivosti povinnosť uhradiť vzniknutú škodu, zaväzuje sa Zhotoviteľ túto škodu uhradiť namiesto Objednávateľa, avšak len v prípade ak povinnosť plnenia Objednávateľa vznikla v súvislosti s porušením povinností Zhotoviteľ podľa tejto zmluvy. Pokiaľ by Zhotoviteľ túto povinnosť nahradiť škodu namiesto Objednávateľa nesplnil a musel by ju plniť Objednávateľ, má Objednávateľ právo domáhať sa voči Zhotoviteľovi náhrady za takéto plnenie v celej jeho výške.
18. Zhotoviteľ je povinný oznámiť Objednávateľovi každú neoprávnenú manipuláciu s dôvernými informáciami tvoriacimi predmet ochrany na svojej strane alebo na strane inej osoby ihneď po tom, ako túto skutočnosť zistí a zaväzuje sa vyvinúť v spolupráci s Objednávateľom maximálne úsilie na to, aby sa odstránili následky takejto neoprávnenej manipulácie, aby sa zabránilo ďalšej neoprávnenej manipulácii a tiež sa zabezpečili   
    a obnovili všetky opatrenia potrebné na ochranu dôverných informácií tvoriacich predmet ochrany v zmysle tejto zmluvy.
19. V čase uzatvorenia tejto zmluvy zmluvné strany nepredpokladajú v súvislosti s plnením tejto zmluvy spracúvanie osobných údajov Zhotoviteľom v mene Objednávateľa. Ak kedykoľvek v priebehu plnenia zmluvy bude potrebné, aby Zhotoviteľ mal k dispozícii akékoľvek osobné údaje a spracúval osobné údaje ako sprostredkovateľ v mene Objednávateľa ako prevádzkovateľa, zmluvné strany sa zaväzujú vykonať všetky potrebné úkony viažuce sa k ochrane osobných údajov v súlade s ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), najmä sa zaväzujú pred začatím spracúvania osobných údajov, najneskôr v lehote do 30 pracovných dní odo dňa, kedy táto potreba vyvstala, uzatvoriť zmluvu   
    o poverení spracúvaním osobných údajov. V takom prípade je Zhotoviteľ ako sprostredkovateľ oprávnený začať spracúvať osobné údaje najskôr v deň účinnosti zmluvy o poverení spracúvaním osobných údajov.

**ČLÁNOK 15**

**ZODPOVEDNOSŤ ZA ŠKODU A NÁHRADA ŠKODY**

1. Každá zo zmluvných strán nesie zodpovednosť za spôsobenú škodu porušením všeobecne záväzných platných a účinných právnych predpisov Slovenskej republiky, právnych aktov EÚ a tejto zmluvy.
2. Obe zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
3. Zhotoviteľ zodpovedá za škodu, ktorá vznikne Objednávateľovi v dôsledku porušenia povinnosti vykonať Dielo a jeho časti riadne a včas a poskytovať služby v zmysle tejto zmluvy riadne a včas.
4. Zhotoviteľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť podľa bodu 7.9 článku 7 tejto zmluvy. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Zhotoviteľ nezodpovedá za škodu, ktorá vznikla v dôsledku vadného zadania zo strany Objednávateľa, ak Zhotoviteľ bezodkladne, najneskôr do 7 kalendárnych dní po tom, ako sa o ňom dozvedel, upozornil Objednávateľa na vadnosť tohto zadania a Objednávateľ na tomto zadaní naďalej písomne trval napriek tomuto upozorneniu.
5. Zmluvné strany sa zaväzujú upozorniť písomne druhú zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto zmluvy. Zmluvné strany sa zaväzujú   
   k vyvinutiu maximálneho úsilia na odvrátenie a prekonanie okolností vylučujúcich zodpovednosť.
6. Nebezpečenstvo škody a vlastnícke právo ku všetkým častiam plnenia Zhotoviteľa na základe tejto zmluvy prechádza na Objednávateľa dňom akceptácie príslušného Diela, resp. jeho časti a poskytnutej služby alebo jej časti.

**ČLÁNOK 16**

**SANKCIE**

1. V prípade omeškania Zhotoviteľa s dodaním jednotlivých častí Diela (omeškania s plnením realizovaným počas jednotlivých fáz realizácie projektu) podľa ustanovení tejto zmluvy, vzniká Objednávateľovi nárok na zmluvnú pokutu vo výške 0,1 % zo zmluvnej ceny časti Diela (resp. plnenia) s DPH, s vykonaním ktorého je Zhotoviteľ v omeškaní, a to za každý aj začatý deň omeškania a za každý prípad porušenia povinnosti osobitne.
2. Ak bude Zhotoviteľ v omeškaní so zahájením riešenia nahláseného incidentu (dodržaním reakčnej doby) podľa bodu 8.5.2.2 Prílohy č. 1 tejto zmluvy (Opis predmetu zákazky), Objednávateľ je oprávnený požadovať od Zhotoviteľa zmluvnú pokutu vo výške:
3. 200,00 eur za každú aj začatú hodinu omeškania so zahájením riešenia incidentu s prioritou 1 alebo 2,
4. 100,00 eur za každú aj začatú hodinu omeškania so zahájením riešenia incidentu s prioritou 3 alebo 4.
5. Ak bude Zhotoviteľ v omeškaní s konečným vyriešením incidentu podľa bodu 8.5.2.2 Prílohy č. 1 tejto zmluvy (Opis predmetu zákazky), Objednávateľ je oprávnený požadovať od Zhotoviteľa zmluvnú pokutu vo výške:
6. 200,00 eur za každú aj začatú hodinu omeškania s konečným vyriešením incidentu s prioritou 1 alebo 2,
7. 100,00 eur za každú aj začatú hodinu omeškania s konečným vyriešením incidentu s prioritou 3 alebo 4.
8. Ak bude Zhotoviteľ v omeškaní s odstránením vady podľa bodu 5.1 článku 5 tejto zmluvy, Objednávateľ je oprávnený požadovať od Zhotoviteľa zmluvnú pokutu vo výške 200,00 eur za každý aj začatý deň omeškania s odstránením vady.
9. Ak bude Zhotoviteľ v omeškaní s odstránením vady podľa bodu 5.3 článku 5 tejto zmluvy, Objednávateľ je oprávnený požadovať od Zhotoviteľa zmluvnú pokutu vo výške:
10. 200,00 eur za každú aj začatú hodinu omeškania s odstránením vady zodpovedajúcej incidentu s prioritou 1 alebo 2,
11. 100,00 eur za každú aj začatú hodinu omeškania s odstránením vady zodpovedajúcej incidentu s prioritou 3 alebo 4.
12. Ak Zhotoviteľ poruší akúkoľvek z povinností uvedenú v zozname bezpečnostných opatrení a notifikačných povinností podľa Prílohy č. 4 tejto zmluvy, vzniká Objednávateľovi nárok na zmluvnú pokutu vo výške 1 000,00 eur za každé jedno porušenie povinnosti, a to aj opakovane.
13. Ak bude Zhotoviteľ v omeškaní s odovzdaním Vytvoreného zdrojového kódu (aktuálneho) a súvisiacej Dokumentácie podľa článku 12 tejto zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur za každý aj začatý deň omeškania s plnením uvedenej povinnosti Zhotoviteľa.
14. Ak Zhotoviteľ poruší povinnosť mať pre potreby plnenia tejto zmluvy k dispozícii Expertov podľa článku 10 tejto zmluvy, Objednávateľ je oprávnený požadovať od Zhotoviteľa zmluvnú pokutu vo výške 500,00 eur za každý aj začatý deň a za každého jednotlivého Experta, ktorého nemá Zhotoviteľ k dispozícii na plnenie predmetu tejto zmluvy.
15. Objednávateľ je oprávnený:
16. požadovať od Zhotoviteľa zmluvnú pokutu vo výške 500,00 eur za každý deň omeškania s plnením povinnosti Zhotoviteľa podľa § 4 ods. 1 druhá veta Zákona o RPVS v prípade, ak Objednávateľ z dôvodu porušenia uvedenej povinnosti Zhotoviteľa neodstúpi od tejto zmluvy a Zhotoviteľ si uvedenú povinnosť nesplní ani v lehote 5 pracovných dní odo dňa doručenia výzvy Objednávateľa na nápravu,
17. požadovať od Zhotoviteľa zmluvnú pokutu vo výške 500,00 eur za každý deň omeškania s plnením povinnosti Zhotoviteľa zabezpečiť, aby konečným užívateľom výhod Zhotoviteľa, jeho subdodávateľa alebo subdodávateľa podľa Zákona o RPVS, zapísaným v registri partnerov verejného sektora, nebola osoba podľa § 11 ods. 1 písm. c) Zákona o VO. Objednávateľ je oprávnený uplatniť si zmluvnú pokutu podľa tohto bodu 16.9 písm. b) tohto článku tejto zmluvy, ak z dôvodu porušenia uvedenej povinnosti Zhotoviteľa Objednávateľ neodstúpi od tejto zmluvy podľa ustanovenia § 19 ods. 3 druhá veta, Zákona o VO a Zhotoviteľ si uvedenú povinnosť nesplní ani v lehote 5 pracovných dní odo dňa doručenia výzvy Objednávateľa na nápravu.
18. Ak Dielo nebude po jeho odovzdaní dosahovať požadovanú úroveň spoľahlivosti podľa Tabuľky č. 24 bodu 8.5.2.2 Prílohy č. 1 tejto zmluvy (Opis predmetu zákazky), t. j. počet incidentov na úrovni priority   
    č. 1 prevýši zmluvnými stranami stanovený maximálny prípustný počet incidentov, Objednávateľ je oprávnený požadovať od Zhotoviteľa zmluvnú pokutu vo výške 3 500,00 eur za každý ďalší incident navyše vzniknutý počas kalendárneho mesiaca.
19. Ak Dielo nebude dosahovať po jeho odovzdaní požadovanú úroveň spoľahlivosti podľa Tabuľky č. 24 bodu 8.5.2.2 Prílohy č. 1 tejto zmluvy (Opis predmetu zákazky), t. j. počet incidentov na úrovni priority   
    č. 2 prevýši zmluvnými stranami stanovený maximálny prípustný počet incidentov, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur za každý ďalší incident navyše vzniknutý počas kalendárneho mesiaca.
20. Ak Dielo nebude dosahovať po jeho odovzdaní požadovanú úroveň spoľahlivosti podľa Tabuľky č. 24 bodu 8.5.2.2 Prílohy č. 1 tejto zmluvy (Opis predmetu zákazky), t. j. počet incidentov na úrovni priority   
    č. 3 prevýši zmluvnými stranami stanovený maximálny prípustný počet incidentov, Objednávateľ je oprávnený požadovať od Zhotoviteľa zmluvnú pokutu vo výške 500,00 eur za každý ďalší incident navyše vzniknutý počas kalendárneho mesiaca.
21. Ak Zhotoviteľ poruší povinnosť podľa bodu 7.22 článku 7 tejto zmluvy zachovať platnosť a účinnosť Poistnej zmluvy po celú dobu platnosti a účinnosti tejto zmluvy, Objednávateľ je oprávnený požadovať od Zhotoviteľa zmluvnú pokutu vo výške 1 000,00 eur za každý deň porušenia povinnosti (omeškania so splnením povinnosti) podľa bodu 7.22 článku 7 tejto zmluvy.
22. Zmluvné strany sa dohodli, že celková výška všetkých zmluvných pokút podľa tohto článku nesmie presiahnuť 10 % z ceny za Dielo s DPH podľa článku 6 bodu 6.3 tejto zmluvy.
23. Zmluvné pokuty sú splatné do 30 dní odo dňa doručenia písomnej výzvy na ich zaplatenie Zhotoviteľovi.
24. Zaplatením zmluvnej pokuty nie je dotknutý nárok oprávnenej zmluvnej strany na náhradu škody spôsobenú porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty. Zmluvné pokuty podľa tejto zmluvy je zmluvná strana oprávnená uložiť druhej zmluvnej strane aj opakovane. Zaplatením zmluvnej pokuty sa zmluvná strana nezbavuje splnenia povinnosti, ktorá bola zmluvnou pokutou zabezpečená.
25. Na základe dohody Zmluvných strán sa zmluvná pokuta podľa ustanovení tejto zmluvy môže započítať s odmenou Zhotoviteľa za podmienky, že konkrétna zmluvná pokuta, ktorá sa má započítať, nepresiahne sumu 10 000,00 eur podľa § 8 Zákona o pohľadávkach štátu; v prípade zmluvnej pokuty presahujúcej uvedenú sumu sa započítanie podľa tohto bodu tohto článku tejto zmluvy neuplatní. Zhotoviteľ bezvýhradne súhlasí s tým, že mu bude na základe ním vystavenej faktúry po započítaní zmluvnej pokuty uhradená suma znížená o príslušnú zmluvnú pokutu, a to bez ohľadu na skutočnosť, že hodnota zmluvnej pokuty na takejto faktúre nebude uvedená, a teda nebude si nárokovať od Objednávateľa plnú sumu, ktorá bude uvedená na faktúre.
26. Podľa § 369a Obchodného zákonníka, Objednávateľ, ktorý je v omeškaní so splnením peňažného záväzku alebo jeho časti, je povinný platiť z nezaplatenej sumy úroky z omeškania v sadzbe podľa § 369 ods. 2 Obchodného zákonníka a v nadväznosti na Nariadenie vlády č. 21/2013, ak ho o to Zhotoviteľ požiada. V súlade s ustanovením § 369b Obchodného zákonníka, má Zhotoviteľ nárok na náhradu škody spôsobenej omeškaním so splnením peňažného záväzku Objednávateľa, len ak táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky alebo ich súčtom.

**ČLÁNOK 17**

**PROTIKORUPČNÁ DOLOŽKA**

* 1. Pri plnení tejto zmluvy sa Zhotoviteľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, vrátane korupcie.
  2. Zhotoviteľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov alebo iných osôb konajúcich v jeho mene pri poskytovaní plnenia predmetu tejto zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty alebo poskytovať akékoľvek výhody, dary alebo pohostenia zamestnancovi Objednávateľa na účel ovplyvňovať konanie takejto osoby v jej funkcii s využitím odmeňovania alebo navádzania k nekorektnému výkonu príslušnej funkcie alebo činnosti akoukoľvek osobou za účelom získania alebo udržania výhody pri podnikateľskej činnosti.
  3. Zhotoviteľ sa zaväzuje okamžite oznámiť primeranou formou Objednávateľovi akékoľvek podozrenie na porušenie bodov 17.1 a/alebo 17.2 tohto článku tejto zmluvy a byť plne súčinný pri dôkladnom vyšetrení podozrenia.
  4. V prípade porušenia bodov 17.1 a/alebo 17.2 tohto článku tejto zmluvy Zhotoviteľom (podstatné porušenie tejto zmluvy) je Objednávateľ oprávnený, aj bez predchádzajúceho upozornenia, odstúpiť od tejto zmluvy, a to s okamžitou platnosťou bez toho, aby Zhotoviteľovi vznikol akýkoľvek nárok zo zodpovednosti za odstúpenie Objednávateľa od tejto zmluvy.
  5. Zhotoviteľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Zhotoviteľ Objednávateľa v rozsahu podľa platných všeobecne záväzných právnych predpisov za akúkoľvek stratu, ujmu, poškodenie alebo nahradí Objednávateľovi náklady vzniknuté v priamej príčinnej súvislosti s porušením bodov 17.1 a/alebo 17.2 tohto článku tejto zmluvy.

**ČLÁNOK 18**

**ZÁVEREČNÉ USTANOVENIA**

1. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe   
   k informáciám a o zmene a doplnení niektorých zákonov (zákon o slobode informácií) v znení neskorších predpisov podľa § 47a zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“).
2. Táto zmluva nadobúda platnosť dňom jej podpisu oboma zmluvnými stranami. Táto zmluva nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky, nie však skôr ako:
   * 1. v deň doručenia záznamu z kontroly verejného obstarávania Objednávateľovi, ak Úrad pre verejné obstarávanie ako Sprostredkovateľský orgán neidentifikoval nedostatky, ktoré mali alebo mohli mať vplyv na uzavretie tejto zmluvy, alebo
     2. v deň nadobudnutia účinnosti dodatku k Zmluve o poskytnutí NFP, uzavretého medzi Objednávateľom a riadiacim orgánom (Ministerstvo investícií, regionálneho rozvoja a informatizácie Slovenskej republiky), týkajúceho sa aplikácie finančnej opravy, ak Úrad pre verejné obstarávanie ako Sprostredkovateľský orgán identifikoval nedostatky, ktoré mali alebo mohli mať vplyv na uzavretie tejto zmluvy, alebo
     3. v deň doručenia oznámenia riadiaceho orgánu Objednávateľovi, že zákazka, ktorej výsledkom je uzavretie tejto zmluvy, nebola na základe riadiacim orgánom vykonanej rizikovej analýzy vyhodnotená ako riziková a z uvedeného dôvodu zákazka nebola predmetom kontroly Úradu pre verejné obstarávanie ako Sprostredkovateľského orgánu,

podľa toho, ktorá z uvedených skutočností nastane.

Objednávateľ sa zaväzuje oznámiť Zhotoviteľovi dátum nadobudnutia účinnosti tejto zmluvy do 3 pracovných dní odo dňa nadobudnutia jej účinnosti.

1. Táto zmluva je vyhotovená v štyroch rovnopisoch s platnosťou originálu, z čoho dva dostane Objednávateľ a dva Zhotoviteľ. Dohoda zmluvných strán k počtu rovnopisov sa neuplatní v prípade, ak k uzavretiu zmluvy dochádza elektronicky s kvalifikovaným elektronickým podpisom.
2. Ak sa zmluvné strany rozhodli uzatvoriť zmluvu elektronicky, zmluva je vyhotovená v elektronickej podobe a zmluvné strany ju podpisujú kvalifikovaným elektronickým podpisom (na základe kvalifikovaného certifikátu alebo mandátneho certifikátu), a to v súlade s nariadením Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES, Občianskym zákonníkom a zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov a ďalšími právnymi predpismi EÚ a Slovenskej republiky. Každá zmluvná strana bude disponovať jedným rovnopisom v elektronickej podobe.
3. Vo veciach neupravených touto zmluvou sa zmluvný vzťah spravuje príslušnými ustanoveniami Obchodného zákonníka, Občianskeho zákonníka, Autorského zákona a ďalších súvisiacich všeobecne záväzných právnych predpisov. Ak takýchto ustanovení niet, použijú sa ustanovenia im svojou povahou a obsahom najbližšie. Ak niet ani tých, použijú sa základné princípy súkromného práva za účelom naplnenia účelu tejto zmluvy.
4. Pokiaľ v zmluve nie je uvedené inak, zmluvné strany sa dohodli, že akékoľvek zmeny a doplnenia tejto zmluvy je možné vykonávať iba formou písomného a očíslovaného dodatku.
5. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení sa použije v súlade s bodom 18.5 tohto článku tejto zmluvy právna úprava, ktorá sa čo najviac približuje zmyslu a účelu tejto zmluvy a následne v danej veci zmluvné strany čo najskôr uzatvoria písomný dodatok podľa bodu 18.6 tohto článku tejto zmluvy.
6. Akúkoľvek zmenu uvedených identifikačných údajov alebo kontaktných údajov je zmluvná strana povinná bezodkladne oznámiť druhej zmluvnej strane bez povinnosti uzavrieť dodatok k tejto zmluve.
7. Zmluvné strany sa zaväzujú ustanovenia tejto zmluvy vykladať tak, aby bol čo najviac zachovaný princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality, princíp hospodárnosti a efektívnosti a princíp ochrany čestnej hospodárskej súťaže.
8. V prípade vzniku sporu z tejto zmluvy alebo v súvislosti s ňou sa zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto zmluvy alebo v súvislosti s ňou, je právo Slovenskej republiky.
9. Neoddeliteľnou súčasťou zmluvy sú jej prílohy:

Príloha č. 1 - Opis predmetu zákazky,

Príloha č. 2 - Zoznam subdodávateľov,

Príloha č. 3 - Návrh na plnenie kritérií,

Príloha č. 4 - Zoznam bezpečnostných opatrení a notifikačných povinností,

Príloha č. 5 – Podmienky na odbornú spôsobilosť Expertov a menný zoznam expertov.

V prípade rozporu medzi vlastným textom tejto zmluvy a jej vyššie uvedenými prílohami má prednosť vlastný text tejto zmluvy.

1. Zmluvné strany týmto vyhlasujú, že si text tejto zmluvy dôsledne prečítali, jej obsahu a právnym účinkom   
   z nej vyplývajúcim porozumeli a súhlasia s nimi, ich zmluvné prejavy sú dostatočne slobodné, jasné, určité a zrozumiteľné, podpisujúce osoby sú oprávnené k podpisu tejto zmluvy a na znak súhlasu ju vlastnoručne podpísali.

|  |  |
| --- | --- |
| Bratislava <....> dňa  dátum vyplývajúci z kvalifikovanej elektronickej časovej pečiatky pripojenej k autorizácii oprávnenou osobou | Bratislava <....> dňa |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Objednávateľ | Zhotoviteľ |
| **Ing. Vladimír Kešjar**  generálny tajomník služobného úradu  Slovenská republika zastúpená  Ministerstvom financií Slovenskej republiky | **<meno konajúcej osoby>**  <funkcia konajúcej osoby>  <Obchodné meno / názov zmluvnej strany> |

**Príloha č. 1 zmluvy - Opis predmetu zákazky Lepšie využívanie údajov MF SR**

Obsah

[1 Použité skratky a pojmy 35](#_Toc386065458)

[2 Rozsah a ciele predmetu zákazky 38](#_Toc1447991060)

[2.1 Vymedzenie predmetu zákazky 38](#_Toc1048119606)

[2.2 Ciele projektu Lepšie využívanie údajov MF SR 38](#_Toc1072915544)

[3 Legislatívny rámec 41](#_Toc917361496)

[3.1 Legislatívne podmienky sprístupňovania údajov 41](#_Toc2092174465)

[3.2 Legislatíva EÚ 42](#_Toc1284403977)

[3.3 Legislatívny rámec vo vzťahu k Objektom evidencie poskytovaným pre IS MOU 43](#_Toc370679363)

[3.4 Legislatívny rámec vo vzťahu k informačnej bezpečnosti 43](#_Toc2057068691)

[4 Popis súčasného stavu 44](#_Toc1640066390)

[4.1 Aplikačná vrstva 44](#_Toc598112748)

[4.1.1 Platforma na komplexný manažment údajov 44](#_Toc446535394)

[4.1.2 Zdrojové IS – IS CRPŠ/IS CEM, IS JP a IS SEMP 44](#_Toc1676479412)

[4.2 Dátová vrstva 54](#_Toc1760852046)

[4.3 Technologická vrstva 55](#_Toc98145236)

[4.3.1 Architektúra systémov CRPŠ/CEM 55](#_Toc1400012691)

[4.3.2 Architektúra IS SEMP 56](#_Toc364089882)

[5 Požiadavky cieľového stavu 57](#_Toc276505343)

[5.1 Povinné aktivity projektu 57](#_Toc1051784161)

[5.1.1 Aktivita A1 - Zavedenie manažmentu osobných údajov pre službu „moje dáta“ 57](#_Toc221602902)

[5.1.2 Aktivita A2 - Čistenie údajov, dosiahnutie vyššej kvality údajov a dátová interoperabilita 58](#_Toc114895839)

[5.1.3 Aktivita A3 - Realizácia dátovej integrácie na centrálnu integračnú platformu (IS CPDI) za účelom poskytovania údajov 58](#_Toc561628701)

[5.1.4 Aktivita A4 - Realizácia dátovej integrácie na centrálnu integračnú platformu (IS CIP/IS CPDI) za účelom konzumovania údajov 59](#_Toc179055025)

[5.1.5 Aktivita A7 - Podpora systematického manažmentu údajov inštitúcie 60](#_Toc693939598)

[5.1.6 Aktivita A9 - Vytvorenie rezortnej integračnej platformy pre konsolidáciu interných systémov inštitúcie (Master Data Management) 60](#_Toc2104940649)

[5.1.7 Aktivita A10 - Rozvoj informačných systémov z pohľadu bezpečnosti a súladu s GDPR (právo dotknutej osoby na prístup k údajom). 61](#_Toc2015601076)

[5.1.8 Aktivita A11 - Legislatívna analýza údajov inštitúcie verejnej správy 61](#_Toc1347104461)

[5.2 Biznis architektúra 62](#_Toc676367956)

[5.3 Architektúra IS/aplikačná architektúra 62](#_Toc626468903)

[5.3.1 Architektúra Rezortnej platformy manažmentu údajov 62](#_Toc2035270561)

[5.3.2 Funkčné požiadavky na Rezortnú platformu manažmentu údajov a jej moduly 64](#_Toc1163048160)

[5.3.3 Aplikačné služby Rezortnej platformy manažmentu údajov 65](#_Toc2035699564)

[5.3.4 Požiadavky na úpravu zdrojových IS 67](#_Toc623678444)

[5.3.5 Požiadavka na migráciu/upgrade IS CRPŠ/CEM a IS SEMP 70](#_Toc1143046881)

[5.3.6 Cieľová architektúra IS 70](#_Toc1829281288)

[5.3.7 Licencie SAP 71](#_Toc628793864)

[5.4 Dátová vrstva 71](#_Toc113845168)

[5.4.1 Dátový rozsah projektu - Prehľad objektov evidencie 71](#_Toc628535862)

[5.4.2 Modul: Čistenie údajov a zvyšovanie kvality údajov 75](#_Toc1277597532)

[5.4.3 Transformačný modul - Zavádzanie dátovej interoperability 75](#_Toc256574010)

[5.5 Bezpečnostná architektúra 76](#_Toc22420233)

[6 Prevádzka 78](#_Toc200072897)

[7 Harmonogram dodávky 78](#_Toc519502372)

[8 Požadované činnosti uchádzača a projektové výstupy 79](#_Toc226791990)

[8.1 Prípravná a inicializačná fáza 79](#_Toc1564376312)

[8.2 Analýza a dizajn 79](#_Toc1907631361)

[8.3 Implementácia a testovanie 82](#_Toc209301811)

[8.4 Nasadenie do produkcie 82](#_Toc1178395641)

[8.5 Prevádzka a údržba 83](#_Toc372464650)

[8.5.1 Postimplementačná podpora prevádzky 83](#_Toc808269757)

[8.5.2 Úrovne podpory používateľov 84](#_Toc921284452)

[8.5.3 Požadovaná dostupnosť IS: 87](#_Toc1358083941)

[8.6 Zdrojové kódy 88](#_Toc1682839755)

# Použité skratky a pojmy

| SKRATKA/POJEM | POPIS |
| --- | --- |
| „1x a dosť“ | Princíp „jedenkrát a dosť“ reprezentujúci spôsob, pomocou ktorého môžu orgány verejnej moci a verejná správa získavať výpisy a potvrdenia za občanov a podnikateľov za účelom predkladať v rámci úradných konaní rôzne potvrdenia a výpisy údajov, ktorými už štát disponuje, a to predovšetkým na základe všeobecnej právnej úpravy § 17 ods. 6 zákona o e-Governmente a súvisiaceho Zákona proti byrokracii. Súčasne sa implementujú technické riešenia, ktoré podporujú aplikáciu súvisiacich predpisov do praxe. |
| API | Application Programming Interface (Aplikačné programovacie rozhranie). |
| CBA | Cost-benefit analýza. |
| CIP | Centrálna integračná platforma. |
| CMÚ | Centrálny model údajov. |
| DC | DataCentrum Ministerstva financií SR. |
| DCAT | Data Catalog Vocabulary. |
| DI | Dátová integrácia: sprístupnenie údajovej základne VS vrátane otvorených údajov prostredníctvom platformy dátovej integrácie. |
| DM | Dátový model. |
| DPIA | Data Protection Impact Assessment (Posúdenie vplyvu na ochranu údajov). |
| DPO | Data Protection Officer (Zodpovedná osoba pre ochranu údajov). |
| DQ | Data Quality (Dátová kvalita). |
| DV | Dopytová výzva. |
| DWH | Data warehouse, dátový sklad ako zdroj dát pre reporting. |
| EUDIW | European Digital Identity Wallet (Európska digitálna peňaženka s identitou). |
| eGOV | Elektronické služby štátu. |
| ETL | Extract, transform, load. |
| EÚ | Európska únia. |
| FO | Fyzická osoba. |
| GDPR | General Data Protection Regulation – nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). |
| HW | Hardware. |
| IAM | Identity and Access Management (Správa identít). |
| ID | Identifikačné číslo. |
| IEC | International Electrotechnical Commission. |
| IS CPDI | IS Centrálna platforma dátovej integrácie, predchádzajúce označenie Centrálna integračná platforma (CIP) je rozšírením IS CSRÚ, preto sa spoločne označujú ako IS CPDI. |
| IS MOU | Alternatívna skratka. Pozri IS MOÚ. |
| IS MOÚ | Informačný systém Manažment osobných údajov. |
| Moje dáta | Služba umožňuje používateľovi jednoducho pristupovať k svojim údajom, využívať ich a mať nad nimi plnú kontrolu. |
| IS SEMP | Informačný systém pre evidenciu a monitoring pomoci. |
| IS CRPŠ | IS Centrálny register pohľadávok štátu. |
| IS CEM | IS Centrálna evidencia majetku. |
| IS JP | IS Justičnej pokladnice. |
| IS CKS | IS Centrálny konsolidačný systém. |
| IS CES | IS Centrálny ekonomický systém. |
| ISO | International Organization for Standardization (Medzinárodná́ organizácia pre štandardizáciu). |
| ISVS | Informačný systém verejnej správy. |
| ITVS | Informačné technológie verejnej správy. |
| JSON | JavaScript Object Notation. |
| LKOD | Lokálny katalóg otvorených dát. |
| JSON-LD | JavaScript Object Notation for Linked Data. |
| MDM | Master data management. |
| MetaIS | Centrálny metainformačný systém verejnej správy. |
| MF SR | Ministerstvo financií Slovenskej republiky. |
| MIRRI SR | Ministerstvo investícií, regionálneho rozvoja a informatizácie Slovenskej republiky. |
| MRR | Menej rozvinutý región. |
| MOU | Manažment osobných údajov. |
| NKIVS | Národná koncepcia informatizácie verejnej správy Slovenskej republiky. |
| OE | Objekt evidencie. |
| OOTS | Once-Only Technical System (Technický systém pre jedenkrát a dosť). |
| OpenData | Otvorené údaje. |
| OS | Operačný systém. |
| OVM | Orgán verejnej moci. |
| OWL | Web Ontology Language. |
| PMÚ | Protimonopolný úrad SR. |
| RFO | Register fyzických osôb. |
| RPO | Register právnických osôb. |
| RPMU | Rezortná platforma manažmentu údajov. |
| RPC | Rezortný privátny cloud MF SR v DataCentre. |
| RSO | REGIO specific objective (špecifický cieľ pre regióny). |
| RA | Register adries. |
| SLA | Service-level agreements/Dohoda o správe. |
| SPARQL | SPARQL Protocol and RDF Query Language (Dopytovací jazyk). |
| SW | Software. |
| TP | Technické požiadavky. |
| URI | Jednotný identifikátor (kompaktný reťazec znakov používaný na identifikáciu alebo pomenovanie zdroja). |
| VRR | Viac rozvinutý región. |
| W3C | World Wide Web Consortium. |
| XML | Extensible Markup Language. |
| XSD | XML Schema Definition. |
| XSLT | XSL Transformations. |
| ZoD | Zmluva o dielo. |
| ZČ | Základné číselníky. |
| Zdrojové systémy | Súhrnné označenie IS SEMP a IS CRPŠ/IS CEM a IS JP. |

# Rozsah a ciele predmetu zákazky

## Vymedzenie predmetu zákazky

Predmetom zákazky je oblasť dátového manažmentu, t. j. riadenia kvality údajov, transformácie údajov, správy kmeňových dát a číselníkov a dátovej integrácie v rámci vybudovania platformy manažmentu údajov MF SR, a to z pohľadu implementačného a aj metodického. Predmet zákazky pokrýva oblasť evidencie pohľadávok štátu v zmysle zákona č. 374/2014 Z. z. o pohľadávkach štátu a o zmene a doplnení niektorých zákonov v znení neskorších zákonov, oblasť evidencie majetku štátu v zmysle zákona NR SR č. 278/1993 Z. z. o správe majetku štátu v znení zákona č. 324/2014 Z. z., oblasť evidencie štátnej a minimálnej pomoci v zmysle zákona č. 358/2015 Z. z., oblasť správy kmeňových dát a správy vybraných číselníkov rezortu, ktoré sú používané informačnými systémami v správe MF SR.

Predmet zákazky vychádza zo Zmluvy o nenávratnom finančnom príspevku č. NFP401101B413 podpísanej medzi Ministerstvom investícií, regionálneho rozvoja a informatizácie Slovenskej republiky a Ministerstvom financií Slovenskej republiky dňa 31. 3. 2025. Uvedený nenávratný finančný príspevok je určený na projekt Lepšie využívanie údajov MF SR, kód projektu 401101B413 výzvy PSK-MIRRI-617-2024-DV-EFRR – Lepšie využívanie údajov <https://crz.gov.sk/zmluva/10626747/>. Dodávka predmetu zákazky má teda zabezpečiť plnenie cieľov uvedeného projektu.

Súčasťou predmetu zákazky je aj aplikačná, systémová a používateľská podpora (Riešenie incidentov) v trvaní   
6 mesiacov po nasadení predmetu zákazky do produkcie.

## Ciele projektu Lepšie využívanie údajov MF SR

Kľúčové ciele projektu sú zamerané na Strategickú prioritu Manažment údajov, a to najmä pre koncept Mojich údajov ako koncept prinášajúci ideu sprístupňovania údajov evidovaných v informačných systémoch verejnej správy dotknutej fyzickej alebo právnickej osobe (ďalej aj ako „MyData“).

Merateľné ukazovatele projektu sú definované v súlade s hlavnou aktivitou výzvy Lepšie využívanie údajov - Sprístupňovanie osobných údajov prostredníctvom služby „moje dáta“ vo verejnej správe, tak pre MRR (RSO 1.2) aj pre VRR (RSO 1.2).

Hodnota ukazovateľa výzvy je v aktuálnom stave nula, čo predstavuje počet poskytovaných objektov evidencie do IS MOU. Cieľový stav (TO BE) sú tri objekty evidencie poskytované do IS MOU prostredníctvom rezortnej platformy na Manažment údajov a centrálneho modulu IS CPDI/IS CSRÚ.

| ID | ID/Názov cieľa | Názov ukazovateľa (KPI) | Popis ukazovateľa | Merná jednotka | AS IS merateľné hodnoty (aktuálne) | TO BE  Merateľné hodnoty (cieľové hodnoty) | Spôsob ich merania |
| --- | --- | --- | --- | --- | --- | --- | --- |
| 1 | Rozvoj služby Moje údaje | Sprístupnenie údajov na platformu IS MOU | Sprístupňovanie nových údajov pre službu „moje údaje” na platformu IS MOU | počet | 0 | 3 | Integrácie OE na IS MOU |
| 2 | Úprava IS o notifikácie | Rozvoj IS o notifikácie | Úprava zdrojových IS o informácie o prenose údajov | počet | 0 | 3 | Akceptačný protokol z testovania |
| 3 | Dátová kvalita | Interoperabilita | Zvyšovanie kvality údajov na najvyššiu možnú úroveň 5\* priamo v zdrojovom registri | počet | 0 | 3 | Akceptačný protokol z testovania |
| 4 | Dátová kvalita | Prevencia nekvality na vstupe | Riadenie dátovej kvality na vstupe | počet | 0 | 3 | Akceptačný protokol z testovania |
| 5 | Dátová kvalita | Monitoring kvality údajov | Monitorovanie a vyhodnocovanie účinnosti zmien dátovej kvality v dlhodobom horizonte | % | 0 | 95 % | Pravidelný reporting |
| 6 | Dátová kvalita | Čistenie údajov a zvyšovanie kvality údajov | Za účelom zvýšenia kvality vstupných datasetov bude integrácia rozšírená aj o funkcionalitu stotožňovania a referencovania voči číselníkom a referenčným registrom | počet | 0 | 3 | Akceptačný protokol z testovania |
| 7 | Rezortná platforma | Integračná platforma | Vybudovania rezortnej platformy v rámci inštitúcie | počet | 0 | 1 | Akceptačný protokol z testovania |
| 8 | PO032/  PSKPRCO14 | Verejné inštitúcie podporované pri  vývoji digitálnych služieb, produktov  a procesov | Podporená verejná inštitúcia. | Verejné inštitúcie | 0 | 1 | Verejná inštitúcia sa vykazuje na úroveň žiadateľa (MF SR) |
| 9 | PR017/  PSKPRCR11 | Používatelia nových a vylepšených  verejných digitálnych služieb,  produktov a procesov | Budúci používateľ aplikácie IS MOU | Používatelia/rok | 0 | 1000 | Počet používateľov prihlásených na odber zmien a notifikácií cez IS MOÚ |

1. Merateľné ukazovatele (KPI)

Uvedené ukazovatele budú napĺňané realizáciou aktivít predpísaných v DV PSK-MIRRI-617-2024-DV-EFRR. V nasledovnej tabuľke sú špecifikované konkrétne aktivity, ktoré sú predmetom projektu, a teda aj predmetom zákazky.

| **Predmet** | **Podaktivity** | **Realizácia**  **v projekte** |
| --- | --- | --- |
| A1. Zavedenie manažmentu osobných údajov pre službu „Moje dáta“ - Povinná aktivita |  | Áno |
| A2. Čistenie údajov, dosiahnutie vyššej kvality údajov a dátová interoperabilita |  | Áno |
| A3. Realizácia poskytovateľskej dátovej integrácie | 3.1. Realizácia dátovej integrácie na centrálnu integračnú platformu (IS CIP/IS CPDI) za účelom poskytovania údajov | Áno |
| 3.2. Vyhlásenie referenčných údajov | Nie |
| A4. Realizácia dátovej integrácie na centrálnu integračnú platformu (IS CIP/IS CPDI) za účelom konzumovania údajov |  | Áno |
| A5. Automatizované publikovanie otvorených údajov |  | Nie |
| A6. Sprístupnenie údajov na analytické účely |  | Nie |
| A7. Zavedenie systematického manažmentu údajov |  | Áno |
| A8. Vybudovanie nového zdrojového registra alebo strojovo-spracovateľného objektu evidencie |  | Nie |
| A9. Vytvorenie rezortnej integračnej platformy pre konsolidáciu interných systémov inštitúcie |  | Áno |
| A10. Rozvoj informačných systémov z pohľadu bezpečnosti a GDPR |  | Áno |
| A11. Legislatívna analýza údajov inštitúcie verejnej správy |  | Áno |

1. Prehľad aktivít Dopytovej výzvy a ich realizácia v projekte

Objekty evidencie, ktoré budú v rámci plnenia cieľov ID1 Rozvoj služby Moje údaje a ID2 Úprava IS o notifikácie poskytované do IS MOU, sa nachádzajú v IS SEMP, IS JP a IS CRPŠ.

IS JP je súčasťou IS CES (isvs\_6252) a jeho úprava bude realizovaná v rámci úprav IS CES, a teda nie je súčasťou predmetu tejto zákazky. Poskytovanie OE Pohľadávky z výkonu rozhodnutia evidovanej v IS JP, vrátane transformácie alebo inej DQ procedúry do IS MOU (proces dátovej integrácie) už je predmetom tejto zákazky.

IS CRPŠ (isvs\_7664) je vytvorený a prevádzkovaný na rovnakej aplikačnej platforme ako IS CEM (isvs\_7663), preto bude v tomto opise predmetu zákazky používané aj spoločné označenie IS CRPŠ/IS CEM. Oba systémy zdieľajú spoločné aplikačné komponenty vytvorené v platforme SAP NetWeaver, ktorej licenčný maintenance končí v roku 2027. IS CRPŠ eviduje a poskytuje OE Pohľadávky štátu v CRPŠ.

IS SEMP (isvs\_47) je vytvorený a prevádzkovaný na .NET platforme Microsoft Dynamics CRM 2013, Microsoft Windows Server 2012 Standard a Microsoft SQL Server 2012 SP1, ktorých licenčný maintenance je už ukončený. IS SEMP eviduje a poskytuje OE Register príjemcov a prípadov pomoci.

Ďalším cieľom projektu (a súčasťou predmetu zákazky), nad rámec cieľov DV PSK-MIRRI-617-2024-DV-EFRR, je preto upgrade/migrácia IS CRPŠ/CEM a IS SEMP do prostredia SAP BTP ako licenčného/produktového nasledovníka platformy SAP NetWeaver. V prípade IS CRPŠ/CEM je požadované oddelenie od Portálu CKS.

# Legislatívny rámec

Víziou informatizácie verejnej správy je zabezpečenie kvalitných digitálnych služieb pre občanov a podnikateľov. Ciele projektu významné podporujú Národnú koncepciu informatizácie verejnej správy Slovenskej republiky (ďalej len „NKIVS“), ktorá prevádzkuje a buduje informačné technológie a zároveň sa riadi primárne zákonmi:

* zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „zákon o ITVS“) a jeho vykonávacie predpisy,
* zákon č. 305/2013 Z. z. o elektronickej podobe výkonu pôsobnosti subjektov verejnej moci a o zmene   
  a doplnení niektorých zákonov (zákon o e-Governmente) v znení neskorších predpisov a jeho vykonávacie predpisy.

Poskytovanie údajov pre službu „Moje dáta“ sa realizuje na základe:

* § 10a zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene   
  a doplnení niektorých zákonov (zákon o e-Governmente) a súvisiacich ustanovení zákona o e-Governmente,
* § 12 ods. 1 písm. l) zákona č. 95/2019 Z. z. o informačných technológiách vo verejnej správe a o zmene   
  a doplnení niektorých zákonov.

## Legislatívne podmienky sprístupňovania údajov

V národnom právnom systéme sa základná právna úprava konceptu Mojich údajov a sprístupňovania údajov fyzickým osobám nachádza v zákone č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 301/2023 Z. z.   
a zákone č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení zákona č. 301/2023 Z. z. Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení zákona č. 301/2023 Z. z., konkrétne § 12 ods. 1 písm. k)   
s účinnosťou od 1.8. 2023 doplnil pre Orgány riadenia povinnosť „sprístupňovať orgánom verejnej moci a osobám prostredníctvom modulu procesnej integrácie a integrácie údajov (ktorého súčasťou je aj IS CPDI a IS MOU) údaje evidované v informačných systémoch verejnej správy a aktualizovať ich“.

Zákon č. 305/2013 Z .z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 301/2023 Z. z. s účinnosťou od 1.8. 2023 rozšíril funkcionalitu Modulu procesnej integrácie a integrácie údajov v § 10 ods. 11 písm. j) o sprístupňovanie údajov fyzickej osobe, fyzickej osobe podnikateľovi alebo právnickej osobe, ktoré sa takejto osoby týkajú, a správu týchto údajov takouto osobou, a to aj prostredníctvom mobilnej aplikácie v správe ministerstva investícií; správa údajov zahŕňa najmä ich získavanie, ukladanie, zobrazovanie alebo podávanie žiadosti o ich opravu elektronicky, pričom údaje takto poskytované fyzickej osobe, fyzickej osobe podnikateľovi alebo právnickej osobe sa považujú za úplné, zodpovedajúce skutočnosti a použiteľné na právne účely, ak sa zobrazujú prostredníctvom mobilnej aplikácie alebo inej informačnej technológie verejnej správy určenej na správu údajov fyzickej osoby, fyzickej osoby podnikateľa alebo právnickej osoby a ktorej správcom je ministerstvo investícií.

Predmetný zákon obsahuje aj nové samostatné ustanovenie o sprístupňovaní údajov fyzickej osobe, fyzickej osobe podnikateľovi alebo právnickej osobe (§ 10a):

„(1) Fyzickej osobe, fyzickej osobe podnikateľovi alebo právnickej osobe sa elektronicky automatizovaným spôsobom podľa § 10 ods. 11 písm. j) a v rozsahu podľa odseku 2 sprístupňujú údaje evidované v informačných systémoch verejnej správy, notifikácie o zmenách a opravách takýchto údajov a notifikácie o skutočnosti, aký orgán verejnej moci, kedy a z akého právneho dôvodu k jej údajom pristupoval, ak sprístupňovanie takýchto údajov   
a súvisiacich notifikácií nevylučuje osobitný predpis.

(2) Ministerstvo investícií je na účely sprístupňovania údajov fyzickej osobe, fyzickej osobe podnikateľovi alebo právnickej osobe podľa odseku 1 a na účely správy týchto údajov oprávnené určiť rozsah takto sprístupňovaných údajov. Orgán verejnej moci je povinný údaje určené v rozsahu podľa prvej vety ministerstvu investícií poskytovať, a to vždy v ich aktuálnej podobe.

(3) Na účely notifikácie osoby o zmenách v jej údajoch sprístupňovaných podľa § 10 ods. 11 písm. j) a o skutočnosti, aký orgán verejnej moci, kedy a z akého právneho dôvodu k týmto údajom pristupoval, je orgán verejnej moci povinný poskytovať ministerstvu investícií notifikácie o zmenách takýchto údajov a notifikácie obsahujúce údaje   
o tom, aký orgán verejnej moci, kedy a z akého právneho dôvodu k jej údajom pristupoval, a to bezodkladne po tom, čo k zmenám takýchto údajov alebo k pristúpeniu k takýmto údajom došlo.“.

Daná právna úprava znamená ideový posun MyData konceptu v tom zmysle, že právo na sprístupňovanie údajov priznáva nielen fyzickým osobám a fyzickým osobám - podnikateľom ako dotknutým osobám v zmysle GDPR   
a národného zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ale aj právnickým osobám s cieľom nielen umožniť im kontrolu nad spracúvaním ich údajov, ale aj ich praktické a zmysluplné využívanie bezpečným spôsobom ich vydieľaním s konkrétnou treťou/tzv. Spoliehajúcou sa stranou, ktorú predstavuje najčastejšie subjekt z podnikateľského sektora ponúkajúci konkrétnu digitálnu službu (výnimočne sa v danom prípade môže jednať aj o subjekt verejnej správy, napr. Policajné orgány pri kontrole údajov obsiahnutých v dokladoch), ktorej využitím si fyzická alebo právnická osoba vyrieši konkrétnu životnú situáciu. K sprístupňovaniu údajov má pritom dochádzať v štátom garantovanom bezpečnom digitálnom prostredí prostredníctvom štátom prevádzkovanej informačnej technológie IS MOU ako garanciou spoľahlivosti technického riešenia, v ktorom sa spracúvajú citlivé osobné údaje (či dokonca osobitné kategórie osobných údajov v zmysle čl. 9 GDPR) a zároveň garanciou dôveryhodnosti údajov zdieľaných registrovaným používateľom IS MOU tretej strane.

Vyššie uvedená právna úprava predstavuje generálnu právnu úpravu horizontálneho charakteru. V danej súvislosti je opäť potrebné poukázať na vzťah „lex generalis” a „lex specialis”, ktorý je podstatou dôvodu legislatívno-právnej činnosti týkajúcej sa aktivity A1.

## Legislatíva EÚ

V danom kontexte je nutné zohľadniť Európsku dátovú stratégiu a z nej vyplývajúce právne záväzné akty EÚ vytvárajúce právny rámec pre aktívne, ale aj bezpečné využívanie údajov vznikajúcich v každodennom živote  
v digitálnom priestore širokým spektrom subjektov, avšak pri dôslednom rešpektovaní a zachovávaní práv dotknutej osoby na ochranu jej osobných údajov, ale aj vysokých požiadavkách na kyberbezpečnosť súvisiacich technológií a na druhej strane na pozitívnu používateľskú skúsenosť.

Ide najmä o nariadenie Európskeho parlamentu a Rady (EÚ) 2024/1183 z 11. apríla 2024, ktorým sa mení nariadenie (EÚ) č. 910/2014, pokiaľ ide o zriadenie európskeho rámca digitálnej identity a naň nadväzujúce vykonávacie nariadenia, z ktorých vyplynula nevyhnutnosť dynamicky akcelerovať vývoj v oblasti sprístupňovania údajov fyzickým osobám. Nariadenie predpokladá vytvorenie tzv. Európskej digitálnej identity pre občanov členských štátov v podobe EUDIW – EU Digital Identity Wallet-u. Každý členský štát je povinný do konca roka 2026 poskytnúť svojim občanom minimálne jedno štátom garantované technické riešenie pre Európsku digitálnu peňaženku identity, ktorá bude obsahovať súbor atomizovaných štátom garantovaných, dôveryhodných a vždy aktuálnych atribútov zo spoľahlivého zdroja pre vytvorenie podmienok pre jej používateľa na aktívne využívanie digitálnych služieb spoliehajúcich sa strán. V danom kontexte vzniká v národnom právnom režime koncept digitálnych dokladov rešpektujúci dizajnové požiadavky EUDIWu a umožňujúci aktívne využívanie atomizovaných datasetov/dokladov prostredníctvom štátom dodaných mobilných aplikácií.

Ďalším európskym právne záväzným aktom, ktorý predpokladá aktívne riadenie údajov dotknutou osobou, je nariadenie Európskeho parlamentu a Rady (EÚ) 2018/1724 z 2. októbra 2018 o zriadení jednotnej digitálnej brány na poskytovanie prístupu k informáciám, postupom a asistenčným službám a službám riešenia problémov   
a o zmene nariadenia (EÚ) č. 1024/2012 a naň nadväzujúce vykonávacie predpisy (nariadenia).

Uvedený právny predpis vo svojej podstatnej časti predpisuje v cezhraničnom kontexte implementáciu funkcionality výmeny údajov medzi orgánmi verejnej moci, čiže realizáciu princípu „1 x a dosť“, prostredníctvom tzv. OOTS = Once only technical system. Aktívna spolupráca dotknutej osoby sa v danom kontexte predpokladá (okrem možnosti prístupu k elektronickým službám členského štátu prostredníctvom autentifikácie cez EUDIW) pri „prehliadaní a schvaľovaní” sprístupňovania jej údajov získaných z informačných systémov verejnej správy členských štátov príslušným orgánom verejnej moci iného členského štátu prostredníctvom tzv. „preview space“,   
v súlade s ideami Mydata.

## Legislatívny rámec vo vzťahu k Objektom evidencie poskytovaným pre IS MOU

Vzhľadom na predmet a rozsah projektu sa aktivity v legislatívno-právnej oblasti budú primárne týkať týchto zákonov a na nich nadväzujúcich vykonávacích predpisov:

* zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci),
* zákon č. 65/2001 Z. z. o správe a vymáhaní súdnych pohľadávok v znení neskorších predpisov,
* zákon č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov.

## Legislatívny rámec vo vzťahu k informačnej bezpečnosti

* Zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov,
* Vyhláška Národného bezpečnostného úradu č. 227/2025 Z. z. o bezpečnostných opatreniach,
* Vyhláška Národného bezpečnostného úradu č. 264/2023 Z. z., ktorou sa mení a dopĺňa vyhláška Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení,
* Vyhláška Národného bezpečnostného úradu č. 492/2022 Z. z., ktorou sa ustanovujú znalostné štandardy   
  v oblasti kybernetickej bezpečnosti,
* Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov,
* Vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy,
* Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Tento zákon upravuje ochranu práv fyzických osôb pred neoprávneným spracúvaním ich osobných údajov, práva, povinnosti a zodpovednosť pri spracúvaní osobných údajov fyzických osôb, postavenie, pôsobnosť a organizáciu Úradu na ochranu osobných údajov Slovenskej republiky,
* ISO/IEC 27001 Informačné technológie. Bezpečnostné metódy. Systémy riadenia informačnej bezpečnosti. Požiadavky (ISO/IEC 27001:2013 vrátane Cor. 1: 2014 a Cor. 2: 2015),
* ISO/IEC 27002 Informačné technológie. Bezpečnostné metódy. Pravidlá dobrej praxe riadenia informačnej bezpečnosti,
* ISO/IEC 27005 Informačné technológie. Bezpečnostné metódy. Riadenie rizík informačnej bezpečnosti,
* ISO/IEC 29100 Privacy framework. (DPIA analýza voči dotknutým osobám),
* CSIRT - Metodika pre systematické zabezpečenie organizácií verejnej správy v oblasti informačnej bezpečnosti[[1]](#footnote-2).

# Popis súčasného stavu

## Aplikačná vrstva

MF SR plní dôležitú úlohu v správe štátnych pohľadávok a evidencii štátnej pomoci. Vedením a rozvojom systémov, ako sú Centrálny register splatných pohľadávok štátu, Register príjemcov pomoci a prípadov pomoci a systém pre pohľadávky Justičnej pokladnice, MF SR zabezpečuje transparentnosť a efektívnosť v správe verejných financií. Zároveň rozvíja nové funkčnosti, ktoré prispejú k automatizácii a vyššej presnosti údajov, čím posilní celkovú efektivitu verejnej správy.

Nižšie v tabuľke je uvedený aktuálny stav poskytovanie údajov zo zdrojových IS do IS CPDI:

|  |  |  |  |  |
| --- | --- | --- | --- | --- |
| **Inštitúcia** | **Systém** | **Objekt evidencie** | **Int. väzba (AS IS STAV)** | **Služba IS CPDI** |
| Centrálny ekonomický systém (CES MFSR) | isvs\_6252 | Pohľadávky Justičnej pokladnice voči subjektom | 1. Poskytnutie údajov o pohľadávkach subjektu | *"sluzba\_is\_49251 CSRU\_WriteDataTo"* |
| Informačný systém pre evidenciu a monitorovanie pomoci (SEMP) | isvs\_47 | Register príjemcov pomoci a prípadov pomoci | 1. Poskytnutie údajov z registra príjemcov pomoci a prípadov pomoci | *"sluzba\_is\_49251 CSRU\_WriteDataTo"* |

1. Súčasný stav poskytovania údajov MF SR do IS CPDI

### Platforma na komplexný manažment údajov

MF SR v súčasnosti nemá vybudovanú rezortnú platformu na manažment údajov (ďalej aj ako „RPMÚ“).

MF SR má zakúpené licencie a používa SW produkty, ktoré svojou funkčnosťou riešia parciálne funkčné oblasti RPMÚ. Sú to:

| Produkt | Popis |
| --- | --- |
| SAP Business Objects Data Services (Data Integrator, Data Quality) | Poskytuje funkčnosti pre procesy ETL, dátovej integrácie a dátovej kvality. |
| SAP Business Objects Information Steward | Poskytuje funkčnosti používateľského rozhrania pre data governance, profiling, cleansing a data lineage a reporting monitoringu dátovej kvality. |
| Karaf, ActiveMQ | Poskytuje funkčnosti servisnej zbernice (ESB) formou vystavených služieb SOAP a REST API. |
| SAP NetWeaver Process Integration/Orchestration v.7.5, SAP BTP Integration suite | Poskytuje funkčnosti komplexnej integračnej platformy formou on-premise/cloud/hybridnej architektúry. |

1. Zoznam a popis používaných SW produktov v oblasti Manažmentu údajov

### Zdrojové IS – IS CRPŠ/IS CEM, IS JP a IS SEMP

Aktuálny stav informačných systémov, ktoré budú poskytovať OE pre IS MOU:

* IS SEMP – je integrovaný na IS CPDI za účelom poskytovania údajov iným IS VS a tiež za účelom prijímania údajov z iných IS VS. Údaje o právnických osobách nie sú stotožňované na RPO. IS SEMP má vlastné GUI ktorým je možno vkladať/meniť údaje, ktoré ale nie sú kontrolované na ZČ ani RPO.
* IS JP je integrovaný na IS CPDI za účelom poskytovania údajov iným IS VS. (Pozn. IS JP ako súčasť IS CES je z pohľadu poskytovania dát do IS MOU predmetom dopytovej výzvy, no samotná úprava IS JP nie je predmetom dodávky projektu popisovaného v tomto Opise predmetu zákazky).
* IS CRPŠ má vystavené rozhrania a vlastné GUI, ktorými sa do IS CRPŠ zapisujú/upravujú údaje. IS je integrovaný na CPDI za účelom kontroly kvality údajov voči RPO. V prípade nekvality sú o tom notifikovaní správcovia a tí sú zodpovední za opravu údajov. IS CRPŠ nerieši nekvalitu voči RFO.

Nižšie uvedený obrázok popisuje aktuálny stav a základné dátové toky komponentov zapojených do výzvy.

Obrázok, na ktorom je diagram, plán, štvorec, text

Obsah vygenerovaný umelou inteligenciou môže byť nesprávny.

1. Aktuálny stav aplikačnej architektúry

|  |  |  |  |  |  |
| --- | --- | --- | --- | --- | --- |
| **Kód ISVS**  *(z MetaIS)* | **Názov ISVS** | **Modul ISVS**  *(zaškrtnite, ak ISVS je modulom)* | **Stav IS VS** | **Typ IS VS** | **Kód nadradeného ISVS**  *(v prípade zaškrtnutého checkboxu pre modul ISVS)* |
| isvs\_6252 | Centrálny ekonomický systém (CES MF SR) |  | Prevádzkovaný a plánujem rozvíjať | Agendový |  |
| isvs\_47 | Informačný systém pre evidenciu a monitorovanie pomoci (SEMP) |  | Prevádzkovaný a plánujem rozvíjať | Agendový |  |
| isvs\_7664 | Centrálny register pohľadávok štátu |  | Prevádzkovaný a plánujem rozvíjať | Agendový |  |

1. Zoznam dotknutých IS podľa evidencie MetaIS

#### Popis systému IS SEMP

Informačný systém pre evidenciu a monitorovanie pomoci (IS SEMP) slúži na evidenciu všetkých foriem štátnej pomoci a minimálnej pomoci poskytovanej Slovenskou republikou v súlade s pravidlami EÚ. **Štátna pomoc** predstavuje pomoc poskytovanú v akejkoľvek forme členským štátom alebo zo štátnych prostriedkov, ktorá narúša hospodársku súťaž alebo hrozí narušením hospodárskej súťaže tým, že zvýhodňuje určitých podnikateľov alebo výrobu určitých druhov tovaru, je nezlučiteľná s vnútorným trhom, pokiaľ ovplyvňuje obchod medzi členskými štátmi. **Minimálna pomoc (tzv. de minimis)** predstavuje pomoc, ktorá môže byť poskytovaná jedinému podniku za predpokladu, že nepresahuje strop stanovený v jednotlivých nariadeniach upravujúcich poskytovanie minimálnej pomoci za obdobie stanovené v týchto nariadeniach.

**Účel systému** je zabezpečiť, aby bola štátna pomoc a minimálna pomoc poskytovaná transparentne a v súlade   
s pravidlami hospodárskej súťaže stanovenými EÚ. Tento register umožňuje monitorovanie výšky poskytovanej pomoci jednotlivým subjektom a zároveň zaisťuje, aby príjemcovia neprekročili stropy pomoci.

**Správcom IS SEMP** je Protimonopolný úrad SR, ktorý je koordinátorom pomoci podľa zákona č. 358/2015 Z. z.   
o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (ďalej len „zákon o štátnej pomoci“).

**Prevádzkovateľom IS SEMP** je MF SR, ktoré je zodpovedné za rozvoj a modernizáciu IS SEMP. IS SEMP je majetkovo zaradený na MF SR. Vzájomné vzťahy PMÚ a MF SR sú upravené osobitnou dohodou dostupnou na <https://crz.gov.sk/2630716/?csrt=5980142112407516063>.

Riešenie IS SEMP je postavené na funkčnosti pre oblasť riadenia žiadostí o schválenie poskytnutia pomoci vrátane zaznamenávania poskytnutej pomoci a celkovej kontroly poskytnutej štátnej a minimálnej pomoci s doplnenou funkčnosťou portálu pre prístup z internetu a notifikáciou poskytnutej pomoci v rámci Slovenska pre orgány Európskej komisie.

Riešenie v IS SEMP primárne pokrýva nasledovné 2 oblasti:

1. Oblasť riadenia žiadostí o schválenie poskytnutia štátnej pomoci a registre
2. Oblasť monitorovania a kontroly čerpania štátnej a minimálnej pomoci

**Oblasť riadenia žiadostí o schválenie poskytnutia pomoci vrátane evidencie poskytnutej pomoci a registre**

Funkčnosť pre oblasť riadenia žiadostí o schválenie poskytnutia štátnej pomoci (ďalej len „žiadostí o pomoc“) zabezpečuje elektronizáciu riadenia žiadostí o pomoc ((štátnu pomoc a minimálnu pomoc) spolu so správou základných registrov (Register poskytovateľov pomoci, Register príjemcov pomoci, Register schém štátnej pomoci a minimálnej pomoci) a ich sprístupnenie cez web portál pre žiadateľov, poskytovateľov pomoci, vykonávateľov schémy, ako aj pre prípadných ďalších aktérov v systéme riadenia pomoci. IS SEMP v súlade so zákonom o štátnej pomoci slúži na zaznamenávanie poskytnutej pomoci v lehotách stanovených zákonom o štátnej pomoci.

**Oblasť monitorovania a kontroly poskytnutia pomoci**

IS SEMP napĺňa cieľ v maximálnej miere automatizovať vstup údajov o poskytnutej pomoci využitím existujúcich údajov v elektronickej forme, a tým minimalizovať manuálne spracovávanie požadovaných údajov pre všetkých aktérov systému poskytovania pomoci, poskytovateľov pomoci, vykonávateľov schémy aj príjemcov, čo jednak znižuje prácnosť a administratívne zaťaženie, ale v neposlednom rade zabezpečuje vyššiu kvalitu údajov   
a možnosti efektívnejšej kontroly nad celým procesom riadenia pomoci.

Toto riešenie na účely kontroly čerpania pomoci využíva existujúce informácie o realizovaných a zaúčtovaných platbách v ManEx pre poskytovateľov pomoci, resp. vykonávateľov schémy, ktorí majú vedené svoje účty v Štátnej pokladnici a sú súčasťou CES.

Pre ostatných poskytovateľov pomoci, vykonávateľov schémy poskytuje alternatívny centrálny vstupný kanál cez web portál, kde môžu nahrávať údaje buď manuálne alebo importovať cez definované štruktúry zo svojich projektových, ekonomických alebo bankových IS.

Všetky údaje uchovávané a spracúvané v celom IS SEMP sú verejne dostupné, v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

##### Architektúra systému IS SEMP

**Schéma aplikačnej architektúry systému IS SEMP**

A diagram of a company

AI-generated content may be incorrect.

1. Aktuálny stav aplikačnej architektúry IS SEMP

**Popis komponentov systému IS SEMP**

**SEMP Core –** základný komponent aplikácie IS SEMP. Je postavený na platforme Microsoft Dynamics CRM 2013 Server, určený pre správu a riadenie služieb pre organizácie (Customer Relationship Management). SEMP Core CRM systém tvorí prezentačnú a administračnú vrstvu SEMP pre pracovníkov PMÚ, ktorý je dostupný prostredníctvom internetového prehliadača Internet Explorer a CRM Web Klienta.

SEMP Core zabezpečuje funkcie:

* Centrálna správa registrov organizácií
  + Organizácie – Poskytovatelia, Vykonávatelia
  + Organizácie – Príjemcovia pomoci
  + Kontaktné osoby – Poskytovatelia, Vykonávatelia
* Centrálna správa registrov schém pomoci
  + Schémy štátnej pomoci
  + Schémy minimálnej pomoci
  + Správa kategorizácie schém pomoci
* Poskytovanie služieb
  + Manažment žiadostí o schémy
  + Manažment prípadov
  + Správa procesných aktivít
* Automatické pracovné postupy
  + Workflows
* Rozšírené vyhľadávanie
* Výstupné zostavy
  + Reporty

**Systémové API rozhranie CRM** - komunikácie s inými informačnými systémami, komunikácia medzi CRM systémom a SEMP Portálmi. Je zabezpečená pomocou štandardného API rozhrania (Web Services) CRM   
a novovyvinutých webových služieb:

**SEMP Secure portál** - je časť aplikácie vypublikovaná do internetu, v ktorom je dostupná vybraná funkčnosť   
a tvorí prezentačnú vrstvu pre Poskytovateľov pomoci a Vykonávateľov schémy. Portál je webová aplikácia vyvinutá na platforme DOT.NET Framework. Na SEMP Secure portáli je dostupná nasledovná funkcionalita SEMP:

* zaznamenávanie poskytnutej pomoci,
* evidencia žiadosti o pomoc,
* zadávanie údajov o poskytnutých platbách pomoci,
* registrácia príjemcov pomoci.

**SEMP Public Portál** tvorí prezentačnú vrstvu IS SEMP pre Verejnosť dostupnú z internetu. Webová aplikácia je vyvinutá na platforme DOT.NET Framework. Na SEMP Public portál sú publikované aj reporty a datasety pre verejnosť.

**MS SQL Server** – databázová vrstva pre všetky IS SEMP komponenty.

**SAP Business Objects (SAP BOBJ)** - slúži ako reportingová nadstavba nad IS SEMP. Je využitý existujúci systém (inštancia) SAP BOBJ pre reporting MF SR. Dátovým zdrojom pre výkazy je databáza IS SEMP. Reportingový systém SAP BOBJ slúži na prezentáciu (zobrazenie) dát vo výkazoch. Tvoria ho klientské nástroje platformy SAP BOBJ pre administráciu, prezeranie a tvorbu reportov (portál InfoView, riadiaca konzola a ďalšie). SAP BOBJ poskytuje reporty a datasety pre CRM systém, IS SEMP Portály a pre modul TAM (transparentnosť poskytovania štátnej pomoci) Európskej komisie.

**SAP Proces Integration (SAP PI)** zabezpečuje funkcie aplikačnej integrácie pre automatizovaný import platieb pomoci z IS ŠP s komunikáciou na ekonomické informačné systémy.

I**S ŠP - ManeEx** - ManEx je bankovým modulom systému IS ŠP, v ktorom sú evidované a spravované platby organizácií štátnej správy a územnej samosprávy. Pre IS SEMP je modul využívaný pre možnosť automatizovaného importu údajov o platbách čerpaní pomoci (štátnej, minimálnej).

**Ekonomický informačný systém (EIS)** je systém postavený na produkte SAP ERP, ktorý bol využívaný viacerými organizáciami rezortu MF SR na vedenie ich ekonomických agend. Veľká časť týchto systémov bola migrovaná do CES. V rámci IS SEMP je tento využívaný ako jeden zo zdrojov údajov o poskytovaní a čerpaní štátnej a minimálnej pomoci.

**Mail server** - v rámci IS SEMP je využívaný poštový SMTP server DataCentra na posielanie e-mailových notifikačných správ z CRM systému prostredníctvom komponentu CRM E-mail Router.

**IAM pre SEMP secure portál - RRP (Rozšírené riadenie prístupov)** - Systém RRP zabezpečuje centralizovanú správu riadenia prístupov k integrovaným informačným systémom prevádzkovaným v DataCentre. Unifikovaná centralizovaná správa prístupov umožňuje jednoznačnú identifikáciu väzieb identity používateľa s pridelenými prístupmi v integrovaných informačných systémoch. V rámci riešenia je systém RRP využívaný ako primárny zdroj údajov o organizáciách a používateľoch IS SEMP (PMÚ, Poskytovatelia/Vykonávatelia).

**IAM pre SEMP core - Active Directory (AD KTI DC)** -Služba Active Directory príslušného Domain Controllera   
v DataCentre zabezpečuje autentifikáciu používateľov do používateľského rozhrania CRM systému: CRM Web Klient.

**IS CPDI** (Centrálna platforma dátovej integrácie) je rozšírením IS CSRÚ. Zabezpečuje služby dátovej integrácie na IS poskytovateľov a vykonávateľov pomoci s referencovaním a poskytovania údajov voči registru právnických osôb (RPO) a základným číselníkom.

##### Služby poskytované informačným systémom

IS SEMP poskytuje nasledovné aplikačné služby:

* as\_66996 Poskytovanie číselníkov a registrov IS SEMP – služba poskytuje pre konzumentov údaje číselníkov a registrov spravovaných v IS SEMP.
* as\_66912 Nahrávanie údajov o čerpaní pomoci – služba poskytuje zápis údajov o čerpaní pomoci pre organizácie majúce zákonné oprávnenie poskytovať pomoc.
* as\_66911 Zápis organizácií a prípadov minimálnej pomoci – služba poskytuje zápis identifikačných a iných kmeňových údajov organizácie poskytujúcej minimálnu pomoc (de minimis) a jednotlivých prípadov poskytnutia pomoci.

##### Identifikované nedostatky súčasného stavu

Informačné systémy, ktoré spracúvajú osobné údaje alebo citlivé údaje, vyžadujú pravidelnú identifikáciu a analýzu rizík spojených s bezpečnosťou týchto údajov.

Je potrebné zabezpečiť, aby boli identifikované potenciálne hrozby a zraniteľnosti, ktoré môžu ohroziť dôvernosť, integritu a dostupnosť údajov. Znižuje sa tým riziko porušenia pravidiel ochrany osobných údajov a zlepšuje sa celková bezpečnosť spracovávaných dát.

Kritickými prvkami aktuálnej architektúry IS SEMP, ktorý je prevádzkovaný od roku 2014, sú softvérové produkty na báze produktov Microsoft CRM, ktorým skončila podpora zo strany výrobcu spoločnosti Microsoft, čo prináša vysoké riziko spojené s prevádzkou vlastného IS SEMP, ako aj systémov, ktoré sú integrované, prípadne sa plánujú integrovať na IS SEMP.

Ide o nasledovné SW produkty a komponenty:

* **Microsoft Dynamics CRM 2013** (podpora skončila 8. 1. 2019; minimálna rozšírená podpora (iba kritické opravy) skončila 9. 1. 2024).
* **Microsoft Windows Server 2012 Standard** (podpora skončila 9. 10. 2018; minimálna rozšírená podpora (iba kritické opravy) sa skončila 10. 10. 2023).
* **Microsoft SQL Server 2012 SP1** (podpora skončila 9. 10. 2018; minimálna rozšírená podpora (iba kritické opravy) sa skončila 12. 7. 2022).

Aby mohol IS SEMP zabezpečovať funkcie agendy PMÚ pre oblasť monitorovania štátnej a minimálnej pomoci, poskytovať požadované údaje pre IS MOÚ v súlade s bezpečnostnými a prevádzkovými požiadavkami, je nevyhnutné zabezpečiť a vykonať upgrade/migráciu systému na podporovanú platformu s víziou udržateľnosti do budúcnosti.

#### Popis systému CRPŠ/CEM

Informačný systém Centrálny register pohľadávok štátu je systém pre správcov pohľadávok, pomocou ktorého je zabezpečený zber a evidencia splatných pohľadávok štátu.

Informačný systém Centrálny register pohľadávok štátu bol vytvorený v zmysle znenia zákona Národnej rady Slovenskej republiky č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov (ďalej aj ako „Zákon“), ktorý ustanovil MF SR povinnosť zriadiť Centrálny register splatných pohľadávok štátu do 1. januára 2016 a uložil správcom povinnosť zabezpečiť evidenciu dlžníkov v centrálnom registri do 1. júla 2016.

Správcom pohľadávky štátu na účely tohto zákona je správca majetku štátu podľa zákona NR SR č. 278/1993 Z. z. o správe majetku štátu v znení neskorších predpisov, ak spravuje pohľadávky štátu, t. j. predovšetkým:

1. štátna rozpočtová organizácia a štátna príspevková organizácia,
2. štátny fond,
3. právnická osoba zriadená osobitným zákonom, ak na základe zákona spravuje majetok štátu,
4. štátny orgán bez právnej subjektivity, ak podľa zákona alebo osobitného predpisu spravuje majetok štátu.

Predmetom evidencie sú pohľadávky štátu po lehote splatnosti vznikajúce zo:

* zmlúv,
* správneho konania,
* služobného, pracovného (alebo obdobného) pomeru,
* náhrady škody, bezdôvodného obohatenia a pod., tzn. pohľadávky, ktoré nemajú špeciálny režim vymáhania.

**Popis funkcionalít pre verejnosť G2C a G2B**

* Poskytnutie opendát, formou XML súboru
* Vyhľadanie dlžníkov a pohľadávok podľa kritérií
* Poskytnutie zoznamu pohľadávok s informáciou o dlžníkovi, správcovi, splatnosti, dlžnej sume, dôvode vzniku
* Kontakt na správcu pre poskytnutie informácie o pohľadávke
* Často kladené otázky, informácie o registri, kontaktné údaje (správca, prevádzkovateľ)

**Popis funkcionalít pre verejnú správu G2G**

* Evidencia pohľadávok
  + Evidencie dohody o splátkach, dohody o odklade platenia
  + Evidovanie údajov o dlžníkovi, vrátane adries
  + Zaevidovanie zániku
  + Zaevidovanie oživenia
  + Rozhodnutie o exekučnom titule
  + Zmena správcu v prípade zániku
* Odoslanie pohľadávky z/do konsolidácie
* Stotožnenie dlžníka na RPO
* Anonymizácia osobných údajov dlžníkov
* Funkčnosti pre poverenú osobu (SK)
  + Odoslanie pohľadávok na konsolidáciu
  + Vrátenie pohľadávok z konsolidácie
  + Príjem pohľadávok do konsolidácie
* Notifikácie
* Reporting
* B2B integračné služby
* Zobrazovanie histórie nad evidenciou a jednotlivými objektami
* Import a export údajov o pohľadávkach a číselníkov z/do štruktúrovaného súboru
* Funkcionalita pre gestora a správcu CRPŠ
  + Správa číselníkov
  + Prehľady o správcoch
  + Správa B2B používateľov a prehľad o B2B komunikácii

Informačný systém Centrálna evidencia majetku (ďalej len „CEM“) je systém pre správcov majetku štátu, pomocou ktorého je zabezpečený zber a evidencia údajov o spravovanom majetku štátu a užívanom majetku.

CEM je informačný systém vytvorený na základe zákona Národnej rady Slovenskej republiky č. 278/1993 Z. z.   
o správe majetku štátu v znení zákona č. 324/2014 Z. z. (ďalej len „zákon o správe majetku štátu“) ako verejne dostupná evidencia nehnuteľného majetku, ktorý slúži na plnenie jednotlivých funkcií štátu.

Cieľom CEM je prehľad o nehnuteľnom majetku vo vlastníctve Slovenskej republiky, ktorý slúži na verejnoprospešné a nepodnikateľské účely. Takisto sa v CEM eviduje aj majetok iných vlastníkov, ktorý slúži na plnenie funkcií štátu alebo na iné verejnoprospešné účely, ktoré vykonávajú štátne rozpočtové a príspevkové organizácie alebo štátne fondy. CEM spravuje MF SR. Za správnosť a aktuálnosť údajov zodpovedajú správcovia majetku štátu.

V CEM sa evidujú bytové budovy, nebytové budovy, byty, nebytové priestory a pozemky vo vlastníctve Slovenskej republiky, ktoré spravujú správcovia majetku štátu podľa zákona o správe majetku štátu, a tiež bytové budovy, nebytové budovy, byty, nebytové priestory a pozemky vo vlastníctve iných vlastníkov, ktorý užívajú štátne rozpočtové a príspevkové organizácie alebo štátne fondy. V CEM sa neeviduje nehnuteľný majetok v správe alebo v užívaní štátnych podnikov ani majetok vo vlastníctve alebo v užívaní akciových spoločností s majetkovou účasťou štátu.

**Popis funkcionalít pre verejnosť G2C a G2B**

* Poskytnutie opendát, formou REST API
* Vyhľadanie majetku podľa kritérií
* Poskytnutie údajov o nehnuteľnosti – základné údaje, údaje o správcoch, údaje o užívaní majetku štátu, údaje o iných vlastníkoch
* Zobrazenie na Google Maps, Katastrálnej mape (ZBGIS)
* Často kladené otázky, informácie o registri, kontaktné údaje (správca, prevádzkovateľ)

**Popis funkcionalít pre verejnú správu G2G**

* Evidencia majetku SR a iných vlastníkov
  + založenie, zmena, vyradenie
  + evidencia stavieb a ich priestorov, pozemkov, nebytových priestorov a bytov
* Evidencia o užívaní majetku SR
  + založenie, zmena, vyradenie
  + evidencia o užívaní priestorov stavieb, pozemkov, nebytových priestorov a bytov
* Stotožnenie nehnuteľnosti na Kataster nehnuteľností
* Poskytnutie údajov o chýbajúcom majetku z Katastra nehnuteľností a jeho založenie
* Vyhľadávanie nehnuteľnosti pri evidencii nového majetku z Katastra nehnuteľností
* Stotožnenie používateľa a vlastníka majetku na RPO
* Prevod správy majetku
* Anonymizácia osobných údajov vlastníkov a užívateľov majetku SR
* Notifikácie
  + na blížiace sa uplynutie doby užívania majetku štátu
  + notifikácie odovzdávajúcemu a preberajúcemu správcovi v procese prevodu správy
  + notifikácie o výsledkoch stotožnenia osôb vrátane návrhov na stotožnenie
* Reporting a tlačové zostavy
* B2B integračné služby
* Zobrazovanie histórie nad evidenciou a jednotlivými objektami
* Import a export údajov o majetku a číselníkov z/do štruktúrovaného súboru
* Funkcionalita pre gestora a správcu CEM
  + Správa číselníkov (preberanie Základných číselníkov z IS CDPI)
  + Prehľady o správcoch
  + Správa B2B používateľov a prehľad o B2B komunikácii
  + Administratívne nástroje pre sledovanie komunikácie s CSRÚ

##### Architektúra systému CRPŠ/CEM

**Schéma aplikačnej architektúry systému CRPŠ/CEM**

Obrázok, na ktorom je text, snímka obrazovky, diagram, nalepovacie lístočky

Obsah vygenerovaný umelou inteligenciou môže byť nesprávny.

1. Aktuálny stav aplikačnej architektúry IS CRPŠ/CEM

**Popis komponentov riešenia CRPŠ/CEM**

**Portál CRPŠ/CEM/CKS** - súčasťou riešenia portálu je sada portálových aplikácií pre správcov údajov o pohľadávkach štátu a správcov dát majetku, ich zadávanie, aktualizácia a prezeranie.

Na portáli sú vyvinuté nasledovné funkčnosti:

* Správa používateľov – integrácia na centrálnu správu používateľov v DataCentre (IS RRP) a automatizovaná replikácia údajov o používateľoch a ich rolách
* Evidencia údajov o pohľadávkach
  + Zaevidovanie novej pohľadávky, zmena, zánik
  + Stotožnenie dlžníka na RPO
  + Odoslanie z/do konsolidácie
  + Evidencia a zobrazovanie histórie jednotlivých objektov
* Evidencia údajov o majetku
  + Zaevidovanie nového majetku, zmena, vyradenie
  + Zaevidovanie nového majetku z Katastra nehnuteľností
  + Stotožnenie užívateľa a vlastníka majetku na RPO
  + Stotožnenie nehnuteľnosti na Kataster nehnuteľností
  + Prevod správy majetku
  + Evidencia a zobrazovanie histórie jednotlivých objektov
* Notifikačné služby
* Exportné a importné funkcionality
  + Export a import údajov o pohľadávkach a o majetku
  + Export číselníkov
* Funkcionalita pre gestora a správcu CRPŠ a CEM
* B2B integračné služby
* Integračné služby voči IS CPDI (Základné číselníky, RPO, IS Katastra nehnuteľností)

Portál má vytvorené rozhranie na IS CPDI (CSRÚ), prostredníctvom ktorého sú využívané služby systému CPDI na stotožňovanie právnických osôb voči referenčným registrom.

**Verejný portál CRPŠ/CEM** – verejne prístupná časť registra, ktorá sprístupňuje dáta replikáciou povinne zverejňovaných údajov z databázy Portálu CRPŠ/CEM do systému vo verejnej zóne DataCentra dostupnej z internetu. Replikácia prebieha v dohodnutej periodicite (štandardne 1 x denne) prostredníctvom nástroja dátovej integrácie.

Na verejnom portáli sú vyvinuté nasledovné funkčnosti:

* Vyhľadávanie fulltextové alebo podľa kritérií
* Všeobecné informácie o registri a kontaktné údaje
* Zobrazenie zoznamu nájdených pohľadávok
* Otvorené dáta pohľadávok formou XML súboru
* Zobrazenie zoznamu vyhľadaného majetku
* Zobrazenie detailu majetku
* Zobrazenie nehnuteľností lokalizovaných na mapách – Google Maps a ZBGIS. Pre získanie lokalizácie sa využívajú služby Open Street Maps.
* Overovanie fotografií stavieb – v rámci evidencie nehnuteľností v Portáli CEM je možné doplniť k stavbe fotografiu, ktorá sa následne replikuje na web. Na účely kontroly sa využíva služba Google Vision.
* Otvorené dáta majetku formou REST API

**SAP Business Objects (SAP BOBJ)** zabezpečujúce funkčnosť reportingu a analýz údajov. Vybraní používatelia registra CRPŠ/CEM môžu pristupovať k údajom registra prostredníctvom SAP BOBJ, kde majú k dispozícií pevne formátované výstupy, ako aj analytické reporty.

**Dátový sklad (DWH)** uchováva údaje v štruktúrach potrebných pre reporting a analýzu údajov, vrátane uchovania historických údajov registra s dátumom časovej platnosti. Na účely DWH je využitá samostatná inštancia databázy Oracle v DataCentre.

**SAP Process Integration (SAP PI)** - integračné rozhranie B2B založené na technológií SAP PI ako štandardnej integračnej vrstve, ktorá je aktuálne nasadená a používaná v prostredí DataCentra.

**SAP Data Services (SAP DS)** - ETL systém, ktorý zabezpečuje replikáciu dát do DWH a Verejného portálu CRPŠ/CEM. Využíva sa existujúci systém SAP DS v DataCentre. SAP DS slúži aj pre potreby integrácie na IS CPDI (Centrálna platforma dátovej integrácie).

**IS Správcov pohľadávok** - predstavujú lokálny informačný systém na evidenciu pohľadávok u jednotlivých správcov pohľadávok.

**IS Správcovu majetku** - predstavujú lokálny informačný systém na evidenciu majetku štátu u jednotlivých správcov majetku štátu.

**IAM pre CRPŠ/CEM** - systém pre správu používateľov a identít (IAM). Pre prístup a správu oprávnení používateľov a organizácií v IS CRPŠ/CEM je využitý systém RRP (Rozšírené riadenie prístupov) v DataCentre spolu s databázou LDAP.

**Mail server** - Na účely zasielania notifikácií a reportov je využitý SMTP server DataCentra.

**IS CPDI** (Centrálna platforma dátovej integrácie), ktorá je rozšírením IS CSRÚ. Zabezpečuje služby dátovej integrácie, referencovania a poskytovania údajov registra právnických osôb (RPO), poskytovanie základných číselníkov z MetaIS a sprístupnenie služieb ÚGKK - Katastra nehnuteľností (KN)

##### Služby poskytované systémom

IS CRPŠ/CEM poskytuje nasledovné koncové služby

* ks\_381139 Evidencia pohľadávok a dlžníkov – služba umožňuje evidovať pohľadávky po lehote splatnosti evidované u správcov pohľadávok, vrátane údajov o dlžníkovi.
* ks\_381043 Publikovanie informácií o nehnuteľnom majetku štátu – služba umožňuje vyhľadávať údaje o nehnuteľnom majetku štátu

IS CRPŠ/CEM poskytujú nasledovné aplikačné služby:

* as\_66916 Stotožnenie osôb – služba umožňuje koncovej službe stotožniť osobu dlžníka pre pohľadávky evidované u viacerých správcov pohľadávok
* as\_66917 Využitie spoločných modulov ÚPVS – služba umožňuje koncovej službe používať spoločné moduly ÚPVS
* as\_66955 Nahratie pohľadávok – služba umožňuje správcom pohľadávok zapísať údaje o pohľadávkach
* as\_66965 Aktualizácia údajov – služba umožňuje správcom pohľadávok aktualizovať údaje o stave pohľadávok a dlžníkoch
* as\_66957 Potvrdenie/zamietnutie pre SK – služba umožňuje koncovej službe výmenu údajov so Slovenskou konsolidačnou
* as\_66958 Synchronizácia údajov pohľadávok – služba umožňuje správcovi synchronizovať údaje o pohľadávkach
* as\_66959 Synchronizácia číselníkov – služba umožňuje konzumentom synchronizovať číselníky v správe IS CRPŠ
* as\_66915 Stotožnenie majetku a osôb – služba umožňuje koncovej službe stotožniť nehnuteľný majetok a osobu s evidovaným vzťahom k nehnuteľnosti evidovanej u viacerých správcov majetku
* as\_66960 Nahratie majetku - služba umožňuje správcom nehnuteľného majetku zapísať údaje o nehnuteľnostiach v ich správe
* as\_66961 Synchronizácia údajov majetku – služba umožňuje správcovi synchronizovať údaje o nehnuteľnom majetku
* as\_66962 Aktualizácia údajov – služba umožňuje správcom nehnuteľného majetku aktualizovať údaje o stave nehnuteľnosti a osobách s evidovaným vzťahom k nim
* as\_66963 Synchronizácia číselníkov – služba umožňuje konzumentom synchronizovať číselníky v správe IS CEM
* as\_66964 Synchronizácia zoznamu správcov/organizácií – služba umožňuje koncovej službe synchronizovať údaje zoznamu správcov
* as\_66965 Správa prevodov – služba umožňuje správcom nahrávať údaje o prevodoch majetku
* as\_66966 Správa chýbajúceho majetku – služba umožňuje správcom riešiť súlad s evidenciou v KN
* as\_67097 Zápis údajov do CSRÚ (CPDI) – služba zapisuje do IS CPDI údaje zoznamu správcov CEM

##### Identifikované nedostatky súčasného stavu

Jedným z kľúčových rizikových faktorov aktuálneho stavu je aktuálna architektúra IS CRPŠ/CEM.

MF SR má identifikované aplikačné komponenty systému, ktorým skončí podpora od spoločnosti SAP v roku 2027. Táto skutočnosť má za následok nevyhnutnosť upgradovať/migrovať vybrané komponenty riešenia IS CRPŠ/CEM na identifikovaných nasledovníkov.

Jedná sa o nasledovné SAP komponenty:

1. SAP Netweaver (ABAP/JAVA) - Application runtime
2. SAP NetWeaver (Enterprise Portal)

Na uvedených komponentoch je postavená základná funkčnosť riešenia IS CRPŠ/CEM.

## Dátová vrstva

Údaje v organizácii MF SR sa posledné roky nemanažujú systematicky. Chýbajú jasné pravidlá a metodiky pre jednotlivé úrovne, ako sú používanie údajov, riadenie údajov a samotná správa údajov. Neexistuje ani konzistentné modelovanie týchto oblastí v príslušných vrstvách architektúry, najmä dátová architektúra. Pravidlá a metodiky nezahŕňajú potrebné definície dátových prvkov, ich použitie, spôsob odvodzovania údajov ani spôsob interpretácie. Tento nedostatok vedie k absencii vysokoúrovňového prístupu k manažmentu údajov v rámci inštitúcie.

V súčasnosti dátová kancelária MF SR nie je vytvorená, tzn. oblasť správy údajov, interoperabilita dát, procesy čistenia údajov a tvorba metodík pre riadenie a správu údajov v rámci organizácie nie sú dostatočne implementované ani dostatočne personálne zabezpečené.

Zdrojové IS majú dátovú kvalitu pokrytú nasledovne:


* IS CRPŠ
  + Má pokrytú kontrolu dátovej kvality na aplikačnej úrovni, vrátane B2B integrácie, ako aj na úrovni GUI za využitia kontextovej nápovede.
  + Na stotožnenie PO na RPO využíva DQ službu CPDI.
  + Neposkytuje report o kvalite údajov.
  + Nevedie centrálnu evidenciu kontrol dátovej kvality. Využívané kontroly sú len v popise validácií.
* IS SEMP
  + Má pokrytú kontrolu dátovej kvality na aplikačnej úrovni, vrátane B2B integrácie, ako aj na úrovni GUI.
  + Subjekty PO nemá stotožňované na RPO.
  + Nemeria kvalitu dát a neposkytuje report dátovej kvality.
* IS JP
  + Nie sú aplikované pravidlá kontrol na aplikačnej úrovni. Na základe smernice „Opatrenie vedúceho justičnej pokladnice“ je popísané, ktoré údaje sa majú kontrolovať a ako. Ide o manuálnu kontrolu.
  + Na stotožnenie PO na RPO sa využíva DQ služba CPDI sprostredkovaná v rámci IS CES a priamu integráciu na RPO, sú realizované jednotkové dopyty pre potreby overenia správnosti adresných bodov.
  + Neposkytuje report o dátovej kvalite.

|  |  |  |  |  |  |  |  |
| --- | --- | --- | --- | --- | --- | --- | --- |
| IS | Kontrola dátovej kvality na aplikačnej úrovni | B2B integrácia | Kontrola dátovej kvality na úrovni GUI | Stotožnenie PO na RPO | Poskytuje report o kvalite údajov | Centrálna evidencia kontrol dátovej kvality | Popis validácií |
| CRPŠ | Áno | Áno | Áno | DQ služba CPDI | Nie | Nie | Áno |
| SEMP | Áno | Áno | Áno | Nie | Nie | Nie | Nie |
| JP | Nie | Nie | Nie | DQ služba CPDI, IS CES, priama integrácia na RPO | Nie | Nie | Áno |

## Technologická vrstva

### Architektúra systémov CRPŠ/CEM

Nasledujúca schéma znázorňuje architektúru IS CRPŠ/CEM a ich komunikačné väzby. Je nezávislá od prostredia, čo znamená, že technologická architektúra je identická na testovacom aj produkčnom prostredí.



1. Technologická architektúra IS CRPŠ/CEM

### Architektúra IS SEMP

Súčasná architektúra IS SEMP pre jedno prostredie obsahuje nasledovné serverové produkty:


* 4x Microsoft Windows Server
* 1x Microsoft SQL Server
* 1x Microsoft Dynamics CRM Server

Súčasné riešenie obsahuje 3 prostredia:

* Vývojové (DEV) - v AZUR Cloud dodávateľa
* Testovacie (TEST) - v DataCentre
* Produkčné (PROD) - v DataCentre

V DataCentre je na účely TEST a PROD prostredia IS SEMP použitých 8 virtuálnych serverov s architektúrou CPU x84 a 12 Microsoft serverových produktov.

Schéma Technologickej architektúry PROD prostredia je znázornená na nasledovnom obrázku:



1. Technologická architektúra IS SEMP

# Požiadavky cieľového stavu

Projekt musí minimálne realizovať povinné aktivity identifikované v Dopytovej výzve PSK-MIRRI-617-2024-DV-EFRR „Lepšie využitie údajov“. Výstupy aktivít musia plniť rámce definované biznis, funkčnou a technologickou architektúrou, ktoré sú definované v ďalších podkapitolách tejto kapitoly.

## Povinné aktivity projektu

### Aktivita A1 Zavedenie manažmentu osobných údajov pre službu „moje dáta“

Jedným z cieľov projektu je posilnenie informačného systému IS MOU o nové objekty evidencie (datasety sprístupňované pre registrovaných používateľov) a súvisiacu automatizáciu a efektívnym spravovaním notifikácií.

MF SR požaduje rozšírenie funkčnosti informačných systémov SEMP-isvs\_47, CRPŠ-isvs\_7664, ktoré slúžia ako Zdrojové systémy pre evidenciu požadovaných údajov, resp. OE.

Pre tieto Zdrojové IS je nutné realizovať potrebné úpravy tak, aby poskytovali okrem samotných OE aj údaje o prístupe k dátam a distribúcie zmenových dávok údajov, konkrétne:

1. **Notifikácia o spracovaní (osobných) údajov: Informovanie dotknutých osôb o prezretí alebo spracovaní ich údajov.**
2. **Distribúcia/poskytovanie údajov zmenových dávok:** Informovanie o zmene osobných údajov   
   z referenčných registrov.
3. **Notifikácia o zmene údajov (log): Zaznamenávanie a informovanie o zmene osobných údajov   
   a** funkcionalita pre podnety na opravu údajov.
4. **Notifikácia o vzniku/zápisu osobných údajov (log):** Zaznamenávanie a informovanie o vzniku nových údajov.
5. **Notifikácia o ukončení platnosti (osobných) údajov (log): Informovanie o ukončení platnosti údajov.**
6. **Notifikácia o vymazaní (osobných) údajov (log): Zaznamenávanie a informovanie o vymazaní údajov.**
7. **Notifikácia o zmene stavu procesu (log):** Informovanie o stave spracovania údajov.

### Aktivita A2 - Čistenie údajov, dosiahnutie vyššej kvality údajov a dátová interoperabilita

Projekt musí vytvoriť nasledovné funkčnosti z pohľadu dátovej kvality a interoperability:

1. Čistenie údajov a zvyšovanie kvality údajov
2. Riadenie dátovej kvality na vstupe (prevencia)
3. Zavádzanie dátovej interoperability pre objekty evidencie
4. Monitoringu dátovej kvality (zavedenie monitoringu)

### Aktivita A3 - Realizácia dátovej integrácie na centrálnu integračnú platformu (IS CPDI) za účelom poskytovania údajov

Integrácia údajov na IS CPDI bude zabezpečená dvomi scenármi:

1. **Nový poskytovateľ údajov**: Integráciou údajov na modul procesnej integrácie a integrácie údajov (IS CPDI; isvs\_5836)

* CRPŠ-isvs\_7664

1. **Rozšírenie existujúceho poskytovateľa údajov**: Inštitúcia už disponuje integráciou údajov na modul procesnej integrácie a integrácie údajov (IS CPDI; isvs\_5836)

* SEMP-isvs\_47

Cieľom uvedenej aktivity je umožniť konzumovanie oprávnenými konzumentami, ktorými sú primárne orgány verejnej moci pre výkon ich úradnej činnosti a tiež pre IS MOU.

V nižšie uvedenej tabuľke je zobrazený požadovaný budúci stav poskytovateľských integračných väzieb na IS CPDI realizovaných integračným komponentom RPMÚ:

| **Názov ISVS** | **Systém** | **Objekt evidencie** | **Int. väzba**  **(AS IS STAV)** | **Int. väzba**  **(TO BE STAV)** | **Služba IS CPDI** |
| --- | --- | --- | --- | --- | --- |
| Centrálny ekonomický systém  (CES MF SR) | isvs\_6252 | Pohľadávky Justičnej pokladnice voči subjektom | 1. Poskytnutie údajov o pohľadávkach subjektu | 1. Poskytnutie údajov o pohľadávkach subjektu | *„sluzba\_is\_49251 CSRU\_WriteDataTo"* |
| 1. Poskytnutie zmenových dávok o pohľadávkach subjektu | *„sluzba\_is\_49251 CSRU\_WriteDataTo"* |
| 1. Poskytnutie údajov o prístupe k informácii (bod výzvy a, c, d, e, f) o pohľadávkach subjektu | *„sluzba\_is\_49251 CSRU\_WriteDataTo" – pre poskytovanie dávok,*  *„as\_56542 CSRU\_WriteDataToRegistry\_sync“ – pre zápis jednotkových údajov v reálnom čase* |
| Informačný systém pre evidenciu a monitorovanie pomoci (SEMP) | isvs\_47 | Register príjemcov pomoci a prípadov pomoci | 1. Poskytnutie údajov o z registra SEMP – Register MP (AS\_IS) | 1. Poskytnutie údajov z registra príjemcov pomoci a prípadov pomoci | *„*as\_59119*" Služba pre integráciu poskytovateľa údajov do IS CPDI* |
| 1. Poskytnutie zmenových dávok z registra príjemcov pomoci a prípadov pomoci | *„sluzba\_is\_49251 CSRU\_WriteDataTo"* |
| 1. Poskytnutie údajov o prístupe k informácii (bod výzvy a, c, d, e, f) z registra príjemcov pomoci a prípadov pomoci | *„sluzba\_is\_49251 CSRU\_WriteDataTo" – pre poskytovanie dávok,*  *„as\_56542 CSRU\_WriteDataToRegistry\_sync“ – pre zápis jednotkových údajov v reálnom čase* |
| Centrálny register pohľadávok štátu (CRPŠ) | isvs\_7664 | Evidencia splatných pohľadávok štátu | Neexistuje v IS CPDI | 1. Poskytnutie údajov o evidencii pohľadávok štátu o subjekte | *„*as\_59119*" Služba pre integráciu poskytovateľa údajov do IS CPDI* |
| 1. Poskytnutie zmenových dávok o evidencii pohľadávok štátu o subjekte | *„sluzba\_is\_49251 CSRU\_WriteDataTo"* |
| 1. Poskytnutie údajov o prístupe k informácii (bod výzvy a, c, d, e, f) o evidencii pohľadávok štátu o subjekte | *„sluzba\_is\_49251 CSRU\_WriteDataTo" – pre poskytovanie dávok,*  *„as\_56542 CSRU\_WriteDataToRegistry\_sync“ – pre zápis jednotkových údajov v reálnom čase* |

1. Zoznam plánovaných poskytovateľských integrácií na IS CPDI

### Aktivita A4 - Realizácia dátovej integrácie na centrálnu integračnú platformu (IS CIP/IS CPDI) za účelom konzumovania údajov

MF SR v súčasnosti integruje viacero svojich systémov s centrálnym komponentom Informačného systému IS CPDI, ktorý spravuje MIRRI SR. Táto integrácia slúži na konzumovanie údajov z iných systémov. MF SR má v pláne rozšíriť počet integračných väzieb, predovšetkým pre Centrálny ekonomický systém (CES-isvs\_6252), ktorý je pomerne novým informačným systémom, nasadeným do produkčnej prevádzky od 1. 1. 2023.

MF SR plánuje ďalej rozvíjať integračné prepojenia, najmä s údajmi spravovanými Sociálnou poisťovňou   
a zdravotnými poisťovňami, čo umožní efektívnejší výkon agend MF SR a plniť tým aj legislatívne požiadavky v zmysle zákona č. 305/2013 Z. z. o e-Governmente. Tento prístup zabezpečí, že údaje budú od občanov získavané iba raz a následne budú zdieľané medzi verejnými inštitúciami, čo zjednoduší procesy a minimalizuje duplicitu údajov v súlade s princípom 1x a dosť.

V nižšie uvedenej tabuľke je zobrazený požadovaný budúci stav konzumentských integračných väzieb na IS CPDI realizovaných prostredníctvom RPMÚ

| ID OE | Názov (konzumovaného) objektu evidencie | Kód a názov ISVS konzumujúceho OE z IS CPDI | Kód zdrojového ISVS v MetaIS |
| --- | --- | --- | --- |
| 1 | Údaje o výplate DD SP so sumou typ DP\_3 | isvs\_6252 - Centrálny ekonomický systém (CES MF SR) | isvs\_546 – IS dôchodkového poistenia (DP) |
| 3 | Údaje o výplate DD zo SDS so sumou typ SDS\_2 | isvs\_6252 - Centrálny ekonomický systém (CES MF SR) | isvs\_555 – IS starobného dôchodkového sporenia (SDS) |
| 3 | Údaje o výške DD zo SDS typ SDS\_3 | isvs\_6252 - Centrálny ekonomický systém (CES MF SR) | isvs\_555 – IS starobného dôchodkového sporenia (SDS) |
| 4 | Existencia zamestnanca SP | isvs\_6252 - Centrálny ekonomický systém (CES MF SR) | Isvs\_551 – Systém elektronických služieb (SES) |
| 5 | Registrácie FO v SP | isvs\_6252 - Centrálny ekonomický systém (CES MF SR) | Isvs\_551 – Systém elektronických služieb (SES) |
| 6 | Údaje o zamestnancoch zamestnávateľa – ZP | isvs\_6252 - Centrálny ekonomický systém (CES MF SR) | Isvs\_5808 – Elektronická pobočka Dôvery zdravotnej poisťovne (IS DZP)  Isvs\_558 – Komplexný informačný systém VšZP (VSZP)  Isvs\_556 – Produkčný informačný systém zdravotného poistenia - PISZP (UZP) |
| 7 | Údaje o SZČO – ZP | isvs\_6252 - Centrálny ekonomický systém (CES MF SR) | Isvs\_5808 – Elektronická pobočka Dôvery zdravotnej poisťovne (IS DZP)  Isvs\_558 – Komplexný informačný systém VšZP (VSZP)  Isvs\_556 – Produkčný informačný systém zdravotného poistenia - PISZP (UZP) |

1. Zoznam plánovaných nových konzumácií z IS CPDI

### Aktivita A7 – Podpora systematického manažmentu údajov inštitúcie

Realizáciou aktivity A7 v spojení s aktivitou A11 bude dodávateľ v súčinnosti s pracovníkmi MF SR zabezpečovať nasledovné výstupy:

1. Dátový inventár, obsahujúci popis všetkých objektov evidencie až na úroveň atribútov, ktoré inštitúcia bude:
2. spravovať v zdrojových registroch (agendové informačné systémy verejnej správy) v rámci rozsahu projektu.
3. Definícia a popis plánovaných procesov riadenia celého životného cyklu správy údajov:
   1. Zdokumentovanie dátových štruktúr, procesov tvorby údajov, dátových zdrojov, kontextu   
      a ďalších aspektov manažmentu údajov riešených v projekte.
   2. Bude definovaný proces riadenia pre manažment údajov v inštitúcii a primárne pre systémy, ktoré budú obsahovať objekty evidencie riešené v projekte.

### Aktivita A9 – Vytvorenie rezortnej integračnej platformy pre konsolidáciu interných systémov inštitúcie (Master Data Management)

Výstupom aktivity bude centrálny integračný komponent a platforma manažmentu údajov, ktoré budú slúžiť na efektívne spravovanie a zdieľanie údajov medzi rôznymi informačnými systémami.

Komponent má poskytovať tieto služby:

* **Integrácia na služby IS CPDI**: Centrálny komponent, cez ktorý sa IS budú integrovať na ostatné IS OVM.
* **Centralizácia údajov**: Zabezpečuje, že údaje sú uložené na jednom mieste, čo uľahčuje ich správu a prístup k nim. Týka sa to najmä referenčných registrov, kedy tento komponent na jednej stane prostredníctvom integrácie na IS CPDI udržiava aktuálne lokálne kópie údajov a na druhej strane poskytuje služby agendovým IS na prístup k týmto údajom, prípadne zmeny aktívne propaguje do príslušných IS na základe ich oprávnení.
* **Správa centrálnych číselníkov**: Systém bude slúžiť na centralizované riadenie a správu číselníkov MF SR.
* **Transformácia údajov**: Umožňuje konverziu údajov do formátu, ktorý je potrebný pre cieľový systém.
* **Orchestrácia procesov**: Riadi tok údajov medzi systémami a zabezpečuje, že údaje sú doručené správnym spôsobom a v správnom čase.

Požadovaný údajový a funkčný rozsah je:

* Sprístupnenie objektov evidencie zdrojových IS (IS, ktoré poskytujú údaje do IS MOU).
* Vybudovaná správa centrálnych číselníkov.
* Vybudovaný integračný komponent min. v rozsahu integrácie na IS CPDI.
* Napojenie 3 zdrojových IS na integračný komponent.

### Aktivita A10 - Rozvoj informačných systémov z pohľadu bezpečnosti a súladu s GDPR (právo dotknutej osoby na prístup k údajom).

MF SR požaduje realizovať aktivitu v nasledovnom rozsahu.

|  |  |  |  |
| --- | --- | --- | --- |
| **Kód ISVS** | **Názov ISVS** | **DPIA (vytvorenie/aktualizácia)** | **Bezpečnostný projekt (vytvorenie/aktualizácia)** |
| isvs\_47 | Informačný systém pre evidenciu a monitorovanie pomoci (SEMP) | Áno - vytvorenie | Áno - vytvorenie |
| isvs\_7664 | Centrálny register pohľadávok štátu (CRPŠ) | Áno - vytvorenie | Áno - vytvorenie |

1. Rozsah ISVS v projekte pre realizáciu BP a DPIA

### Aktivita A11 - Legislatívna analýza údajov inštitúcie verejnej správy

Počas realizačnej fázy projektu budú aktivity v legislatívno-právnej oblasti realizované pre nasledovné oblasti:

| ID | Oblasť legislatívy | Popis |
| --- | --- | --- |
| A1 | Analýza legislatívnych podmienok sprístupňovania údajov | 1. Analýza legislatívnych podmienok sprístupňovania údajov registrovaným používateľom IS MOU, 2. identifikácia legislatívnych prekážok sprístupňovania údajov registrovaným používateľom IS MOU, 3. analýza dotknutých zákonov a prípadne aj ich vykonávacích predpisov za účelom legálneho umožnenia sprístupňovania novointegrovaných objektov evidencie registrovaným používateľom IS MOU. |
| A2 | Právna analýza procesu opravy chybných/neaktuálnych údajov | Analýza dotknutých zákonov a prípadne aj ich vykonávacích predpisov za účelom zefektívnenia procesu opravy chybných údajov v dotknutých informačných systémoch, z ktorých budú poskytované dáta/objekty evidencie pre IS MOU. |
| B | Právna analýza konkrétnych ustanovení osobitných predpisov | Právna analýza konkrétnych ustanovení osobitných predpisov vytvárajúcich zákonné prekážky aplikácie v realizačnej fáze projektu pre Aktivitu A2 až A6. |
| C | Vypracovanie komplexného dátovo-právneho manažmentu, t. j. právna analýza osobitných právnych predpisov, ktorá sa zameriava na identifikáciu právnych základov. | 1. konzumáciu údajov od iných inštitúcií verejnej správy (identifikácia právneho základu pre spracúvanie údaja na konkrétnu spracovateľskú operáciu), 2. poskytovanie údajov evidovaných v registroch inštitúcie verejnej správy, 3. orgánom verejnej moci na účely výkonu úradnej činnosti, 4. iným subjektom mimo verejnej správy na iné účely, 5. poskytovanie údajov evidovaných v registroch inštitúcie verejnej správy na účely analytického spracúvania údajov. |

1. Súhrnný pohľad pre realizáciu legislatívno-právnej oblasti projektu

## Biznis architektúra

Projekt zabezpečí pre koncept Mojich údajov a IS MOU ako informačnú technológiu prinášajúcu koncept MyData do reálneho života, nové OE a atribúty doposiaľ občanom a podnikateľom v štruktúrovanej elektronickej podobe neposkytované.

Zabezpečenie kvalitných údajov pre IS MOU bude po zrealizovaní tohto projektu realizované v rámci novej Rezortnej platformy pre manažment údajov, ktorá bude slúžiť najmä na zabezpečenie procesov riadenia kvality, čistenia údajov a správy metadát.

Proces riadenia kvality údajov bude navrhnutý tak, aby zlepšil kvalitu spracovávaných údajov a zabezpečil efektívne spracovanie a využitie dát v celej organizácii. Proces správy metadát bude poskytovať pre údaje potrebné metadáta, ktoré sú potrebné pre zabezpečenie údajov v 5\* formáte.

Rezortná platforma manažmentu údajov je navrhnutá tak, aby umožňovala integráciu rôznych typov údajov   
a zabezpečovala ich správnosť a spoľahlivosť, čo je nevyhnutné pre efektívne riadenie a rozhodovanie v rámci verejnej správy a ďalších prepojených inštitúcií.

Obrázok, na ktorom je text, diagram, plán, štvorec

Obsah vygenerovaný umelou inteligenciou môže byť nesprávny.

1. Definícia budúceho stavu biznis vrstvy

## Architektúra IS / aplikačná architektúra

### Architektúra Rezortnej platformy manažmentu údajov

Nasledovná schéma znázorňuje požadovanú architektúru Rezortnej platformy manažmentu údajov z pohľadu vecného záberu dopytovej výzvy a jej hlavné väzby na okolie. Komplexná schéma požadovanej cieľovej architektúry, vrátane architektúry upgradovaných/migrovaných IS SEMP a IS CRPŠ/CEM je v kapitole 5.3.6.

A computer screen shot of a diagram

Description automatically generated

1. Cieľová architektúra rezortnej platformy manažmentu údajov

Vzájomná väzba medzi povinnými aktivitami projektu (pozri kapitola 5.1) a funkčnými modulmi RPMÚ je uvedená v nasledovnej tabuľke:

| **Povinné aktivity projektu definované vo výzve „Lepšie využívanie údajov“** | **Dotknuté moduly RPMÚ** |
| --- | --- |
| A1 Zavedenie manažmentu osobných údajov pre službu „Moje dáta“ | Modul MyData  Transformačný modul  Centrálny integračný komponent |
| A2 Čistenie údajov, dosiahnutie vyššej kvality údajov a dátová interoperabilita | Modul kvality a čistenia údajov  Transformačný modul |
| A3 Realizácia poskytovateľskej dátovej integrácie  3.1: Realizácia dátovej integrácie na centrálnu integračnú platformu (IS CPDI) za účelom poskytovania údajov | Centrálny integračný komponent |
| A4 Realizácia dátovej integrácie na centrálnu integračnú platformu (IS CIP/IS CPDI) za účelom konzumovania údajov | Centrálny integračný komponent |
| A7 Zavedenie systematického manažmentu údajov | Modul kvality a čistenia údajov  Dátový inventár MFSR  Transformačný modul  Modul centrálnej správy kmeňových údajov a číselníkov  Modul centrálnej správy referenčných registrov |
| A9 Vytvorenie rezortnej integračnej platformy pre konsolidáciu interných systémov inštitúcie | Centrálny integračný komponent |
| A10 Rozvoj informačných systémov z pohľadu bezpečnosti a GDPR |  |
| A11 Legislatívna analýza údajov inštitúcie verejnej správy |  |

1. Väzba medzi povinnými aktivitami projektu definovaných v DV a modulmi RPMU

### Funkčné požiadavky na Rezortnú platformu manažmentu údajov a jej moduly

Nasledovná tabuľka popisuje požadovaný výstup projektu pre RPMÚ a jej moduly

| **Modul** | **Popis požadovanej dodávky** |
| --- | --- |
| Modul MyData | * Modul MyData je logický/virtuálny konštrukt v zmysle definície aktivít DV a označuje množinu úprav zdrojových IS poskytujúcich údaje pre IS MOU. V zmysle tohto Opisu predmetu zákazky teda ide o úpravy IS SEMP a IS CRPŠ. Nejde o reálny modul RPMÚ. * Vytvorenie služieb zdrojových/agendových IS pre poskytovanie údajov pre MOÚ |
| Transformačný modul | * Vytvorenie modulu, funkcionality (transformácia vstupu na výstup, vystavenie služieb) * Konfigurácia transformácie pre datasety poskytované pre IS MOÚ z IS SEMP a IS CRPŠ a IS JP |
| Centrálny integračný komponent | * Vytvorenie modulu * Vystavenie služieb pre poskytovanie dát pre IS MOU (aplikačné služby) a vystavenie interných služieb pre Zdrojové systémy CRPŠ a SEMP * Dodávka integračných scenárov Poskytovanie datasetov definovaných v kapitole 5.1.3 * Dodávka integračných scenárov Konzumácia datasetov definovaných v kapitole 5.1.4 |
| Modul kvality a čistenia údajov | * Vytvorenie modulu * Nastavenie kontrol pre datasety poskytované pre MOÚ |
| Dátový inventár MF SR | * Vytvorenie modulu * Naplnenie údajmi o datasetoch poskytovaných pre MOÚ v rozsahu metaúdajov * Zavedenie evidencie datasetov,a objektov evidencie, * Zavedenie správy metaúdajov. |
| Modul centrálnej správy kmeňových údajov | * Vytvorenie modulu * Nastavenie Notifikácie o zmene a poskytovanie údajov * Naplnenie 1 datasetom (kmeňový údaj) a 1 centrálnym číselníkom |
| Modul centrálnej správy agendových číselníkov | * Vytvorenie modulu * Naplnenie referenčnými údajmi (lokálna kópia RFO, RPO, RA, ZČ) * Vystavenie služieb pre agendové IS MF SR |

Detailný popis požiadaviek na RPMÚ je v prílohe



#### Požiadavka opakovaného využitia SW licencií vo vlastníctve MF SR

V súčasnej architektúre IS v správe MF SR sa už v súčasnosti nachádzajú SW produkty, ktorých funkčnosť parciálne pokrýva funkčnosti a služby požadované v dodávke RPMU. Ide hlavne o funkčnosti Centrálneho integračného komponentu, funkčnosti Modulu kvality a čistenia údajov – pozri kapitola 4.1.1.

Požiadavkou MF SR je použitie týchto SW produktov v súlade s multikriteríálnou analýzou uvedenej v dokumentácií k ŽoNFP na <https://metais.slovensko.sk/ci/Projekt/655943b6-cd37-4fc1-847b-2ff9ca7d1faa/>.

Táto požiadavka je premietnutá do požadovanej cieľovej architektúry dodávky v kapitole 5.3.6.

Detailný rozsah a miera použitia týchto SW bude predmetom projektovej fázy Detailná analýza, pričom sa MF SR bude riadiť princípom reusability a ochrany doterajších investícií.

### Aplikačné služby Rezortnej platformy manažmentu údajov

Implementovaná Rezortná platformy manažmentu údajov MF SR bude poskytovať služby, ktoré budú zastrešovať nasledovné oblasti:

Služby pre zabezpečenie požiadaviek IS MOÚ:

* Poskytnutie údajov pre IS MOU – služba, ktorá poskytne odpoveď na základe požiadavky MOÚ (požiadavky MOÚ môžu byť typu overenie alebo zaslanie požiadavky na opravu údajov)
* Poskytnutie zmenových dávok pre IS MOU – služba, ktorá bude do IS MOÚ posielať zmenové dávky
* Poskytnutie notifikácií pre IS MOU – služba, ktorá bude do IS MOÚ zasielať jednotlivé typy notifikácií

Služby zabezpečujúce komunikáciu s Externými ISVS alebo subjektami:

* Konzumácia údajov z CPDI – služba zabezpečujúca získavanie údajov z externých ISVS

Služby pre Interné IS MF SR:

* Publikovanie údajov – služba zabezpečujúca komunikáciu medzi jednotlivými agendovými IS a modelmi Rezortnej integračnej platformy.
* Poskytnutie základných a štatistických číselníkov – služba zabezpečujúca distribúciu alebo získanie údajov ZČ a ŠČ.
* Poskytnutie údajov referenčného registra – služba zabezpečujúca distribúciu alebo získanie údajov referenčných registrov.
* Poskytnutie číselníkov – služba zabezpečujúca distribúciu rezortných číselníkov, číselníky agendových systémov využívaných viac ako jedným systémom, push metódou alebo na vyžiadanie.
* Publikovanie údajov do MOU – služba zabezpečujúca komunikáciu medzi agendovým IS a modulom MyData, ktorý rieši orchestráciu zasielania údajov a notifikácií do MOU.
* Transformácia vstupu do 5\* podoby – služba zabezpečujúca transformáciu vstupu, vo formáte xml, do požadovaného formátu (XML RDF, JSON-LD)
* Stotožňovanie a dátová kvalita – služba zabezpečujúca stotožnenie datasetov voči referenčných registrom, sledovanie dátovej kvality údajov, poskytnutie reportu o dátovej kvalite.

Služby poskytované pre MF SR:

* Správa číselníkov – služba zabezpečujúca správu rezortných číselníkov (založenie, úprava, zneplatnenie číselníka resp. položky číselníka).
* Správa metadát – služba zabezpečujúca správu metadát datasetov v DCAT-SK formáte.

Obrázok, na ktorom je text, snímka obrazovky, diagram, plán

Obsah vygenerovaný umelou inteligenciou môže byť nesprávny.

1. Prehľad budovaných služieb

V nasledujúcej tabuľke je zoznam aplikačných služieb, ktoré budú budované alebo rozvíjané projektom:

| AS  (Kód MetaIS) | Názov AS | Poskytujúca alebo Konzumujúca | Integrácia cez CAMP | Integrácia s IS tretích strán | SaaS | Integrácia na AS poskytovateľa  (kód MetaIS) |
| --- | --- | --- | --- | --- | --- | --- |
| as\_66288 | Poskytnutie údajov pre MOU | Poskytujúca | Nie | Áno | Nie | As\_59119 |
| as\_66289 | Konzumácia údajov z CPDI | Konzumujúca | Nie | Áno | Nie | Sluzba\_is\_49250 |
| as\_66290 | Konzumácia údajov z CPDI | Konzumujúca | Nie | Áno | Nie | Sluzba\_is\_49253 |
| as\_66291 | Konzumácia údajov z CPDI | Konzumujúca | Nie | Áno | Nie | As\_56536 |
| as\_66292 | Poskytnutie zmenových dávok MOU | Poskytujúca | Nie | Áno | Nie | As\_56542 |
| as\_66293 | Poskytnutie notifikácií pre MOU | Poskytujúca | Nie | Áno | Áno | As\_56542 |
| as\_66294 | Poskytnutie notifikácií pre MOU | Poskytujúca | Nie | Áno | Áno | Sluzba\_is\_49251 |

1. Zoznam plánovaných služieb

V tabuľke uvedenej nižšie sú uvedené interné budované aplikačné služby

|  |  |  |
| --- | --- | --- |
| Názov AS | Poskytujúca alebo Konzumujúca | Interná AS |
| Poskytnutie základných a štatistických číselníkov | Poskytujúca | Áno |
| Poskytnutie údajov referenčného registra | Poskytujúca | Áno |
| Poskytnutie číselníkov | Poskytujúca | Áno |
| Správa číselníkov | Poskytujúca | Áno |
| Publikovanie údajov do MOU | Konzumujúca | Áno |
| Transformácia vstupu do 5\* podoby | Poskytujúca/Konzumujúca | Áno |
| Stotožňovanie a dátová kvalita | Poskytujúca | Áno |
| Správa metadát | Poskytujúca | Áno |
| Publikovanie údajov | Poskytujúca/Konzumujúca | Áno |

1. Zoznam budovaných interných služieb

### Požiadavky na úpravu zdrojových IS

Pre Zdrojové IS je nutné realizovať potrebné úpravy tak, aby poskytovali okrem samotných údajov OE aj údaje o prístupe k dátam a distribúcie zmenových dávok údajov, konkrétne:

1. **Notifikácia o spracovaní (osobných) údajov: Informovanie dotknutých osôb o prezretí alebo spracovaní ich údajov.**
2. **Distribúcia/poskytovanie údajov zmenových dávok:** Informovanie o zmene osobných údajov   
   z referenčných registrov.
3. **Notifikácia o zmene údajov (log): Zaznamenávanie a informovanie o zmene osobných údajov   
   a** funkcionalita pre podnety na opravu údajov.
4. **Notifikácia o vzniku/zápisu osobných údajov (log):** Zaznamenávanie a informovanie o vzniku nových údajov.
5. **Notifikácia o ukončení platnosti (osobných) údajov (log): Informovanie o ukončení platnosti údajov.**
6. **Notifikácia o vymazaní (osobných) údajov (log): Zaznamenávanie a informovanie o vymazaní údajov.**
7. **Notifikácia o zmene stavu procesu (log):** Informovanie o stave spracovania údajov.

Úprava zdrojových systémov je požadovaná predovšetkým s ohľadom na poskytovanie údajov pre Modul logovania údajov v IS MOU, ktorý primárne zabezpečuje pre registrovaného používateľa informovanie o prístupe k jeho údajom.

Informácie o prístupe k údajom sú členené na nasledovné kategórie:

* Spracovanie osobných údajov – typickým príkladom je operácia READ nad osobnými údajmi na karte dotknutej osoby zobrazujúca osobné údaje používateľovi IS. Ďalším príkladom môže byť spracovanie osobných údajov dotknutej osoby pri vybavovaní žiadosti. Cieľom je teda zabezpečiť, aby dotknutá osoba bola o spracovaní osobných údajov informovaná v prípade, že si takúto službu vyberie.
* Zmena osobných údajov – typickým príkladom je zmena adresy. Pod zmenu údajov sa zahŕňa aj vznik a vymazanie osobných údajov. Je potrebné zdôrazniť, že úlohou Modulu logovanie údajov nie je prenos samotných zmenených údajov, ale iba získanie informácie o tejto zmene.
* Prenos osobných údajov – prenos zo zdrojového OVM do osobného úložiska dotknutej osoby a poskytnutie osobných údajov z osobného úložiska tretej strane na základe súhlasu.

Obrázok, na ktorom je text, nalepovacie lístočky, snímka obrazovky, štvorec

Obsah vygenerovaný umelou inteligenciou môže byť nesprávny.

1. Komunikácia IS MOU s externými entitami

Na účel na poskytovanie údajov pre Modul logovania údajov v IS MOU sú pojmy notifikácia, informácia, záznam/log používané v nasledovnom význame:

* Informácia – v zmysle informácie o akcii či udalosti, ktorá niekde nastala a dotknutá osoba sa o nej má dozvedieť.
* Notifikácia – mechanizmus, pomocou ktorého sa občan o informácii dozvie. Napríklad, občan dostal push notifikáciu na mobil obsahujúcu informáciu o zmene údajov.
* Záznam alebo log – uložená informácia, hlavne o činnosti používateľa. Napríklad pri udelení súhlasu vznikne záznam/log v systéme.

Informácia má hlavnú časť (Message) a obsah správy (MessagePayload), ktorý sa mení podľa typu informácie.

Obrázok, na ktorom je text, vizitka, snímka obrazovky, písmo

Automaticky generovaný popis

1. Schéma informácie o prístupe k osobným údajom

| Atribút | Význam |
| --- | --- |
| @context | Umožňuje vytvoriť jednoznačný identifikátor pre jednotlivé termíny (atribúty) v rámci popisovaného objektu. Spolu s termínom vytvára takzvané IRI (Internationalized Resource Identifiers) alebo jednoznačný identifikátor. Slúži na premenu JSON objektu na JSON-LD objekt. |
| @type | Reprezentuje typ popisovaného objektu |
| observedDate | Dátum, kedy bola informácia doručená do IS MOU, dopĺňa systém IS MOU. |
| source | Zdroj informácií, ktorý informáciu poslal. Identifikátor je súčasť registra Zdrojov informácií. |
| person | PČO registrovaného používateľa, ak je ním fyzická osoba, ktorú informujeme, že k jej údajom bolo pristúpené. |
| messageType | Typ informácie. Podľa typu informácie sa odlišuje obsah prenášanej správy (payload). |
| Payload – Samotný obsah informácie. Obsahuje štandardné atribúty vymenované v tejto tabuľke a doplnkové atribúty špecifické pre jednotlivé typy informácií. | |
| @type | Reprezentuje typ popisovaného objektu. |
| id | Jednoznačný identifikátor správy. Je jedinečný pre kombináciu source, person, informationType. Môže sa využiť pre zisťovaní ďalších informácií o prístupe k dátam. |
| createdDate | Dátum, kedy nastala udalosť, o ktorej sa posiela informácia. Vypĺňa zdroj informácie. |
| transactionID | Jednoznačný identifikátor transakcie v zdrojovom systéme, počas ktorého došlo k prístupu k údajom. Môže sa využiť pre zisťovaní ďalších informácií o prístupe k dátam. |
| reference | Spisová značka, ak vie zdroj informácie uviesť spisovú značku konania, v ktorom došlo k prístupu k údajom. |
| purpose | Účel. Zdroj informácie by mal uviesť účel, kvôli ktorému došlo k prístupu k údajom. |
| subject | Krátky popis vystihujúci prístup k údajom. Registrovanému používateľovi sa zobrazí, pri prezeraní zoznamu (histórie) informácií. |
| message | Podrobný popis vystihujúci prístup k údajom. Registrovanému používateľovi sa zobrazí, pri prezeraní detailu danej informácie. |
| Atribúty špecifické pre typ: | |
| a) Notifikácia o spracovaní údajov *- „DataProcessedInformation“* | |
| c) Notifikácia o zmene údajov *- „DataChangedInformation“* | |
| d) Notifikácia o vzniku/zápisu údajov *- „DataCreatedInformation“* | |
| e) Notifikácia o ukončení platnosti údajov - *„DataValidityEndedInformation“* | |
| f) Notifikácia o vymazaní údajov *- „DataDeletedInformatiom“* | |
| dataSpecification | Popis údajov, ku ktorým zdrojový systém pristúpil. Popis údajov môže mať dve formy (prvá je preferovaná):   1. Zoznam elementov ako odkazov na CMÚ, pričom elementy zvoliť tak, aby bol výsledok pre registrovaného používateľa zrozumiteľný. To znamená, že je na zdroji informácie, či pošle zoznam viacerých elementov alebo napríklad nadradený element. Závisí to od komplexnosti údajov a konkrétneho use case.   Príklad: <https://data.gov.sk/def/ontology/physical-person/personRelationship>   1. Slovný popis, pokiaľ nie je možné sa odvolať na CMÚ. |
| dataset | Identifikácia datasetu, ktorý sa nahral do osobného úložiska. |

1. Popis informácii s rozpadom na atribúty o prístupe k údajom

Nasledovná tabuľka poskytuje prehľad rôznych typov informácií týkajúcich sa spracovania osobných údajov   
v súlade s GDPR v prípade, že ide o údaje fyzickej osoby. Tento prehľad slúži ako rýchly orientačný nástroj na pochopenie jednotlivých typov spracovania údajov a je tiež kľúčový pre zabezpečenie transparentnosti, ako aj pre riadenie prístupu k osobným údajom v rámci verejnej správy, čo je nevyhnutné pre zaistenie súladu so zákonnými požiadavkami na ochranu osobných údajov.

|  |  |
| --- | --- |
| Typ informácie | Vysvetlenie, príklad |
| DataProcessedInformation | Akékoľvek spracovanie osobných údajov, napríklad ak si úradník otvorí kartu osoby, na ktorej sa údaje nachádzajú alebo pri hromadnom spracovaní údajov. |
| DataCreatedInformation | Vznik nových údajov pre dotknutú osobu. Používané bude asi výnimočne. |
| DataChangedInformation | Zmena údajov, typický príklad je zmena trvalého bydliska. |
| DataValidityEndedInformation | Ukončenie platnosti údajov, napríklad potvrdenia o návšteve školy. |
| DataDeletedInformation | Vymazanie údajov dotknutej osoby. |

1. Typy informácií týkajúcich sa spracovania osobných údajov.

Konkrétny popis požiadaviek na úpravu IS SEMP a IS CRPŠ je v prílohe



### Požiadavka na migráciu/upgrade IS CRPŠ/CEM a IS SEMP

Informačné systémy CRPŠ/CEM a IS SEMP aktuálne používajú SW komponenty, ktoré sú už za hranicou morálnej životnosti a autori SW licencie už tieto SW komponenty nepodporujú, resp. ich prestanú podporovať v horizonte dodávky projektu „Lepšie využitie údajov MF SR“. Pre detailnejšie informácie pozri kapitola 4.1.2.1.3 a kapitola 4.1.2.2.3.

Realizovať úpravy zdrojových IS SEMP a CRPŠ v ich existujúcej technologickej architektúre by preto bolo v rozpore s princípom udržateľnosti projektu financovaného z EŠF. Súčasťou požadovanej dodávky je preto migrácia/upgrade IS SEMP a IS CRPŠ/CEM do cieľovej architektúry IS uvedenej v kapitole 5.3.6. Upgrade/migrácia zdrojových systémov musí zabezpečiť zachovanie funkčností a služieb uvedených v kapitolách 4.1.2.1 a 4.1.2.2.

I keď IS CEM nemá poskytovať údaje do IS MOU, z technických dôvodov (spoločné komponenty a funkčné moduly) nie je možné, resp. by bolo nákladovo neefektívne, robiť izolované rozširovania funkčnosti len v IS CRPŠ.

Požiadavka migrácie/upgrade IS SEMP a IS CRPŠ/CEM je požiadavkou nad rámec DV a v rámci rozpočtu projektu má vyhradený osobitné financovanie mimo EŠF.

Súčasťou migrácie/upgrade IS SEMP bude aj úprava/rozšírenie funkčnosti. Jej detailný popis je uvedený v prílohe




### Cieľová architektúra IS

Cieľová architektúra IS zohľadňuje hlavné časti požadovanej dodávky:

1. Vytvorenie RPMU na základoch SW komponentov, ktoré už MF SR používa a má zakúpené licencie uvedené v kapitole 4.1.1
2. Migrácia/upgrade zdrojových systémov IS CRPŠ/CEM a IS SEMP do cieľovej architektúry, ktorú zvolilo MF SR ako nasledovníka existujúcej architektúry založenej na SW produktov s ukončenou podporou.
3. Úpravy zdrojových systémov IS SEMP a IS CRPŠ/CEM zabezpečujúcich poskytovanie požadovaných údajov do IS MOU.

Nasledujúca schéma znázorňuje požadovanú komplexnú cieľovú architektúru, v ktorej má byť dodaný projekt:



1. Cieľová architektúra IS

### Licencie SAP

Licencie SAP poskytne MF SR v rámci svojho licenčného kontraktu. Ich detailná špecifikácia bude jedným z požadovaných výstupov fázy Detailná analýza.

## Dátová vrstva

### Dátový rozsah projektu - Prehľad objektov evidencie

V nasledujúcej tabuľke je uvedený zoznam objektov evidencie ktoré budú poskytované do IS MOU v zmysle aktivity A1, pre ktoré bude počas realizačnej fáze projektu vytvorený doménový model, ktorý definuje návrh dátových prvkov.

|  |  |  |  |
| --- | --- | --- | --- |
| ID OE | Objekt evidencie - názov | Objekt evidencie – popis | Referencovateľný identifikátor URI dátového prvku |
| 1 | Pohľadávky Justičnej pokladnice voči subjektom | Tieto pohľadávky zahŕňajú:   * Súdne poplatky, * Pokuty uložené súdmi, * Náklady spojené s právnymi konaniami (napr. náklady na exekúcie, správne poplatky). | nemá |
| 2 | Register príjemcov pomoci a prípadov pomoci | slúži na evidenciu všetkých foriem minimálnej pomoci poskytovanej štátom v súlade s pravidlami EÚ | nemá |
| 3 | Register pohľadávok štátu | Slúži na evidenciu splatných pohľadávok štátu voči fyzickým a právnickým osobám. Register poskytuje detailné informácie o dlžníkoch a pohľadávkach | nemá |

1. Zoznam poskytovaných OE pre IS MOU

#### Atribúty o Pohľadávkach Justičnej pokladnice voči subjektom

Zoznam poskytovaných atribútov minimálne v rozsahu:

| **Atribút** | **Popis** |
| --- | --- |
| **Fyzická osoba** | |
| Meno | Meno |
| Priezvisko | Priezvisko |
| Dátum narodenia | Dátum narodenia |
| Rodné číslo | Rodné číslo |
| Ulica | Adresa trvalého pobytu |
| Orientačné/súpisné číslo |
| Súpisné číslo |
| Obec |
| PSČ |
| Štát |
| Rozhodujúci deň | Dátum, ku ktorému sa nedoplatok vzťahuje (rozhodujúci deň) |
| Výška pohľadávky | Výška pohľadávky |
| Mena nedoplatku | Mena nedoplatku |
| **Právnická osoba** | |
| Obchodné meno | Názov subjektu |
| IČO | Identifikačné číslo organizácie |
| Ulica | Sídlo |
| Orientačné/súpisné číslo |
| Súpisné číslo |
| Obec |
| PSČ |
| Štát |
| Rozhodujúci deň | Dátum, ku ktorému sa nedoplatok vzťahuje (rozhodujúci deň) |
| Výška pohľadávky | Výška pohľadávky |
| Mena nedoplatku | Mena nedoplatku |

1. Zoznam poskytovaných atribútov pre MOU z JP

Vstupný formát v súčasnom stave: XML

Výstupný formát v budúcom stave: JSON-LD a XML RDF

#### Atribúty o registri príjemcov pomoci a prípadov pomoci

Zoznam poskytovaných atribútov minimálne v rozsahu:

| **Atribút** | **Popis** |
| --- | --- |
| Identifikator | Identifikátor |
| NazovCeleMeno | Názov/Celé meno |
| NazovOrganizacie | Názov organizácie |
| ObchodneMeno | Obchodné meno |
| ICO | IČO |
| Ulica | Sídlo |
| PopisneCisloDomu |
| PSC |
| ObecMesto |
| Okres |
| Kraj |
| Oblast |
| Krajina |
| FiskalnyRokDatumPlatnosti\_OD | Fiškálny rok - dátum platnosti od |
| FiskalnyRokDatumPlatnosti\_DO | Fiškálny rok - dátum platnosti do |
| SchvalenaPomocCelkovaSuma | Schválená pomoc - celková suma prostriedkov |
| SchvalenaPomocPodielEUvPerc | Schválená pomoc - podiel prostriedkov EÚ v % |
| CerpanaPomocCelkovaSuma | Čerpaná pomoc - celková suma prostriedkov |
| CerpanaPomocPodielEUvPerc | Čerpaná pomoc - podiel prostriedkov EÚ v % |
| VratenaPomocCelkovaSuma | Vrátená pomoc - celková suma prostriedkov |
| VratenaPomocPodielEUvPerc | Vrátená pomoc - podiel prostriedkov EÚ v % |
| BlokovaniePoskytovaniaPomoci | Blokovanie poskytovania pomoci |
| DovodBlokovania | Dôvod blokovania |
| VyskaPomoci | Výška pomoci |
| DatumPoskytnutiaPomoci | Dátum poskytnutia pomoci |
| Mena | Mena |
| Poskytovatel\_Nazov | Poskytovateľ názov |
| SchemaPomoci\_Nazov | Schéma pomoci názov |
| NariadenieEK\_Nazov | Nariadenie EK názov |
| CielPomoci\_Nazov | Cieľ pomoci názov |
| Odvetvie\_Nazov | Odvetvie názov |

1. Zoznam poskytovaných atribútov pre MOU z IS SEMP

Vstupný formát v súčasnom stave: XML

Výstupný formát v budúcom stave: JSON-LD a XML RDF

#### Centrálny register pohľadávok štátu

Zoznam poskytovaných atribútov minimálne v rozsahu:

| Atribút | Popis |
| --- | --- |
| **Fyzická osoba** | |
| Meno | Meno |
| Priezvisko | Priezvisko |
| Dátum narodenia | Dátum narodenia |
| Rodné číslo | Rodné číslo |
| Ulica | Adresa trvalého bydliska |
| Orientačné/súpisné číslo |
| Súpisné číslo |
| Obec |
| PSČ |
| Štát |
| Suma istiny pohľadávky | Aktuálna suma istiny pohľadávky (bez príslušenstva) |
| Dátum | Dátum splatnosti pohľadávky štátu |
| Dôvod | Právny dôvod vzniku pohľadávky |
| **Právnická osoba** | |
| Obchodné meno | Obchodné meno |
| IČO | Identifikačné číslo právnickej osoby alebo fyzickej osoby - podnikateľa |
| Ulica | Sídlo alebo miesto podnikania |
| Orientačné/súpisné číslo |
| Súpisné číslo |
| Obec |
| PSČ |
| Štát |
| Suma | Aktuálna suma istiny pohľadávky (bez príslušenstva) |
| Dátum | Dátum splatnosti pohľadávky štátu |
| Dôvod | Právny dôvod vzniku pohľadávky štátu |

1. Zoznam poskytovaných atribútov pre MOU z IS CRPŠ

Vstupný formát v súčasnom stave: XML

Výstupný formát v budúcom stave: JSON-LD a XML RDF

### Modul: Čistenie údajov a zvyšovanie kvality údajov

Implementovaním modulu Kvality a čistenia údajov budú systémom sprístupnené nástroje na:

* Monitorovanie dátovej kvality,
* Nové možnosti stotožnenia (identifikácia duplicít, zmena nastavení stotožňovacích pravidiel resp. stotožnenie na dáta uložené v module Centrálnej správy kmeňových údajov).
* Centrálna evidencia kontrol dátovej kvality a zdieľanie týchto pravidiel v rámci MF SR.

Funkcionalita bude implementovaná architektúrou mikroslužieb s REST API. Budú udržiavané v repozitári služieb a môžu byť použité aj inými aplikáciami. Popis týchto služieb je uvedený v kap 5.3.3.

### Transformačný modul - Zavádzanie dátovej interoperability

Platforma MOU je založená na projekte s otvoreným zdrojovým kódom Solid, čo je skratka pre sociálne prelinkované údaje („Social Linked Data“). Solid vychádza zo štandardov W3C, ako je RDF, a umožňuje zahŕňať aj osobné údaje o dotknutej osobe alebo subjekte. Týmto spôsobom sú údaje uložené v MOU plne v súlade s Centrálnym modelom údajov a sú prezentované ako otvorené údaje v štandarde RDF. Údaje zo zdrojových informačných systémov verejnej správy je preto potrebné pred ich nahratím do MOU transformovať, aby spĺňali tieto štandardy.

Systém Solid zabezpečuje, že tieto údaje sú nielen otvorené a interoperabilné, ale tiež chránené a bezpečné. To umožňuje jednotlivcom a organizáciám kontrolovať a spravovať svoje dáta efektívnym a transparentným spôsobom. V praxi to znamená, že každá transformácia údajov musí byť dôsledne plánovaná a vykonávaná, aby sa zaručila ich kvalita a spĺňali sa všetky požiadavky na dátovú interoperabilitu.

Zavedenie dátovej interoperability bude realizované najmä pre objekty evidencie uvedené v kapitole 5.4.1, ktoré sú súčasťou zoznamu mojich údajov, požadovaných správcom IS MOU.

Pre službu „Moje dáta“ je stanovená úroveň kvality údajov podľa formátov RDF/XML, JSON-LD (kvalita otvorených údajov úrovne 5★). Transformačný modul Rezortnej platformy manažmentu údajov zabezpečí transformáciu dát   
z aktuálneho XML formátu do RDF / XML formátu v 5★ kvalite prelinkovaných údajov („Linked Data“).

Ako všeobecný dátový model bude využitý existujúci Centrálny Model Údajov (CMU).

Súčasťou procesu dátovej integrácie je aj jednoznačná interpretácia jednotlivých atribútov prenášaného OE.   
V rámci integračného manuálu RPMÚ budú atribúty popísané tak, aby konzumujúca organizácia dokázala správne atribúty spracovať. Spoločný dátový model (CDM) obsahuje jednotný súbor metadát, čo umožňuje zdieľanie dát a ich významu medzi aplikáciami. Výsledné mapovania atribútov OE na prvky CMU budú udržiavané v Dátovom inventári.

Výkon samotnej transformácie datasetu do JSON-LD je hlavným účelom Transformačného modulu, ktorý bude generický a bude konfigurovateľný pomocou vstupných parametrov a konfiguračných údajov.

Vstupmi pre každú transformáciu budú:

* Konfiguračné údaje
* Sada mapovaní atribútov datasetu na prvky CMU (v repository Dátového inventára)
* Pravidlá pre mapovanie uzlov JSON-LD
* Súvisiace ontológie (ontológie súvisiace s výstupným datasetom)

## Bezpečnostná architektúra

V rámci dodávky projektu je požadovaná aktivita A10 výzvy, ktorej hlavným účelom je rozvoj informačných systémov z pohľadu bezpečnosti a zabezpečenie súladu s GDPR (napr. právo dotknutej osoby na prístup   
k údajom).

Informačné systémy, ktoré spracúvajú osobné údaje alebo citlivé údaje vyžadujú pravidelnú identifikáciu a analýzu rizík spojených s bezpečnosťou týchto údajov. Je potrebné zabezpečiť, aby boli identifikované potenciálne hrozby a zraniteľnosti, ktoré môžu ohroziť dôvernosť, integritu a dostupnosť údajov.

Tento krok je základom pre vytvorenie alebo aktualizáciu bezpečnostného projektu pre jednotlivé informačné systémy.

V rámci dodávky pre požaduje obstarávateľ MF SR realizovať aktivitu 10 v nasledovnom rozsahu:

|  |  |  |  |
| --- | --- | --- | --- |
| **Kód ISVS** | **Názov ISVS** | **DPIA (vytvorenie/aktualizácia)** | **Bezpečnostný projekt**  **(vytvorenie/aktualizácia)** |
| isvs\_47 | Informačný systém pre evidenciu a monitorovanie pomoci (SEMP) | Áno - vytvorenie | Áno – vytvorenie |
| isvs\_7664 | Centrálny register pohľadávok štátu (CRPŠ) | Áno - vytvorenie | Áno – vytvorenie |

1. Rozsah ISVS v projekte pre realizáciu BP a DPIA

### Postupy pre vytvorenie resp. revíziu bezpečnostného projektu a DPIA

#### Metodika pre bezpečnostný projekt

Metodika pre tvorbu bezpečnostného projektu pre jednotlivé IS prípadne jeho aktualizáciu bude prebiehať v súlade s požiadavkami zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov, požiadavkami na vypracovanie analýzy rizík a vyhodnotenie súladu implementovaných bezpečnostných opatrení podľa vyhlášky Úradu podpredsedu vlády SR pre investície a informatizáciu č. 179/2020 Z. z., ktorá upravuje spôsob kategorizácie a obsah bezpečnostných opatrení pre informačné technológie vo verejnej správe.

Bezpečnostné projekty budú odkonzultované a schválené Manažérom kybernetickej bezpečnosti MF SR a/alebo odborom informačnej a kybernetickej bezpečnosti.

DPIA budú odkonzultované a schválené so Zodpovednou osobou MF SR (DPO) a/alebo odborom informačnej   
a kybernetickej bezpečnosti.

#### Ohraničenia bezpečnostného projektu

Bezpečnostný projekt bude vypracovaný pre špecifikované integrované informačné systémy MF SR podľa príslušných kompetencií, ktoré stanovuje legislatíva. Tento projekt nebude riešiť komplexné bezpečnostné požiadavky všetkých informačných systémov v pôsobnosti MF SR, ale sa bude sústreďovať na potreby konkrétneho integrovaného systému.

Projekt má viacero externých integrácií, ktoré nepredstavujú základný rozsah projektu a preto tieto systémy ako externé aktívum pravdepodobne nebudú sú súčasťou bezpečnostného projektu. Viac informácii ohľadne ohraničenia projektu bude detailne rozpracované vo fáze Detailná analýza.

Z hľadiska legislatívnych a vecných požiadaviek budú pre bezpečnostný projekt SEMP-isvs\_47, CRPŠ-isvs\_7664 relevantné najmä nasledovné východiská a vstupy, ktorých bezpečnostné požiadavky bude potrebné vyhodnotiť   
a zabezpečiť praktický súlad v požadovanej miere.

#### Opatrenia technické, organizačné a personálne a ich hodnotenie

Na účely zmierňovania rizík použijeme v projekte nasledovné zdroje opatrení:

* CSIRT – Metodiku pre systematické zabezpečenie organizácií verejnej správy v oblasti informačnej bezpečnosti (Verzia dokumentu 2.1),
* CHECK LIST – Základných bezpečnostných zásad a opatrení pre projektované ISVS (Vyhláška NBÚ č. 362/2018 Z. z. a Príloha č. 2 k vyhláške č. 179/2020 Z. z.),
* Maturity model hodnotenia SPICE: ISO/IEC 15504, pre proces vývoja softvéru a súvisiace funkcie podnikového manažmentu,
* Odporučené hodnotenie NIST v systéme CSF a lokálne podľa Metodiky KCCKB - Štandard na výkon auditu kybernetickej bezpečnosti.
* Metodika analýzy rizík (NBÚ, MIRRI SR, interné smernice MF SR).

Analýza bezpečnosti bude zameraná nasledovne:

* Cieľom je presne špecifikovať požadovanú úroveň bezpečnosti a identifikovať okolnosti, ktoré môžu narušiť bezpečnosť ISVS (hrozby).
* Analýza bude metodicky zameraná podľa normy STN ISO/IEC 27002:2013 s dôrazom na riziká špecifické pre ISVS.
* Požaduje sa sumarizácia a popis hrozieb a ich dopadov na aktíva ISVS.
* Požaduje sa vyhodnotenie závažnosti dopadov pri realizácii jednotlivých hrozieb kvalitatívnou formou.
* Podrobnosť analýzy bezpečnosti musí byť dostatočná na to, aby (pri zohľadnení súčasných poznatkov   
  o informačnej bezpečnosti) bolo možné považovať všetky riziká, ktoré nebudú uvedené po implementácii navrhovaných bezpečnostných opatrení, za akceptovateľné zostatkové riziká.
* Pre každé riziko popísané v analýze bezpečnosti sa požaduje popis spôsobu jeho minimalizácie pomocou navrhovaných bezpečnostných opatrení.
* Cieľom je navrhnúť systém bezpečnostných opatrení takým spôsobom, aby boli všetky riziká identifikované   
  v rámci analýzy bezpečnosti minimalizované na úroveň zodpovedajúcu zostatkovým rizikám vymedzeným   
  v tomto bezpečnostnom zámere.
* Pre jednotlivé riziká sa požaduje uviesť miera zostatkového rizika kvalitatívnou formou, po zohľadnení konkrétnych implementovaných, resp. navrhovaných bezpečnostných opatrení.
* Technické opatrenia týkajúce sa priamo ISVS, popísané vo výstupnom dokumente, musia byť implementované počas jeho vývoja a zavádzania do prevádzky.
* Technické opatrenia týkajúce sa okolia ISVS, personálne a organizačné opatrenia budú mať odporúčací charakter a ich zavedenie do praxe zabezpečí prevádzkovateľ systému.

Použitá metodika analýzy rizík IS Informačný systém verejnej správy (ISVS) bude mať kvalitatívno/kvantitatívny charakter. Obsahová štruktúra analýzy bezpečnosti a návrhu opatrení bude vychádzať z nasledovných okruhov bezpečnosti stanovených štandardami

* STN ISO/IEC 27005: 2013 Informačné technológie. Bezpečnostné metódy. Pravidlá dobrej praxe riadenia informačnej bezpečnosti,
* ISO/IEC 27001 Informačné technológie. Bezpečnostné metódy. Systémy riadenia informačnej bezpečnosti. Požiadavky (ISO/IEC 27001:2013 vrátane),
* ISO/IEC 27002 Informačné technológie. Bezpečnostné metódy. Pravidlá dobrej praxe riadenia informačnej bezpečnosti,
* ISO/IEC 27005 Informačné technológie. Bezpečnostné metódy. Riadenie rizík informačnej bezpečnosti,
* ISO/IEC 29100 Privacy framework. (DPIA).

Pri realizácii analýzy bezpečnosti a návrhu bezpečnostných opatrení budú zohľadnené všetky aspekty implementácie a prevádzky ISVS, rovnako ako aj všetky relevantné požiadavky na opatrenia pri ochrane IS stanovené v záväzných predpisoch.

# Prevádzka

**Popis prevádzkového prostredia DataCentra MF SR**

Dodané riešenie bude prevádzkované v prostredí Rezortného privátneho cloudu (RPC) DataCentra MF SR na Cintorískej 5, Bratislava.

Prevádzku on-premise Infraštruktúry RPC a služby podpory prevádzky pre všetky 3 prostredia (vývojové, testovacie a produkčné) poskytne MF SR prostredníctvom DataCentra podľa odsúhlasených požiadaviek dodávateľa na úrovni IaaS, PaaS a SaaS, tzn. sieťovú infraštruktúru, virtuálne servery po úroveň OS, požadované databázy.

DataCentrum v rámci služieb RPC poskytne služby:

* zdieľaný systém pre výkon procesov zálohovania a obnovy dát podľa definovaných politík,
* centrálny monitoring a logovanie, systému pre detekciu anomálií,
* centrálna správa identít, centrálne služby autentifikácie a autorizácie na báze dvojfaktorovej autentifikácie   
  a WAF,
* centrálne unifikované prístupové služby VPN,
* prístupová vrstva poskytujúca riadený, monitorovaný a bezpečný prístup k službám prostredníctvom privátnych sietí KTI, KTI2 a verejného Internetu,
* centrum pre podporu používateľov a služby service desku.

MF SR a DataCentrum taktiež zabezpečia dostupnosť a prevádzku SAP cloudových služieb definovaných dodávateľom.

# Harmonogram dodávky

Požadovaný harmonogram realizácie projektu je uvedený v nasledovnej tabuľke.

| ID | Fáza | Trvanie  v mesiacoch | Poznámka |
| --- | --- | --- | --- |
| 1 | Realizačná fáza, Etapa Analýza a dizajn | 4 | Vytvorenie detailného návrhu riešenia, špecifikácia SAP licencií a legislatívna analýza |
| 2 | Realizačná fáza, Etapa Implementácia a testovanie, vrátane vytvorenia bezpečnostného projektu a Posúdenie vplyvu na ochranu údajov (DPIA) | 8 | Séria testovacích aktivít vrátane UAT |
| 3 | Realizačná fáza, Etapa Nasadenie do produkcie | 2 | Po schválení UAT nasadenie do produkčného prostredia |
| 4 | Prevádzka a údržba | 6 | Intenzívna používateľská a systémová podpora, súčinnosť pri monitoringu dátovej kvality a plnenia Dátového inventára |

1. Harmonogram a metódy riadenia projektu

# Požadované činnosti uchádzača a projektové výstupy

Vo všeobecnosti je dodávateľ povinný vytvoriť a dodať dokumentáciu v zmysle vyhlášky Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke v znení neskorších predpisov (ďalej len „Vyhláška č. 401/2023“). Zoznam dokumentov sa nachádza v Prílohe č. 1 k Vyhláške č. 401/2023, <https://www.slov-lex.sk/pravne-predpisy/SK/ZZ/2023/401/>. Vzory, šablóny a požadovaný obsah dokumentov sú zverejnené na stránke Riadenie kvality MIRRI SR (ďalej aj ako „QA MIRRI“) <https://mirri.gov.sk/sekcie/informatizacia/riadenie-kvality-qa/>. Ak z charakteru dokumentu vyplýva, že jej vytvorenie je v kompetencii MF SR, dodávateľ je na požiadanie povinný poskytnúť aktívnu spoluúčasť pri jej tvorbe.

Jednotlivé aktivity A1 až A11 v zmysle kapitoly 5.1 a Harmonogramu podľa kapitoly 7 budú realizované v rámci nasledovných hlavných fáz pri dodávke riešenia:

## Prípravná a iniciačná fáza

Plnenie tejto fázy zabezpečuje Objednávateľ. Súčasťou tejto fázy je aktualizácia dokumentov z prípravnej   
a iniciačnej fázy projektu, ktoré boli vypracované pri podaní žiadosti o NFP, a vytvorenie základných koncepčných dokumentov projektu, ktoré musia byť minimálne v nasledovnom rozsahu.

**Plán etáp** – bude obsahovať identifikáciu a určenie výstupov projektu, popis každého funkčného celku v zmysle požiadaviek, určenie hierarchickej štruktúry všetkých výstupov projektu, ktoré je nutné v súlade s Plánom projektu vytvoriť v dekompozícii do detailu jednotlivých modulov a určenie logickej sekvencie ich tvorby vo vývojovom diagrame. Plán projektu zohľadní, že nasadzovanie jednotlivých modulov bude rozdelené do niekoľkých etáp, aby sa zabezpečilo priebežné nasadzovanie a schvaľovanie dielčích výstupov daného modulu v rámci funkčného celku.

Požiadavky na obsah sú zverejnené na stránke QA MIRRI a sú definované najmä, nie však výlučne, ako:

1. identifikácia a určenie výstupov projektu,
2. popis funkčných celkov,
3. určenie hierarchickej štruktúry všetkých výstupov projektu,
4. identifikácia hlavných aktivít projektu,
5. analýza rizík v Zozname rizík,
6. určenie harmonogramu projektu a identifikácia kľúčových rozhodovacích a kontrolných bodov so zreteľom na známe obmedzenia projektu,
7. detailný plán jednotlivých fáz, etáp a aktivít.

## Analýza a dizajn

V rámci tejto činnosti bude vypracovaný Projektový iniciálny dokument a plán a stratégia testovania, analytický model procesov zabezpečovaných RPMÚ, predovšetkým v oblasti integračných scenárov a v oblasti správy kmeňových údajov a číselníkov (procesný model). V prípade, že funkčné rozšírenia Zdrojových systémov podľa kapitoly 5.3.4 a 5.3.5 zmenia existujúce procesy, bude doplnený aj procesný model Zdrojových systémov.

**Projektový iniciálny dokument** - dokument v rozsahu kľúčových informácií, potrebných pre schválenie a riadenie projektu, a to najmä východiská, ciele, prístup, rozsah, vstupy, obmedzenia, rozhrania, predpoklady, tolerancie, kontrolné prvky, organizačnú štruktúru projektového tímu, komunikačný plán projektu a plán projektu. Bude poskytovať tieto informácie pre všetkých, ktorých sa projekt týka. Tento dokument je kľúčový pre riadenie celého projektu. Nutnou podmienkou začatia realizačných prác projektu je schválenie tohto dokumentu riadiacim výborom projektu.

Požiadavky na obsah sú zverejnené na stránke QA MIRRI a sú definované najmä, nie však výlučne, ako:

1. Východiská projektu
2. Ciele projektu
3. Prístup projektu
4. Rozsah projektu
5. Vstupy, obmedzenia, rozhrania a predpoklady projektu
6. Kontrolné prvky projektu
7. Organizačná štruktúra projektového tímu
8. Komunikačný plán projektu – sú komunikačné pravidlá pre všetky úrovne riadenia projektu, vecne závislé kontrolné body, ako sú pracovné stretnutia, správy a podobne, a určuje aj časovo závislé kontrolné body.
9. Plán kvality projektu - určuje kľúčové kritériá kvality a procesy riadenia a kontroly kvality projektu (manažment nasadzovania, testovania a pod.).
10. Odôvodnenie projektu
11. Plán projektu
12. Metodiky riadenia nových a opravných verzií - Release manažment
13. Metodiky testovania - Test manažmentu

Bude tiež vypracovaný **Detailný návrh riešenia** RPMÚ, podporujúci identifikované procesy v rámci Manažmentu údajov v rezorte MF SR v zmysle rozsahu podľa kapitoly 5 tohto opisu predmetu zákazky. Súčasťou výstupu tejto fázy budú aj DNR Zdrojových systémov. Cieľom DNR je ukázať, ako bude systém (RPMÚ a zdrojové systémy) realizovaný v implementačnej fáze a bude obsahovať náležitosti zverejnené na QA MIRRI, najmä, nie však výlučne:

* Vypracovanie detailnej analýzy objektov evidencie poskytovaných do IS MOU ako aj objektov evidencie manažovaných v RPMÚ,
* Vypracovanie konceptu systematického manažmentu údajov – návrh procesov a zodpovednosti v rámci riadenia celého životného cyklu správy dát, kde je potrebné zdokumentovať dátové štruktúry, proces tvorby dát, dátové zdroje, kontext a ďalšie aspekty manažmentu dát. Dokument bude prispôsobený na mieru MF SR s ohľadom na jeho veľkosť, charakter a kompetencie. Súčasťou výstupu bude vytvorenie organizačného a kompetenčného modelu Dátovej kancelárie MF SR.
* Detailná analýza stavu kvality údajov objektov evidencie poskytovaných do IS MOU a návrh riešenia na zvýšenie dátovej kvality
* Vypracovanie detailnej funkčnej špecifikácie,
* Vypracovanie technického návrhu, vrátane SW licencií
* Vypracovanie implementačného plánu,
* Vypracovanie integračného konceptu,
* Vypracovanie bezpečnostného projektu a DPIA
* Všetky náležitosti v zmysle aktuálneho metodického usmernenia MIRRI SR

V rámci činnosti prebehne analýza požiadaviek MF SR a na jej základe návrh, dizajn a dekompozícia modulov informačného systému RPMÚ, ako aj dotknutých modulov Zdrojových systémov.

Detailná funkčná špecifikácia bude obsahovať analýzu a popis najmä nasledovných oblastí:

* Popis a špecifikácia funkcionality
* Prezentačná vrstva, popis používateľského rozhrania
* Typové úlohy
* Model tried
* Rozhrania systému, spôsob integrácie modulov a systémov
* Požiadavky na rýchlosť odozvy, dostupnosť systému, priepustnosť systému
* Požiadavky na softvérové licencie a zdrojové kódy
* Migrácia dát

Kompletná architektúra - dokument bude obsahovať návrh a popis jednotlivých biznis, dátových, aplikačných   
a technických komponentov riešenia, spôsobu komunikácie, integrácie a bezpečnostnej stránky riešenia. Bude slúžiť ako podklad pre prípravu, inštaláciu a konfiguráciu technickej infraštruktúry produkčného systému. Bude obsahovať najmä nasledovné časti:

* Návrh jednotlivých technických komponentov riešenia (servery, sieťové komponenty LAN, WAN, SAN, PC, periférie)
* Aplikačná architektúra, integrácie, spôsob komunikácie, protokoly, softvérové licencie pre vývojové   
  a produkčné prostredie
* Biznis a dátová architektúra
* Bezpečnosť a bezpečnostná infraštruktúra
* Sieťová infraštruktúra
* Požiadavky na prevádzku
* Požiadavky na zálohovanie systému
* Požiadavky na monitorovanie systému

Implementačný plán, ktorý musí obsahovať:

* detailný časový rámec implementácie,
* plán školení kľúčových používateľov,
* spôsob zavedenia do produkčnej prevádzky.

Komunikačný plán, v ktorom je potrebné definovať:

* spôsob komunikácie všetkých subjektov zainteresovaných do projektu,
* indikatívny harmonogram s monitorovaním a hodnotením,
* manažment rizík.

Bezpečnostný projekt a DPIA pre RPMÚ a zdrojové systémy musia byť vypracované v zmysle požiadaviek Bezpečnostnej architektúry uvedenej v kapitole 5.5.

Legislatívna analýza – dokument podľa Aktivity A11 v kapitole 5.1.8, v ktorom je potrebné definovať:

* potenciálne legislatívne prekážky pri sprístupňovaní údajov prostredníctvom informačných technológií   
  v správe MIRRI pre službu „Moje dáta“
* potreby legislatívnych úprav príslušnej legislatívy za účelom odstránenia identifikovaných prekážok spoločne s návrhom legislatívnej úpravy
* proces opravy chybných/neaktuálnych údajov pre objekty evidencie v projekte v rozsahu aktivity A1, v prípade, že si tento proces vyžaduje legislatívnu úpravu
* analýza legislatívnych zmien týkajúcich sa opravy údajov pre objekty evidencie v projekte v rozsahu aktivity A1
* analýza konkrétnych ustanovení osobitných predpisov, ktoré vytvárajú zákonné prekážky aplikácie v realizačnej fáze projektu

Realizácia fázy bude ukončená akceptačným protokolom.

## Implementácia a testovanie

V rámci tejto fázy budú implementované jednotlivé funkčnosti podľa špecifikácií vypracovaných vo fáze „Analýza   
a dizajn“ a budú realizované konfiguračné práce IKT infraštruktúry podľa technickej architektúry (samotná dodávka HW IKT nie je predmetom tohto projektu).

V rámci implementácie budú realizované najmä nasledovné činnosti:

* vypracovanie a dodávka aplikačného programového vybavenia a jeho komponentov (implementácia funkcionality jednotlivých modulov podľa odsúhlasených analytických dokumentov),
* interné testovanie s testovacími dátami vyhotovenými uchádzačom,
* inštalácia a konfigurácia aplikačného programového vybavenia do testovacej prevádzky,
* vyhotovenie technickej dokumentácie uvedenej na QA MIRRI v časti R3-4 v rozsahu finálneho implementovaného riešenia,
* implementácia rozhraní s externými informačnými systémami,
* implementácia bezpečnostných mechanizmov,
* migrácia dát

V rámci tejto fázy bude vykonané aj testovanie funkčnosti vyvinutého riešenia podľa QA MIRRI v časti R3-2. Cieľom je najmä preveriť, že všetky požiadavky boli správne implementované, preveriť interakciu a správnosť integrácie komponentov softvéru, identifikovať chyby a zaistiť ich odstránenie pred nasadením systému. V rámci testovania budú realizované najmä nasledovné činnosti:

* vypracovanie plánu testov (príprava testovacích scenárov),
* testovanie systému podľa testovacích scenárov (testovanie funkcionality, integračné testy, záťažové testy),
* podpora testovacej prevádzky,
* vyhotovenie testovacích protokolov z priebehu testovania.

V rámci realizácia projektu budú vykonané nasledovné typy testov:

* Modulové testy (unit testy)
* FAT testy
* Systémové a integračné testy
* UAT testy
* Záťažové a výkonnostné testy
* Bezpečnostné testy (pentest a vulnerability scanning)

Realizácia fázy bude ukončená akceptačným protokolom.

## Nasadenie do produkcie

V rámci tejto činnosti bude systém (RPMÚ a zdrojové systémy) nasadený do produkčného prostredia. Aktivita zahŕňa aj realizáciu školení používateľov na prácu so systémom (RPMÚ a zdrojové systémy).

V rámci nasadenia (RPMÚ a zdrojových systémov) budú realizované najmä nasledovné činnosti:

* Inštalácia finálnej verzie aplikačného softvéru do produkčnej prevádzky
* Naplnenie potrebných údajov o používateľoch do evidencie prístupov, nastavenie prístupových práv, vygenerovanie prístupových hesiel
* Riešenie potenciálnych problémov prostredníctvom pracoviska podpory Obstarávateľa a nastavenie komunikácie s týmto pracoviskom

Pred spustením produkčnej prevádzky sa vykoná pilotná prevádzka. Pilotná prevádzka predstavuje plné overenie požadovanej funkčnosti koncovým používateľom bezprostredne pred celoplošným nasadením produkčného systému. Slúži na overenie plnej funkcionality a procesov s ňou súvisiacimi, umožňuje koncovému používateľovi vyskúšať si „na ostro“ prácu s aplikáciou, upozorniť ešte na možné chyby, v prípade chyby korigovať funkčnosť   
a tým aj znižovať riziko navýšenia prácnosti plošného sprevádzkovania aplikácie. Pilotná prevádzka bude končiť vyhodnotením pilotnej prevádzky a v prípade potreby prijatím potrebných opatrení.

Realizácia aktivity bude ukončená akceptačným protokolom.

## Prevádzka a údržba

### Podpora prevádzky

Služby podpory prevádzky zahŕňajú zabezpečovanie bežnej servisnej podpory, ako aj poskytovanie podpory pre zaistenie spoľahlivej, kontinuálnej a bezpečnej prevádzky upravených zdrojových systémov ako aj RPMÚ v rezorte, vrátanie riešenia Incidentov.

Súčasťou služieb podpory prevádzky sú aj malé zmeny zdrojových systémov a RPMÚ, konfigurácií a nastavení vynútené zmenami prevádzkového prostredia Obstarávateľa a udržiavanie aktuálnosti príslušnej dokumentácie.

Fáza podpory prevádzky je časovo obmedzená v zmysle Harmonogramu v kapitole 7.

#### Popis Služieb podpory prevádzky:

* odstraňovanie Incidentov, resp. poskytnutie náhradného riešenia pri riešení Incidentov,
* poskytnutie služieb v súvislosti s posudzovaním a riešením Incidentov, ktoré boli spôsobené nesprávnym fungovaním IS alebo nesprávnym používaním IS,
* Request management, problem management, change management, release a deployment management, integration management, service level management,
* pravidelná kontrola funkčnosti IS a jeho modulov (monitoring),
* pravidelná kontrola nastavenia IS podľa posledného odsúhlaseného stavu konfigurácie,
* zabezpečenie služby zotavenia po havárii (disaster recovery),
* profylaktické práce v rozsahu definovanom prevádzkovou dokumentáciou,
* kontrola a vyhodnocovanie záznamov z aplikačných logov,
* proaktívne upozorňovanie Obstarávateľa Dodávateľom na potenciálne kritické stavy IS,
* aktualizáciu zdrojových kódov a ich pravidelné zasielanie do repozitára MF SR,
* realizácia malých zmien systémov a konfigurácií vynútených zmenami prevádzkového prostredia Obstarávateľa,
* udržiavanie administrátorskej, prevádzkovej a používateľskej dokumentácie v aktuálnom stave.

#### Zoznam činností vykonávaných v rámci podpory prevádzky

Služby podpory prevádzky zahŕňajú nasledovné činnosti:

1. identifikácia problému, ktorý vznikol nekorektným zásahom koncového používateľa, jeho analýza   
   a samotné riešenie,
2. poskytovanie konzultácií o Incidentoch,
3. Request management, Problem management, Change management, Release a deployment management, Integration management, Service level management,
4. poskytovanie e-mailového/telefonického Help Desk-u,
5. riešenie eskalácií,
6. poskytovanie reportovania a štatistických hlásení o prevádzke a incidentoch,
7. zabezpečenie obnovy IT služieb v prípade globálnej poruchy, po živelných poruchách a iných zásadných udalostiach,
   * spustenie prevádzky serverov (naštartovanie celého prostredia nanovo) zo záloh v prípade výskytu takejto udalosti,
8. profylaktika aplikačnej vrstvy – táto činnosť zahŕňa nasledovné:
   * pravidelná kontrola funkčnosti aplikácie, softvérového vybavenia,
   * profylaktické kontroly integrity dát,
   * pravidelná kontrola nastavenia systému podľa posledného odsúhlaseného stavu diela, kontrola synchronizácie služieb v prípade clustrovaných služieb,
   * pravidelná kontrola parametrov systému definovaných v akceptačných a výkonnostných testoch,
   * logovanie činností za účelom optimálnej prevádzky a vyhodnocovania incidentov,
   * kontrola a vyhodnocovanie záznamov zo systémových logov, aplikačných logov,
   * kontrola prostredia, v ktorom beží IS,
   * aktualizácia zdrojových kódov a ich pravidelné zasielanie do repozitára MF SR,
   * udržiavanie dokumentácie v aktuálnosti – inštalačnej, prevádzkovej, administrátorskej a používateľskej,
9. technická podpora integračných rozhraní IS – táto činnosť zahŕňa nasledovné:
   * správa a údržba integračného rozhrania v nadväznosti na analýzu reportovaných problémov integračných rozhraní,
   * fixovanie problémov a vývoj updatov pre integračné rozhrania,
10. reportovanie zamerané na spracovávanie požadovaných reportov o Incidentoch a operatívnych informácii o ich riešení.

### Úrovne podpory používateľov

Systém Help Desk vo verejnej správe je organizovaný cez tri úrovne podpory, pričom úroveň L3 bude zabezpečená dodávateľsky. Cieľom tohto systému je efektívne riešiť problémy a požiadavky koncových používateľov, ktorí pracujú s informačnými systémami a aplikáciami správy. Každá úroveň má svoje špecifické úlohy a zodpovednosti, ktoré sú kľúčové pre zaisťovanie kvalitných a efektívnych služieb v oblasti verejnej správy.

L1 predstavuje počiatočnú vrstvu podpory zameranú na riešenie základných problémov a požiadaviek koncových používateľov informačných systémov vo verejnej správe.

Hlavné funkcie:

* Zhromažďovanie informácií: Rýchle a efektívne zhromažďovanie relevantných údajov o problémoch od používateľov, vrátane informácií o používaných systémoch a prostrediach.
* Základná analýza: Posúdenie hlásených problémov a ich klasifikácia na základe vopred definovaných kritérií, ako sú priorita, typ problému a kategória.
* Riešenie bežných problémov: Riešenie jednoduchých a priamych problémov, ako sú:
  + Zabudnuté heslá a základné používateľské problémy (napr. prístup k systémom).
  + Overenie dostupnosti infraštruktúry (napr. sieťové pripojenie, funkčnosť aplikácií).
  + Základné diagnostické postupy na identifikáciu technických problémov a overenie nastavení softvéru   
    a hardvéru.

Komunikácia: Úroveň L1 zabezpečuje priamu interakciu s koncovými používateľmi prostredníctvom telefónu, e-mailu a online chatov, pričom sa zameriava na efektívne a rýchle riešenie problémov.

Úroveň L2 je zložená z riešiteľských tímov s hlbšími technologickými znalosťami v oblasti informačných systémov vo verejnej správe, ktorí sa zaoberajú problémami, ktoré boli eskalované z úrovne L1.

Hlavné funkcie:

* Spolupráca s L1: Riešitelia L2 úzko spolupracujú s tímom L1 pri analýze a riešení eskalovaných hlásení, pričom poskytujú technickú asistenciu a poradenstvo.
* Hĺbková analýza: Vykonávanie podrobnejších analýz a identifikácia príčin zložitých problémov, ktoré neboli vyriešené na L1, vrátane analýzy logov a systémových správ.
* Validácia a klasifikácia: Spätná kontrola a podrobné overenie údajov z hlásení od L1, pričom sa potvrdzuje, upresňuje alebo prehodnocuje problém v súlade s požiadavkami a normami verejnej správy.
* Eskalácia: V prípade, že problém nie je možné vyriešiť na úrovni L2, je možné ho eskalovať na L3, pričom sa zabezpečuje kompletná dokumentácia predchádzajúcich krokov.

Komunikácia: Riešitelia L2 nekomunikujú priamo s koncovými používateľmi, ale poskytujú podporu tímu L1   
a prispievajú k riešeniu problémov na pozadí.

Úroveň L3 predstavuje najvyššiu vrstvu podpory, ktorá sa zameriava na riešenie najzložitejších a najnáročnejších problémov v oblasti informačných systémov vo verejnej správe.

Hlavné funkcie:

* Riešenie komplexných problémov: Riešitelia L3 sa zaoberajú technicky náročnými problémami, ktoré vyžadujú pokročilé znalosti a odborné skúsenosti v oblasti informačných technológií a správy.
* Hĺbkové analýzy a investigácie: Vykonávanie detailných analýz a diagnostiky na identifikáciu základných príčin problémov, ktoré nie je možné vyriešiť na nižších úrovniach, vrátane preverovania architektúry systémov a databáz.
* Vypracovanie odporúčaní: Na základe analýz a zistení tím L3 navrhuje riešenia a zlepšenia procesov, ktoré môžu predchádzať opakovaniu problémov a zvyšovať efektivitu a bezpečnosť systémov.
* Spolupráca s vývojovým a technickým tímom: Úroveň L3 úzko spolupracuje s vývojovými a technickými tímami na implementácii zmien a vylepšení, ktoré zvyšujú stabilitu a funkčnosť systémov v rámci verejnej správy.

Komunikácia: Riešitelia L3 nemajú priamy kontakt s koncovými používateľmi, ale poskytujú technickú podporu tímom L1 a L2 a zabezpečujú, že zložitý problém je správne riešený a zdokumentovaný.

#### SLA (Service Level Agreement)

Pre všetky úrovne podpory sú definované nasledujúce parametre SLA:

**Dostupnosť:** Help Desk je dostupný pre vybrané skupiny používateľov prostredníctvom telefónu, e-mailu a web rozhraním Help Desk-ovej aplikácie.

**Evidencia incidentov:** Všetky incidenty sú zaznamenávané v informačnom systéme (IS) pre zabezpečenie transparentnosti a sledovateľnosti.

Dostupnosť L1, L2 a L3:

**Čas:** Podpora L1 a L2 je dostupná 8 hodín denne, 5 dní v týždni (od 8:00 do 16:00 hod. počas pracovných dní), podpora L3 je dostupná 24x7.

Help Desk bude realizovaný cez 3 úrovne podpory, s nasledujúcim označením:

Aktuálna prevádzka systému zabezpečená internými personálnymi kapacitami na úrovni podpory L1

L2 podpory IS (Level 2, postúpenie požiadaviek od L1) - vybraná skupina garantov, so znalosťou IS (zabezpečuje prevádzkovateľ IS).

L3 podpory IS (Level 3, postúpenie požiadaviek od L2) – zabezpečuje úspešný uchádzač.

#### Riešenie incidentov – SLA parametre

Nižšie sú definované nasledovné požiadavky závažnosti incidentov, ktoré sa používajú na kategorizáciu   
a priorizáciu incidentov v informačných systémoch na základe ich vplyvu na prevádzku, používateľov a kritickosť služieb. Každý stupeň závažnosti vyžaduje odlišnú úroveň reakcie a má rozdielne požiadavky na čas riešenia.

Označenie naliehavosti incidentu:

|  |  |  |
| --- | --- | --- |
| Označenie priority incidentu | Priorita incidentu | Popis priority incidentu |
| 1 | Kritická | Incidenty s najvyššou úrovňou závažnosti, ktoré spôsobujú úplný výpadok RPMU alebo zdrojových systémov (ďalej „systémov“) alebo kľúčových služieb. Tento typ incidentu má priamy vplyv na celú organizáciu alebo jej kritické časti. **Príklady:**   * Celkový výpadok systému, ktorý zabraňuje prístupu všetkých používateľov. * Neprístupnosť hlavných databáz alebo serverov. * Bezpečnostné incidenty, ako napríklad masívny kybernetický útok alebo únik citlivých dát. * Nefunkčnosť integrácií.   **Vplyv:** Možné finančné straty, poškodenie reputácie, právne dôsledky, strata osobných alebo citlivých dát. |
| 2 | Vysoká | **Popis**: Incidenty, ktoré vážne ovplyvňujú prevádzku, ale neznamenajú úplný výpadok systémov. Tieto incidenty môžu výrazne narušiť činnosť kľúčových oddelení alebo veľkej časti organizácie.  **Príklady:**   * Zníženie výkonu kritických aplikácií. * Čiastočný výpadok systému, ktorý ovplyvňuje viacero používateľov. * Chyby v systéme, ktoré zabraňujú vykonávaniu niektorých kritických funkcií.   **Vplyv:** Možné finančné straty, zníženie produktivity práce používateľov, vplyv na niekoľko používateľov alebo oddelení, strata iných dát ako osobných alebo citlivých. |
| 3 | Stredná | **Popis**: Incidenty, ktoré majú obmedzený dopad na prevádzku a ovplyvňujú iba určitú skupinu používateľov alebo nevyhnutnú funkcionalitu systému. Tieto incidenty zvyčajne nevyžadujú okamžitý zásah, ale môžu ovplyvniť každodennú prácu niektorých zamestnancov.  **Príklady:**   * Problémy s aplikáciou, ktoré ovplyvňujú malú skupinu používateľov. * Výpadky menej dôležitých služieb, ktoré nezastavia hlavné operácie. * Chyby, ktoré ovplyvňujú výkon aplikácií bez kritického dopadu na organizáciu.   **Vplyv:** Vplyv na jednotlivcov alebo malé skupiny používateľov, zníženie produktivity práce používateľov. |
| 4 | Nízka | **Popis**: Incidenty, ktoré nemajú významný vplyv na prevádzku a spôsobujú drobné nepríjemnosti alebo chyby. Zvyčajne ide o problémy, ktoré je možné riešiť v rámci bežnej údržby a ktoré nevyžadujú okamžitú reakciu.  **Príklady:**   * Chyby v používateľskom rozhraní. * Menšie problémy s funkciami, ktoré neovplyvňujú bežnú prácu. * Jednoduché problémy s výkonom alebo konfiguráciou systému.   **Vplyv:** Minimálny vplyv na prevádzku systémov alebo používateľov. |

1. Priority incidentov

Vyžadované reakčné doby:

|  |  |  |  |
| --- | --- | --- | --- |
| Označenie priority incidentu | Reakčná doba(1) od nahlásenia incidentu po začiatok riešenia incidentu | Doba konečného vyriešenia incidentu od nahlásenia incidentu (DKVI) (2) | Spoľahlivosť (3)  (počet incidentov za mesiac) |
| 1 | 0,5 hod. | 4 hodín | 2 |
| 2 | 1 hod. | 12 hodín | 2 |
| 3 | 1 hod. | 48 hodín | 5 |
| 4 | 1 hod. | Vyriešené a nasadené v rámci plánovaných releasov | |

1. Tabuľka reakčných časov incidentov

***Vysvetlivky k tabuľke***

(1) Reakčná doba je čas medzi nahlásením incidentu verejným obstarávateľom (vrátane používateľov IS, ktorí nie sú v pracovnoprávnom vzťahu s verejným obstarávateľom) na Help Desk úrovne L3 a jeho prevzatím na riešenie.

(2) DKVI znamená obnovenie štandardnej prevádzky - čas medzi nahlásením incidentu verejným obstarávateľom na Help Desk úrovne L3 a vyriešením incidentu úspešným uchádzačom (do doby, kedy je funkčnosť prostredia znovu obnovená v plnom rozsahu). Doba konečného vyriešenia incidentu od nahlásenia incidentu verejným obstarávateľom (DKVI) sa počíta počas celého dňa. Do tejto doby sa nezarátava čas potrebný na nevyhnutnú súčinnosť verejného obstarávateľa, ak je potrebná pre vyriešenie incidentu. V prípade potreby je úspešný uchádzač oprávnený požadovať od verejného obstarávateľa schválenie riešenia incidentu.

(3) Maximálny počet incidentov za kalendárny mesiac. Duplicitné alebo technicky súvisiace incidenty (zadané   
v rámci jedného pracovného dňa) sú považované ako jeden incident.

(4) Incidenty nahlásené verejným obstarávateľom úspešnému uchádzačovi v rámci testovacieho prostredia majú prioritu 3 a nižšiu.

Vzťahujú sa výhradne k dostupnosti testovacieho prostredia. Za incident na testovacom prostredí sa nepovažuje incident vztiahnutý k práve testovanej funkcionalite.

### Požadovaná dostupnosť IS:

Požiadavky na dostupnosť sú definované v nasledovných parametroch:

* Maximálna kumulatívna doba plánovaných odstávok za mesiac: 12 hodín/\*48 hodín,
* Garantovaná doba odozvy (synchrónna/asynchrónna komunikácia): 20 sekúnd/60 sekúnd.

#### Dostupnosť (Availability)

Dostupnosť (Availability) je vyjadrená ako percento času v danom období, obvykle za rok. Predpokladá sa dostupnosť na úrovni 98 % dostupnosť, čo znamená kumulatívny výpadok 7,30 dňa ročne, resp. 14 hodín mesačne.

#### RTO (Recovery Time Objective)

[RTO (Recovery Time Objective)](https://euc-word-edit.officeapps.live.com/we/wordeditorframe.aspx?ui=sk&rs=en-US&wopisrc=https%3A%2F%2Fmfsrsk.sharepoint.com%2Fsites%2FMDM-Verejnobstarvanie%2F_vti_bin%2Fwopi.ashx%2Ffiles%2F178f6f83e826499b8161060dca1f6157&wdorigin=TEAMS-MAGLEV.teamsSdk_ns.rwc&wdexp=TEAMS-TREATMENT&wdhostclicktime=1744986164174&wdenableroaming=1&mscc=1&hid=96BB95A1-40F1-C000-A0A5-112150D758D2.0&uih=sharepointcom&wdlcid=sk&jsapi=1&jsapiver=v2&corrid=f9d83ac9-4924-1306-c06c-6dd8040116b7&usid=f9d83ac9-4924-1306-c06c-6dd8040116b7&newsession=1&sftc=1&uihit=docaspx&muv=1&cac=1&sams=1&mtf=1&sfp=1&sdp=1&hch=1&hwfh=1&dchat=1&sc=%7B%22pmo%22%3A%22https%3A%2F%2Fmfsrsk.sharepoint.com%22%2C%22pmshare%22%3Atrue%7D&ctp=LeastProtected&rct=Normal&afdflight=53&csc=1&instantedit=1&wopicomplete=1&wdredirectionreason=Unified_SingleFlush#_RTO_(Recovery_Time) - 4 hodiny + RPC Recovery time (čas obnovy infraštruktúry rezortného prívátneho cloudu MF SR).

#### RPO (Recovery Point Objective)

[RPO (Recovery Point Objective)](https://euc-word-edit.officeapps.live.com/we/wordeditorframe.aspx?ui=sk&rs=en-US&wopisrc=https%3A%2F%2Fmfsrsk.sharepoint.com%2Fsites%2FMDM-Verejnobstarvanie%2F_vti_bin%2Fwopi.ashx%2Ffiles%2F178f6f83e826499b8161060dca1f6157&wdorigin=TEAMS-MAGLEV.teamsSdk_ns.rwc&wdexp=TEAMS-TREATMENT&wdhostclicktime=1744986164174&wdenableroaming=1&mscc=1&hid=96BB95A1-40F1-C000-A0A5-112150D758D2.0&uih=sharepointcom&wdlcid=sk&jsapi=1&jsapiver=v2&corrid=f9d83ac9-4924-1306-c06c-6dd8040116b7&usid=f9d83ac9-4924-1306-c06c-6dd8040116b7&newsession=1&sftc=1&uihit=docaspx&muv=1&cac=1&sams=1&mtf=1&sfp=1&sdp=1&hch=1&hwfh=1&dchat=1&sc=%7B%22pmo%22%3A%22https%3A%2F%2Fmfsrsk.sharepoint.com%22%2C%22pmshare%22%3Atrue%7D&ctp=LeastProtected&rct=Normal&afdflight=53&csc=1&instantedit=1&wopicomplete=1&wdredirectionreason=Unified_SingleFlush#_RPO_(Recovery_Point) - 6 hodín - aké množstvo dát môže byť stratené od vymedzeného okamihu.

## Zdrojové kódy

Zdrojové kódy vytvorené počas projektu sa budú zverejňovať v zmysle § 31 vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov v nadväznosti na § 15 ods. 2 písm. d) prvý bod zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov s obmedzenou dostupnosťou iba pre orgán vedenia a orgány riadenia (podľa § 31 ods. 4 písm. b) vyhlášky) spolu s odôvodnením v závislosti od jeho charakteru a posúdenia z hľadiska bezpečnosti a súvisiacich okolností.

Konkrétne v zmysle § 15 ods. 2 písm. zákona č. 95/2019 Z. z. o informačných technológiách vo verejnej správe   
a o zmene a doplnení niektorých zákonov v znení neskorších predpisov.

Vo fáze prípravy a obstarania projektu je správca (MF SR) povinný akceptovať také zmluvné podmienky, podľa ktorých:

1. zdrojový kód vytvorený počas projektu bude otvorený v súlade s licenčnými podmienkami verejnej softvérovej licencie EÚ podľa osobitného predpisu, a to v rozsahu, v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu informačného systému verejnej správy,

2. je jediným a výhradným disponentom so všetkými informáciami zhromaždenými alebo získanými počas projektu a prevádzky projektom vytvoreného riešenia vrátane jeho zmien a servisu a

3. pri zmene dodávateľa pôvodný dodávateľ poskytne správcovi (MF SR) úplnú súčinnosť pri prechode na nového dodávateľa, najmä v oblasti architektúry a integrácie informačných systémov.

Úspešný uchádzač má povinnosť zaslať vždy aktuálny zdrojový kód do repozitára MF SR.

**Príloha č. 2 zmluvy - Zoznam subdodávateľov**

**Príloha č. 3 zmluvy - Návrh na plnenie kritérií**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Popis (výstup)** | **Množstvo** | **Merná jednotka** | **Jednotková cena v eurách bez DPH** | **Celková cena v eurách bez DPH** | **Celková cena v eurách s DPH** |
| 1. | **Analýza a DNR** |  |  |  |  |  |
|  | Modul MyData | 1 | kus | 0,00 | 0,00 | 0,00 |
|  | Transformačný modul | 1 | kus | 0,00 | 0,00 | 0,00 |
|  | Modul kvality a čistenia údajov | 1 | kus | 0,00 | 0,00 | 0,00 |
|  | Centrálny integračný komponent | 1 | kus | 0,00 | 0,00 | 0,00 |
|  | Centrálna správa kmeňových údajov | 1 | kus | 0,00 | 0,00 | 0,00 |
|  | Centrálna správa agendových číselníkov | 1 | kus | 0,00 | 0,00 | 0,00 |
|  | Dátovy inventár | 1 | kus | 0,00 | 0,00 | 0,00 |
|  | Upgrade existujúcich komponentov | 1 | kus | 0,00 | 0,00 | 0,00 |
|  | **Celkom** |  |  |  | **0,00** | **0,00** |
|  |  | | | | | |
| 2. | **Implementácia, testovanie** |  |  |  |  |  |
|  | Modul MyData | 1 | kus | 0,00 | 0,00 | 0,00 |
|  | Transformačný modul | 1 | kus | 0,00 | 0,00 | 0,00 |
|  | Modul kvality a čistenia údajov | 1 | kus | 0,00 | 0,00 | 0,00 |
|  | Centrálny integračný komponent | 1 | kus | 0,00 | 0,00 | 0,00 |
|  | Centrálna správa kmeňových údajov | 1 | kus | 0,00 | 0,00 | 0,00 |
|  | Centrálna správa agendových číselníkov | 1 | kus | 0,00 | 0,00 | 0,00 |
|  | Dátovy inventár | 1 | kus | 0,00 | 0,00 | 0,00 |
|  | Upgrade existujúcich komponentov | 1 | kus | 0,00 | 0,00 | 0,00 |
|  | **Celkom** |  |  |  | **0,00** | **0,00** |
|  |  | | | | | |
| 3. | **Nasadenie** |  |  |  |  |  |
|  | Modul MyData | 1 | kus | 0,00 | 0,00 | 0,00 |
|  | Transformačný modul | 1 | kus | 0,00 | 0,00 | 0,00 |
|  | Modul kvality a čistenia údajov | 1 | kus | 0,00 | 0,00 | 0,00 |
|  | Centrálny integračný komponent | 1 | kus | 0,00 | 0,00 | 0,00 |
|  | Centrálna správa kmeňových údajov | 1 | kus | 0,00 | 0,00 | 0,00 |
|  | Centrálna správa agendových číselníkov | 1 | kus | 0,00 | 0,00 | 0,00 |
|  | Dátovy inventár | 1 | kus | 0,00 | 0,00 | 0,00 |
|  | Upgrade existujúcich komponentov | 1 | kus | 0,00 | 0,00 | 0,00 |
|  | **Celkom** |  |  |  | **0,00** | **0,00** |
|  |  |  |  |  |  |  |
| 4. | **A10** GDPRVytvorenie bezpečnostného projektu, Posúdenie vplyvu na ochranu údajov (DPIA) | 1 | kus | 0,00 | **0,00** | **0,00** |
|  |  |  |  |  |  |  |
| 5. | **A11** Legislatíva Zabezpečenie právnej analýzy a dopadov | 1 | kus | 0,00 | **0,00** | **0,00** |
|  |  | | | | | |
| 6. | **Cena za postimplementačnú podporu (pre body 1.-3.)** | 6 | mesiac | 0,00 | **0,00** | **0,00** |
|  |  |  |  |  |  |  |
| 7. | **Cena za opciu: mesačná podpora (pre body 1.-3.)** | 6 | mesiac | 0,00 | **0,00** | **0,00** |
|  |  |  |  |  |  |  |
|  | **Celková cena za predmet zákazky za celé obdobie bez uplatnenia opcie v eurách** | | | | **0,00** | **0,00** |
|  | **Kritérium na vyhodnotenie ponúk:  Celková cena za predmet zákazky za celé obdobie po uplatnení opcie v eurách** | | | | **0,00** | **0,00** |

**Príloha č. 4 zmluvy - Zoznam bezpečnostných opatrení a notifikačných povinností**

**Článok** **I.**

**Všeobecné požiadavky**

1. Pojmy uvedené v tomto Zozname sa budú vykladať tak, ako ich stanovuje Zákon o KB a vyhláška Národného bezpečnostného úradu č. 227/2025 Z. z. o bezpečnostných opatreniach (ďalej len „vyhláška NBÚ“), ako aj Zákon o ITVS a jeho vykonávacie predpisy.

2. Zhotoviteľ je povinný zaistiť pri vykonávaní Diela a poskytovaní služieb podľa zmluvy dodržiavanie bezpečnostných požiadaviek, ktoré sú kladené na tretie strany v zmysle požiadaviek Zákona o KB, Zákona o ITVS, vykonávacích predpisov k týmto zákonom a najlepších praktík (tzv. best practices) v oblasti kybernetickej bezpečnosti.

3. Práva a povinnosti Zmluvných strán neupravené v tomto Zozname sa riadia podľa v danom čase účinného znenia ustanovení Zákona o KB, vyhláškou NBÚ, Zákona o ITVS a inými právnymi predpismi vydanými   
v súlade so Zákonom o KB, ako aj v súlade so Zákonom o ITVS a ak takých ustanovení niet, riadia sa najlepšími praktikami (tzv. best practices) v oblasti kybernetickej bezpečnosti.

4. Zhotoviteľ je povinný dodržiavať bezpečnostné politiky Objednávateľa. Zhotoviteľ vyhlasuje, že bezvýhradne súhlasí s bezpečnostnými politikami Objednávateľa. Zhotoviteľ berie na vedomie, že bezpečnostné politiky Objednávateľa sa môžu priebežne meniť a dopĺňať tak, aby zodpovedali aktuálnym bezpečnostným opatreniam, aktuálnemu stavu sietí a informačných systémov Objednávateľa a aktuálnym hrozbám s ohľadom na Zhotoviteľa, ktoré by mohli mať potencionálny nepriaznivý vplyv na základnú službu Objednávateľa. Akákoľvek zmena týkajúca sa bezpečnostných politík Objednávateľa bude oznámená Zhotoviteľovi v zmysle článku VI. tohto Zoznamu. V prípade, že zmeny bezpečnostných politík Objednávateľa budú mať vplyv na rozsah činnosti Zhotoviteľa, bude toto riešené samostatným dodatkom k tomuto Zoznamu.

5. Zhotoviteľ je povinný dodržiavať a bezodkladne prijímať bezpečnostné opatrenia v oblasti kybernetickej bezpečnosti a vyhlasuje, že bezvýhradne súhlasí s rozsahom a špecifikáciou bezpečnostných opatrení definovaných v tomto článku tohto Zoznamu, ktoré je povinný prijať, aplikovať a dodržiavať.

6. Zhotoviteľ je povinný bezodkladne hlásiť Objednávateľovi s ohľadom na prijaté bezpečnostné a notifikačné opatrenia všetky potrebné skutočnosti súvisiace s plnením tohto Zoznamu, ktoré majú vplyv na povinnosti Objednávateľa podľa Zákona o KB alebo vyhlášky NBÚ zaslaním elektronickej pošty na kontaktnú adresu Objednávateľa podľa článku 9 zmluvy.

7. Bezpečnostné opatrenia a notifikačné povinnosti vyplývajúce z tohto Zoznamu sa Zhotoviteľ zaväzuje plniť od okamihu nadobudnutia účinnosti zmluvy až do jej zániku.

**Článok** **II.**

**Špecifikácia a rozsah bezpečnostných opatrení a činností**

1. Rozsah činností, ktoré Zhotoviteľ vykonáva pre Objednávateľa, je určený a definovaný v zmluve a tomto Zozname.

3. Pre oblasť technických zraniteľností informačných systémov a zariadení realizuje Zhotoviteľ bezpečnostné opatrenia, a to najmä identifikuje technické zraniteľnosti informačných systémov, ktoré využíva pri poskytovaní služieb prevádzkovateľovi základnej služby (Objednávateľovi) prostredníctvom opatrení definovaných v nasledovných bodoch:

1. využitie verejných a výrobcom poskytovaných zoznamov, ktoré opisujú zraniteľnosti programových a technických prostriedkov,
2. identifikácia potrieb softvérových záplat a aktualizácií,
3. evidencia softvérových záplat a aktualizácií a informácia o ich nasadení alebo o dôvodoch ich nenasadenia,
4. zabezpečenie implementácie softvérových záplat a aktualizácií,
5. neinštalovanie neschválených aktualizácií.

4. Pre oblasť ochrany pred škodlivým kódom realizuje Zhotoviteľ bezpečnostné opatrenia pre informačné systémy a siete Zhotoviteľa, ktoré využíva pri poskytovaní služieb Objednávateľovi a pre informačné systémy a siete Objednávateľa v rozsahu, v akom Zhotoviteľ v zmysle Zmluvy zabezpečuje inštaláciu, správu   
a prevádzku príslušných informačných systémov a sietí, a to prostredníctvom opatrení zabezpečenia ochrany technických prostriedkov využívaných pri poskytovaní služieb prostredníctvom prostriedkov ochrany pred škodlivým kódom, ktoré sú nakonfigurované tak, že:

1. v reálnom čase vykonávajú kontrolu prístupu k digitálnemu obsahu vrátane sieťovej prevádzky, sťahovania, spúšťania alebo otvárania súborov, priečinkov na vymeniteľnom alebo vzdialenom úložisku a prístupu k webovým sídlam a cloudovým službám,
2. spúšťajú pravidelné kontroly úložísk vrátane cloudových a pripojených vymeniteľných úložísk, najmenej raz ročne,
3. neoprávneným používateľom je zabránené v prístupe k obsahu prostredníctvom funkcie filtrovania obsahu,
4. používateľom je zamedzené v pokusoch odinštalovať alebo zakázať funkcie systému na ochranu proti škodlivému kódu.

5. Pre oblasť sieťovej a komunikačnej bezpečnosti realizuje Zhotoviteľ bezpečnostné opatrenia pre informačné systémy a siete Zhotoviteľa, ktoré využíva pri poskytovaní služieb Objednávateľovi a pre informačné systémy a siete prevádzkovateľa základnej služby v rozsahu, v akom Zhotoviteľ v zmysle Zmluvy zabezpečuje inštaláciu, správu a prevádzku príslušných informačných systémov a sietí, a to prostredníctvom opatrení definovaných v nasledovných bodoch:

1. riadenie bezpečného prístupu medzi vonkajšími a vnútornými sieťami a informačnými systémami, a to najmä využitím nástrojov na ochranu integrity sietí a informačných systémov, ktoré sú zabezpečené segmentáciou sietí; informačné systémy so službami priamo prístupnými z externých sietí sa nachádzajú v samostatných sieťových segmentoch a v rovnakom segmente musia byť len informačné systémy   
   s rovnakými bezpečnostnými požiadavkami, rovnakej bezpečnostnej triedy a s podobným účelom,
2. povoľovanie spojenia medzi segmentmi siete je chránené firewallom a riadené na princípe zásady najnižších privilégií,
3. zavedenie bezpečnostných opatrení na bezpečné mobilné pripojenie do siete a informačného systému a na vzdialený prístup, napríklad bezpečným spôsobom s použitím dvojfaktorovej autentizácie alebo použitím kryptografických prostriedkov,
4. sieťam alebo informačným systémom sú umožnené len špecifikované služby umiestnené vo vyhradených segmentoch počítačovej siete,
5. spojenia do externých sietí sú smerované cez sieťový firewall,
6. zavedenie serverov dostupných z externých sietí zabezpečovaných podľa odporúčaní výrobcu,
7. udržiavanie zoznamu všetkých vstupno-výstupných bodov na hranici siete v aktuálnom stave,
8. zavedenie a prevádzka automatizačných prostriedkov, ktorými sú identifikované neoprávnené sieťové spojenia na hranici s vonkajšou sieťou,
9. blokovanie neoprávnených spojení zo zdrojov identifikovaných ako škodlivé alebo spôsobujúce hrozby, ak to nastavenie informačného systému umožňuje,
10. neumožnenie komunikácie a prevádzky aplikácií cez neautorizované porty,
11. zavedenie a prevádzka systému monitorovania bezpečnosti, ktorý je nakonfigurovaný tak, že zaznamenáva a vyhodnocuje aj informácie o sieťových paketoch na hranici siete,
12. implementácia systému detekcie prienikov alebo systému prevencie prienikov na identifikáciu nezvyčajných mechanizmov útokov alebo proaktívneho blokovania škodlivej sieťovej prevádzky,
13. smerovanie odchádzajúcej používateľskej sieťovej prevádzky cez autentizovaný server filtrovania obsahu,
14. vyžadované použitie dvojfaktorovej autentizácie od každého vzdialeného pripojenia do internej siete v správe Zhotoviteľa,
15. vykonávanie pravidelného alebo nepretržitého posudzovania technických zraniteľností, a posudzovania technických zraniteľností zariadenia, ktoré sa vzdialene pripája do internej siete, vrátane preukázania plnenia tejto povinnosti.

6. Pre oblasť riadenia prístupov realizuje Zhotoviteľ bezpečnostné opatrenia prostredníctvom opatrení definovaných v nasledovných bodoch:

1. riadenie prístupov osôb k sieti a informačnému systému, založené na zásade, že používateľ má prístup len k tým aktívam a funkcionalitám v rámci siete a informačného systému, ktoré sú nevyhnutné na plnenie zverených úloh používateľa. Na to sa vypracúvajú zásady riadenia prístupu osôb k sieti a informačnému systému, ktoré definujú spôsob prideľovania a odoberania prístupových práv používateľom, ich formálnu evidenciu a vedenie úplných prevádzkových záznamov o každom prístupe do siete a informačného systému,
2. riadenie prístupov k sieťam a informačným systémom uskutočnené v závislosti od prevádzkových a bezpečnostných potrieb Objednávateľa, pričom sú prijaté bezpečnostné opatrenia, ktoré slúžia na zabezpečenie ochrany údajov, ktoré sú používané pri prihlásení do sietí a informačných systémov   
   a ktoré zabraňujú zneužitiu týchto údajov neoprávnenou osobou,
3. riadenie prístupov osôb k sieti a informačnému systému, to zahŕňa najmenej vypracovanie zásad riadenia prístupu k informáciám; riadenia prístupu používateľov; zodpovednosti používateľov; riadenia prístupu k sieťam; prístupu k operačnému systému a jeho službám; prístupu k aplikáciám; monitorovania prístupu a používania informačného systému a riadenia vzdialeného prístupu,
4. pridelenie jednoznačného identifikátora na autentizáciu na vstup do siete a informačného systému každému používateľovi siete a informačného systému,
5. zabezpečenie riadenia jednoznačných identifikátorov používateľov vrátane prístupových práv a oprávnení používateľských účtov,
6. využitie nástroja na správu a overovanie identity používateľa pred začiatkom jeho aktivity v rámci siete a informačného systému a nástroj na riadenie prístupových oprávnení, prostredníctvom ktorého je riadený prístup k jednotlivým aplikáciám a údajom, prístup na čítanie a zápis údajov a na zmeny oprávnení a prostredníctvom ktorého sa zaznamenávajú použitia prístupových oprávnení - v podobe prevádzkových záznamov z riešenia pre tzv. Privileged Access Management (ďalej len „PAM“), a to pre informačné systémy a siete Zhotoviteľa prostredníctvom vlastného nástroja PAM a pre informačné systémy a siete prevádzkovateľa základnej služby v rozsahu, v akom Zhotoviteľ v zmysle Zmluvy zabezpečuje inštaláciu, správu a prevádzku príslušných informačných systémov a sietí, prostredníctvom systému PAM uvedeného v Prílohe č. 1 Zmluvy Opis predmetu zákazky.
7. v pravidelných intervaloch, najmenej raz ročne, výkon kontroly prístupových účtov a prístupových oprávnení na overenie súladu schválených oprávnení so skutočným stavom vykonávania oprávnení  
   a detekcia a následné trvalé zablokovanie nepoužívaných prístupových účtov, o čom sa vedie záznam preukázateľným spôsobom,
8. určenie osoby zodpovednej za riadenie prístupu používateľov do siete a k informačnému systému a za prideľovanie a odoberanie prístupových práv používateľom, ich formálnu evidenciu a vedenie úplných prevádzkových záznamov o každom prístupe do siete a informačného systému v zmysle príslušnej bezpečnostnej politiky.

7. Pre oblasť riešenia kybernetických bezpečnostných incidentov realizuje Zhotoviteľ bezpečnostné opatrenia, najmä deteguje a rieši kybernetické bezpečnostné incidenty, ktoré môžu mať vplyv na poskytovanie služieb Objednávateľa. To zahŕňa najmä prijatie opatrení definovaných v nasledovných bodoch:

1. oboznámenie sa so štandardmi a postupmi Objednávateľa pri riešení kybernetických bezpečnostných incidentov a spracovanie interných postupov riešenia kybernetických bezpečnostných incidentov, ktoré zahŕňajú najmä minimálne postupy hlásenia kybernetických bezpečnostných incidentov voči Objednávateľovi v súlade s právnymi predpismi, najmä Zákona o KB a vyhlášky NBÚ tak, aby mal Objednávateľ primeraný čas na splnenie si svojich práv a povinností plynúcich mu z právnych predpisov,
2. monitorovanie a analyzovanie udalostí v sieťach a informačných systémoch, ktoré sú využívané pre prístup k sieťam Objednávateľa,
3. detegovanie kybernetických bezpečnostných incidentov v rámci prístupovej infraštruktúry Zhotoviteľa, najmä prostredníctvom nástroja na detekciu kybernetických bezpečnostných incidentov, ktorý umožňuje v rámci sietí a informačných systémov a medzi sieťami a informačnými systémami overenie a kontrolu prenášaných dát,
4. zber relevantných informácií o kybernetických bezpečnostných incidentoch (najmä, avšak nie len: lokalita, hostname, MAC adresy, IP adresy, identifikačné údaje všetkých zariadení a zúčastnených osôb a dátum, čas manipulácie s údajmi a vymedzenie miesta ich uloženia) a vyhodnocovanie kybernetických bezpečnostných incidentov, najmä prostredníctvom nástroja na zber a nepretržité vyhodnocovanie kybernetických bezpečnostných udalostí, ktorý umožňuje zber a vyhodnocovanie informácií o kybernetických bezpečnostných incidentoch; vyhľadávanie a zoskupovanie záznamov súvisiacich s kybernetickým bezpečnostným incidentom; vyhodnocovanie bezpečnostných udalostí na ich identifikáciu ako kybernetických bezpečnostných incidentov; revíziu konfigurácie a monitorovacích pravidiel na vyhodnocovanie bezpečnostných udalostí pri nesprávne identifikovaných kybernetických bezpečnostných incidentoch,
5. riešenie zistených kybernetických bezpečnostných incidentov a zníženie následkov zistených kybernetických bezpečnostných incidentov podľa pokynov Objednávateľa,
6. vyhodnocovanie spôsobov riešenia kybernetických bezpečnostných incidentov po ich vyriešení a prijatie opatrení alebo zavedenie nových postupov s cieľom minimalizovať výskyt obdobných kybernetických bezpečnostných incidentov v súčinnosti s Objednávateľom.

8. Pre oblasť monitorovania sietí a informačných systémov, testovania bezpečnosti a bezpečnostných auditov realizuje Zhotoviteľ bezpečnostné opatrenia, najmä implementuje centrálny nástroj na zaznamenávanie činnosti sietí a informačných systémov a ich používateľov najmenej pre všetky informačné systémy a sieťové prvky, ktoré spravuje Zhotoviteľ a ktoré sú využívané pri poskytovaní služieb Objednávateľovi, ktorý spĺňa všetky požiadavky stanovené vo vyhláške NBÚ, a to najmä požiadavky na zabezpečenie bezpečnostného dohľadu nad sieťami a informačnými systémami a jeho funkčnosť.

9. Zhotoviteľ je povinný plniť ustanovenia tohto Zoznamu, je viazaný implementovať postupy podľa tohto Zoznamu a riadiť sa nimi. V prípade, že postupy nie sú definované, je povinný postupovať v súlade so schválenými normami upravujúcimi oblasť informačnej bezpečnosti, a to najmä podľa STN ISO/IEC 27002:2013 (Informačné technológie. Bezpečnostné metódy. Pravidlá dobrej praxe riadenia informačnej bezpečnosti), Zákona o KB a vyhlášky NBÚ.

**Článok III.**

**Hlásenie kybernetických incidentov**

1. Zhotoviteľ je povinný bezodkladne hlásiť a informovať Objednávateľa o každom podozrení na kybernetický bezpečnostný incident (ďalej aj **„incident“**), ako aj o všetkých skutočnostiach, ktoré by mohli mať alebo majú vplyv na zabezpečovanie kybernetickej bezpečnosti, a to prostredníctvom elektronickej pošty na kontaktnú adresu prevádzkovateľa základnej služby podľa článku 9 zmluvy.

2. Hlásenie podozrenia o kybernetickom bezpečnostnom incidente musí obsahovať najmä informácie:

1. o tom, kto hlási kybernetický bezpečnostný incident, a to:

1. identifikačné údaje a

2. kontaktné údaje,

1. o kybernetickom bezpečnostnom incidente, a to:

1. časové údaje priebehu kybernetického bezpečnostného incidentu,

2. opis priebehu kybernetického bezpečnostného incidentu a

3. rozsah vzniknutých škôd z dôvodu kybernetického bezpečnostného incidentu,

1. o službe zasiahnutej kybernetickým bezpečnostným incidentom, a to:

1. konkrétny popis všetkých zasiahnutých aktív a

2. vplyv kybernetického bezpečnostného incidentu na poskytovanú službu,

1. o riešení kybernetického bezpečnostného incidentu, a to:

1. stav riešenia kybernetického bezpečnostného incidentu,

2. vykonané nápravné opatrenia a

3. popis následkov kybernetického bezpečnostného incidentu.

3. Pri riešení incidentov je Zhotoviteľ povinný spolupracovať s Objednávateľom, Národným bezpečnostným úradom a na tento účel im poskytnúť všetku potrebnú súčinnosť a všetky informácie získané z vlastnej činnosti, ktoré by mohli byť dôležité pre riešenie incidentu. Zhotoviteľ je po zistení incidentu povinný vykonať všetky dostupné kroky a opatrenia na zamedzenie vzniku škôd alebo obmedzenia škody a podľa svojich možností prispieť k okamžitému odstráneniu incidentu a jeho následkov.

4. Zhotoviteľ je povinný v čase incidentu zabezpečiť všetky dôkazy, ktoré budú slúžiť na objasnenie vzniku a riešenia kybernetického bezpečnostného incidentu.

5. Objednávateľ je povinný informovať v nevyhnutnom rozsahu Zhotoviteľa o kybernetickom bezpečnostnom incidente, o ktorom sa dozvedel ako prvý a ktorý má vplyv na plnenie podľa tohto Zoznamu.

**Článok** **IV.**

**Kontrolná činnosť a audit**

1. Zmluvné strany sa dohodli, že Objednávateľ alebo ním poverená osoba je oprávnený kedykoľvek vykonať   
u Zhotoviteľa audit a/alebo kontrolu, zameranú na overenie plnenia povinností Zhotoviteľa podľa tohto Zoznamu, Zákona o KB, Zákona o ITVS a vyhlášky NBÚ. Kontrolór vykonáva v rámci auditu a/alebo kontroly Zhotoviteľa všetky práva a povinnosti Objednávateľa spojené s kontrolnou činnosťou.

2. Zhotoviteľ je povinný poskytnúť súčinnosť v potrebnom rozsahu v rámci auditu prijatých bezpečnostných opatrení alebo kontroly zo strany Objednávateľa a zároveň aj pri audite kybernetickej bezpečnosti prevádzkovateľa základnej služby v prípade, ak požiadavky auditu kybernetickej bezpečnosti súvisia so Zhotoviteľom, Národnou jednotkou CSIRT, vládnou jednotkou CSIRT alebo Objednávateľom.

3. Zhotoviteľ je povinný poskytnúť osobe vykonávajúcej audit a/alebo kontrolu na požiadanie všetky informácie potrebné za účelom preukázania splnenia povinností Zhotoviteľa vyplývajúcich mu z tohto Zoznamu, Zákona o KB, Zákona o ITVS a vyhlášky NBÚ.

4. Zhotoviteľ je tiež povinný pri audite a/alebo kontrole spolupracovať s osobou vykonávajúcou predmetnú činnosť a bezodkladne jej sprístupniť všetky svoje priestory, ako aj všetku dokumentáciu a programové, technické a technologické vybavenie, ktoré súvisia s plnením úloh na úseku kybernetickej bezpečnosti podľa tohto Zoznamu.

5. Objednávateľ je povinný informovať Zhotoviteľa o termíne vykonania auditu alebo kontroly oznámením zaslaným elektronickou poštou na kontakt podľa bodu 9.2 zmluvy, a to minimálne 10 kalendárnych dní pred vykonaním auditu alebo kontroly. Zhotoviteľ je povinný bez zbytočného odkladu termín auditu alebo kontroly potvrdiť alebo navrhnúť iný termín tak, aby sa audit alebo kontrola uskutočnili najneskôr do 14 kalendárnych dní odo dňa zaslania oznámenia. Pokiaľ Zhotoviteľ termín auditu alebo kontroly nepotvrdí a nenavrhne iný termín, má sa za to, že s termínom bezvýhradne súhlasí.

6. Prípadné nedostatky zistené auditom a/alebo kontrolou je Zhotoviteľ povinný odstrániť bez zbytočného odkladu, najneskôr však v lehote 90 kalendárnych dní od zistenia toho ktorého nedostatku. O audite, ako aj o kontrole bude spísaná zápisnica, ktorej obsah bude potvrdený podpisom Zhotoviteľa a osoby vykonávajúcej predmetnú činnosť, resp. povereným zamestnancom za tú ktorú stranu.

7. Náklady, ktoré v súvislosti s auditom alebo kontrolou vzniknú osobe vykonávajúcej predmetnú činnosť, znáša táto osoba. Zhotoviteľ poskytuje súčinnosť pri výkone auditu a kontroly bezodplatne, resp. prípadné náklady znáša bez nároku na ich náhradu.

8. Objednávateľ je oprávnený kedykoľvek požadovať od Zhotoviteľa preukázanie plnenia povinností všetkých podmienok a požiadaviek plynúcich z tohto Zoznamu, ako aj zo všeobecne záväzných právnych predpisov týkajúcich sa predmetu zmluvy.

**Článok** **V.**

**Pravidlá prístupu tretích strán do objektov Objednávateľa**

1. Zamestnanci a subdodávatelia Zhotoviteľa (ďalej len „zamestnanci Zhotoviteľa“) sú pri vstupe do objektu Objednávateľa a odchode z objektu Objednávateľa povinní riadiť sa pokynmi stálej služby. Do objektu Objednávateľa môžu zamestnanci Zhotoviteľa vstupovať a z neho odchádzať len k tomu určenými vchodmi pre osoby na Kýčerského ulici č. 1 v Bratislave. Motorové vozidlá Zhotoviteľa môžu do priestorov Objednávateľa vchádzať a z neho vychádzať len vjazdom zo Štefanovičovej ulice na základe platného povolenia.
2. Zhotoviteľ sa zaväzuje, že
3. pred začatím činností spojených s naplnením účelu a predmetu zmluvy a pred pridelením prístupových práv potrebných na výkon týchto činností oznámi Objednávateľovi personálne obsadenie svojho tímu, ktorý bude vykonávať činnosti spojené s plnením predmetu zmluvy;
4. bude bezodkladne informovať Objednávateľa o všetkých personálnych zmenách vo svojom tíme, ktorý vykonáva činnosti spojené s plnením predmetu zmluvy.
5. Zhotoviteľ sa zaväzuje oboznámiť zamestnancov Zhotoviteľa s bezpečnostnými požiadavkami v rozsahu podľa tohto Zoznamu a následne zabezpečí od zamestnancov Zhotoviteľa dodržiavanie povinnosti:
6. ochrany údajov a záväzku mlčanlivosti o údajoch, s ktorými prišli počas realizácie činností spojených s naplnením účelu a predmetu Zmluvy do styku, a to aj po ukončení pracovného, resp. služobného pomeru,
7. zachovávať mlčanlivosť o osobných údajoch, s ktorými počas práce pre Prevádzkovateľa základnej služby prídu do styku, ako aj zákaz ich využitia pre osobnú potrebu, bez súhlasu Objednávateľa ich nesmie zverejniť, nikomu poskytnúť ani sprístupniť, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru, služobného pomeru alebo obdobného pracovného vzťahu alebo zmluvného vzťahu k Zhotoviteľovi; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona, zdokumentovať všetky zásahy do informačných a komunikačných technológií Prevádzkovateľa základnej služby podľa pokynov oprávneného zamestnanca za Objednávateľa,
8. rešpektovať operatívne pokyny zamestnancov s pridelenými bezpečnostnými rolami u Prevádzkovateľa základnej služby a oprávnených zamestnancov počas výkonu práce pre Objednávateľa,
9. vrátiť Objednávateľovi všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak,
10. pri strate, odcudzení alebo podozrení zo straty alebo odcudzenia fyzických aktív, ako ID karty, kľúčov a pod. okamžite informovať strážnu službu a oprávneného zamestnanca za Objednávateľa.
11. Zhotoviteľ zodpovedá za všetky priame alebo nepriame škody, ktoré svojim konaním spôsobí a zaväzuje sa nahradiť ich Objednávateľovi.
12. V prípade nevyhnutnosti prístupu Zhotoviteľa k projektom obsahujúcim utajované skutočnosti sa postupuje podľa ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.
13. Prenosné počítače zamestnancov Zhotoviteľa smú byť pripájané do IS Prevádzkovateľa základnej služby len na základe písomného súhlasu manažéra bezpečnosti Objednávateľa.
14. Zamestnanec Zhotoviteľa, ktorý uchováva na prenosnom počítači/zariadení informácie, ktorých vlastníkom je Prevádzkovateľ základnej služby, je povinný:
    1. chrániť ho pred krádežou alebo zneužitím; zamestnanec Zhotoviteľa nesmie ponechať prenosný počítač/zariadenie bez dozoru napr. na verejne dostupných miestach, v dopravných prostriedkoch, neuzamknutých kanceláriách a pod.;
    2. okamžite hlásiť stratu, prípadne krádež prenosného počítača ako bezpečnostný incident;
    3. ak sú na pevnom disku prenosného počítača/zariadenia ukladané informácie zaradené do triedy dôvernosti „INTERNÉ“ alebo „CHRÁNENÉ“, musia byť tieto informácie chránené dodatočným zabezpečovacím prostriedkom, t. j. šifrovaním.
15. Dostatočnosť použitých šifrovacích prostriedkov posúdi na základe písomnej žiadosti manažér bezpečnosti Objednávateľa pred povolením uloženia dát na pevný disk prenosného počítača/zariadenia tretej strany.
16. Každý zamestnanec Zhotoviteľa je povinný zistenie incidentu alebo podozrenie na incident bezodkladne nahlásiť na určené kontaktné miesto, ktorým je oddelenie bezpečnostného monitoringu SOC MF SR (tel. číslo: +421 2 5958 5000, kl.: 5000, resp. e-mail: [soc@mfsr.sk](mailto:soc@mfsr.sk) alebo [incident@mfsr.sk](mailto:incident@mfsr.sk)).
17. Každý zamestnanec Zhotoviteľa je povinný pri vyšetrovaní incidentov zamestnancom alebo zamestnancami Prevádzkovateľa základnej služby poskytnúť všetku potrebnú súčinnosť.
18. Po vzniku incidentu nesmie zamestnanec Zhotoviteľa, vykonávať akékoľvek aktivity, ktoré by mohli viesť   
    k znehodnoteniu dôkazov alebo k zhoršeniu dôsledkov incidentu.

**Príloha č. 5 zmluvy - Podmienky na odbornú spôsobilosť Expertov a menný zoznam expertov**

* + - 1. **Podmienky na odbornú spôsobilosť Expertov (požadovaná odborná prax a odborná kvalifikácia)**

**Kľúčový expert č. 1 - Projektový manažér**

1. minimálne 5-ročná odborná prax v oblasti riadenia projektov v oblasti informačných technológií;
2. platný certifikát projektového manažmentu na úrovni projektový manažér, napríklad IPMA minimálne úrovne C alebo PMI minimálne úrovne PMP alebo PRINCE 2 minimálne úrovne Practitioner alebo ekvivalent daného certifikátu vydaný certifikačnou autoritou.

**Kľúčový expert č. 2 - Konzultant pre oblasť bezpečnosti**

1. minimálne 5-ročná odborná prax v oblasti implementácie bezpečnosti aplikačnej infraštruktúry informačných systémov;
2. platný certifikát na odbornú spôsobilosť v oblasti implementácie bezpečnosti aplikačnej infraštruktúry informačných systémov CISSP alebo ekvivalent daného certifikátu vydaný certifikačnou autoritou.

**Kľúčový expert č. 3 - IT Architekt**

1. minimálne 5-ročná odborná prax v oblasti analýzy a návrhu informačných systémov;
2. platný certifikát s minimálnou úrovňou TOGAF 9 Foundation alebo ekvivalent daného certifikátu vydaný certifikačnou autoritou;
3. platný certifikát s minimálnou úrovňou Archimate Foundation alebo ekvivalent daného certifikátu vydaný certifikačnou autoritou,
4. existencia pracovnoprávneho pomeru k uchádzačovi (predpokladaný časový fond - počet človekohodín za jeden kalendárny rok - v trvaní 1 750 človekohodín) podľa § 38 ods. 4 zákona.

**Kľúčový expert č. 4 - Expert pre oblasť integrácií**

1. minimálne 5-ročná odborná prax v oblasti analýzy, návrhu, modelovania a implementácie integračných rozhraní;
2. platný certifikát s minimálnou úrovňou SOA Professional alebo ekvivalent daného certifikátu vydaný certifikačnou autoritou.

**Kľúčový expert č. 5 - Expert pre oblasť dátovej kvality**

1. minimálne 5-ročná odborná prax v oblasti dátovej kvality - čistenia dát a stotožňovania dát, skúsenosti   
   v oblasti merania kvality údajov a správy metadát.

**Kľúčový expert č. 6 Hlavný SW analytik**

1. minimálne 5-ročná odborná prax v oblasti softvérového vývoja;
2. platný certifikát osvedčujúci znalosti modelovacieho jazyka OMG UML 2 Foundation pre analýzu informačných systémov alebo ekvivalent daného certifikátu vydaný certifikačnou autoritou.

**Kľúčový expert č. 7 – Expert pre riadenie IT procesov**

1. minimálne 5-ročná odborná prax v oblasti riadenia IT procesov;
2. platný certifikát v oblasti riadenia a správy služieb informačných a komunikačných technológií ITIL 4 (Information Technology Infrastructure Library) na úrovni ITIL Expert alebo ekvivalent daného certifikátu vydaný certifikačnou autoritou.

**Kľúčový expert č. 8 – Expert pre testovanie**

1. minimálne 3-ročná odborná prax v oblasti riadenia výkonu testovania, prípravy a realizácie testov podľa plánu testovania
2. platný certifikát ISTQB® Certified Tester Foundation Level (CTFL) v oblasti riadenia výkonu testovania, prípravy a realizácie testov podľa plánu testovania alebo ekvivalent daného certifikátu vydaný certifikačnou autoritou.

**Kľúčový expert č. 9 - Expert pre právne služby v oblasti informačných technológií**

1. minimálne 2-ročná odborná prax poskytovania právnych služieb v oblasti informačných technológií - splnenie uvedenej požiadavky musí jednoznačne vyplývať z údajov uvedených v životopise experta,
2. zápis do zoznamu advokátov Slovenskej advokátskej komory preukazujúci oprávnenie na poskytovanie právnych služieb v zmysle zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov - splnenie uvedenej požiadavky overí verejný obstarávateľ podľa verejne dostupného Zoznamu advokátov, ktorý vedie Slovenská advokátska komora.
   * + 1. **Menný zoznam Expertov**

1. Najnovšia dostupná v danom čase <https://www.csirt.gov.sk/metodika-zabezpecenia-ikt.html> [↑](#footnote-ref-2)